
COMEMORAREA LUI 
VASILE ALECSANDRI 


n primele rînduri ale Prefeţei la înțiiul volum de Teatru din ediția de Opere 

complete (București, Editura librăriei Socec & Comp., 1875), Alecsandri scria : 

„O istorie mult interesantă pentru acei ce iubesc a studia fazele prin care 
trec instituțiile naționale, ar fi istoria literară și anecdotică a teatrului nostru.” Cum 
în acea vreme nu existau, ca astăzi, o înireagtă echipă de cercetători stiințifici, pre- 
gătiți pentru lucrări de acest gen, singurul indicat, prin vasta sa experiență teatrală, 
de a întreprinde „o asemenea operă“ i s-a părut a fi marele actor Matei Millo, care 
„a asistat ca luptător neobosit la toate dificultățile nașterii și existenței acelei insti- 
tutii“. Abia în zilele noastre s-a întreprins această cercetare. Cind ea va fi încheiată, 
se va putea, printre alte concluzii, măsura, în toată întinderea, rolul uriaș al lui 
V. Alecsandri în formarea şi dezvoltarea teatrului nostru. Nu este nici o exagerare 
în afirmaţia că pînă la autorul lui lorgu de la Sadagura n-a existat la noi nici măcar 
un început de literatură dramatică originală. Aveam, din nefericire, un public, ce e 
drept, destul de puțin numeros, pentru teatrul francez, care urma celui german și 
celui grecesc, dar protipendada care constituia acest public nu „catadicsea” să 
asiste la încercările de reprezentație în limba națională, sau, dacă făcea act de 
prezență, nu-și închipuia că un teatru românesc permanent, cu un repertoriu original, 
ar fi vreodată posibil. Anul 1840, în care un Grigore Alexandrescu și-a pus speranțe 
mari, din păcate neîmplinite pentru Țara Românească, a fost parcă mai norocos 
pentru Moldova. Într-adevăr, în acel an, domnitorul Mihail Gr. Sturdza încredințează 
unui comitet de conducere misiunea limitativă de a reorganiza la lași teatrul, cu un 
repertoriu săptăminal de două spectacole în limba franceză și unul singur în limba 
națională. Unul singur față de nici unul din ajun era, cît de cit, un început promi- 

țător. Teatrului nostru i-a fost din capul locului menit să se nască și să crească în 
condiții de inferioritate, ca să nu spun de jignitoare toleranţă. În comitet figurnu, 
după cum se știe, Costache Negruzzi, Mihail Kogălniceanu, Vasile Alecsandri și 
— ceea ce nu se menționează de obicei — profesorul P. Ciîmpeanu. Cei dintii trei 
se afirmaseră, cu ppoe luni înainte, prin publicația lor, „Dacia literară“. Tînărul 
Kogălniceanu era aghiotant domnesc, iar domnitorul, om de varii resurse intelec- 
tuale, înțelegea să înlesnească teatrului un oarecare avint, de bună seamă sub 
controlul unei cenzuri politice foarte stricte, ca să nu se indispună consulatul tarist 
și alte autorități iritabile. Costache Negruzzi dăduse în periodicul mai sus numit 
capodopera sa, Alexandru Lăpușneanu, care nu va fi displăcut nici autoritarului 
voievod, întiiul domnitor moldovean regulamentar, deoarece nuvela lovea în clasa 
boierească, atunci ca și în trecut aceeași: neguvernabilă, intrigantă şi impopulară. 
încă foarte tinăr și înapoiat de curind în țară, după cinci ani de absenţă, comisul 
Vasile Alecsandri este la început indecis între ispita de a scrie versuri în limba 
franceză și perspectiva — la început nesurizătoare — de a fi scriitor român, dilemă 
din care-l va scoate geniala intuiție patriotică a Elenei Negri, viitoarea lui Egerie. 
Se vede că profesorul Cimpeanu le era atașat ca un om mai pozitiv și poate chiar 
ca o eventuală frină, dacă scriitorii ar fi luat-o razna. Oricum ar fi, deși directia 
cvadripartită n-a durat decit doi ani, colaborarea dintre cei trei prieteni și colabo- 
ratori din ajun a însemnat un foarte fericit moment în istoria teatrului nostru. Este 
regretabil că nici unul din cei patru oameni de condei de la vremelnica teatrului 
conducere nu s-a gindit să ne lase, sub o formă sau alta, o mai amplă dare de 
seamă despre cei doi ani eroici de muncă pentru alcătuirea unui repertoriu original 
şi de adaptări, pentru asigurarea unicului spectacol săptăminal în limba română. Numai 
Alecsandri, în aceeași Prefaţă, ne-a încredințat un prețios, dar prea succint paragraf 
despre activitatea lor trecută. „Cam pe la 1840, guvernul voind să dea probe de 
încurajare teatrului național, numi un comitet compus din C. Negruzzi, M. Kogălni- 
ceanu și V. Alecsandri, și-apoi, cu un sans-faşon demn de acea epohă, lăsă direcția 
pe spinarea lor, fără a se preocupa dacă le cuvinea! sau ba; acum ei se văzură 
obligați a deveni autori fără voie, precum deveniseră directori fără voie, și se puseră 
pe lucru, traducind, localizind, compunînd un şi de piese ce fură bine primite. Multe 
din acele piese s-au pierdut, precum: Orbul fericit de Kogălniceanu, Bochet, tată 
și fiu de Negruzzi, Spătarul Hazmaţuchi, Farmazonul de la Hirlău, Cinovnicul şi mo- 
dista de Alecsandri, toate scrise într-un stil simplu și conform atit cu gradul de 
educație a publicului, cît şi cu talentele începătoare a noilor amatori de scenă.“ 

Așadar, s-ar putea crede că numai un hazard norocos a prezidat la actul de 
naştere al literaturii noastre dramatice! În realitate, impulsul general de progres, 
care a urmat punerii în aplicație a tratatului de la Adrianopol (1829), atit de bogat 
în consecințe de ordin economic, nu putea să nu se manifeste și pe tărimul cultural. 
Mica burghezie ce începe a se constitui ca o forță în orașele capitale este un factor 
de seamă în încurajarea literaturii naționale. Ostilă clasei boierești exploatatoare, la a 
cărei năruire se pregătește, ea este aceea care privește cu simpatie teatrul românesc, 
în faza sa începătoare, ca pe un aliat în lupta ei de sfărimare a privilegiilor și 
de cucerire a puterii. Dacă primele încercări dramatice ale grupului de la „Dacia 
literară” au fost „bine primite“, cum spune Alecsandri, faptul se datorește nu publi- 
cului de zile mari, în caftane sau în fireturi, retrograd și suspicios, temător și de 
umbra unei opoziții, ci acelui obscur public anonim, care rupea o dată pe săptămină 
de la gură sfanţul, ca să-și cîştige dreptul de a se distra, cultivindu-se totodată, 
dar și de a susține pe eventualii săi sprijinitori, traducători, adaptatori sau scriitori 
originali, în lupta lor grea cu autoritățile constituite. Dacă în ţări de veche cultură, 
cum era Franța, „bătăliile“ teatrale se dădeau pe teren pur literar, între „perucile“” 
academice și pletoşii romantici, în vederea păstrării sau călcării convențiilor bicen- 
tenare, la noi lupta viza însăși structura socială feudală, iar scena teatrului devenea 
arenă politică. „Adorator fervent al Treimei sfinte și mintuitoare ce reprezintă liber- 
tatea, egalitatea și fraternitatea“ — cum se mărturisea Alecsandri în cursul aceleiași 
prefețe, concepută epistolar, din crimpeie succesiv datate —, cel mai dotat pentru 
teatru din cei trei corifei ai „Daciei literare“ a găsit prilejul să-și desfășoare progra- 
mul revoluționar-burghez, de „pantalonar“ (sans-culottes), de „boniurist” si de „duelgiu“, 
în tot decursul activității sale dramatice. De la lorgu de la Sadagura (1844), care este 
prima biruință a spiritului nou în teatrul românesc, şi pînă la Boeri și ciocoi (1874), 
dacă tendinţele politice ale autorului se mai modifică pe parcurs, cu limite ideologice 

Vasile Alecsandri — por- 
tret din 1885 de F. E. 
Bertier 


explicabile și chiar cu grave erori de gîndire, majoritatea acestor piese, inclusiv 
ultima, privesc societatea moldovenească înainte de 1848, urmărind desfeudalizarea 
ei, primenirea climatului ei moral, introducerea marilor reforme, printre care sfări- 
marea regimului de clacă și a boierescului, ridicarea economică a țărănimii, precum 
și emanciparea țiganilor, aşa-zişii „negri” ai Europei. 

Teatrul constituie, poate, cantitativ, în toate speciile sale, de la simplul monolog 
și de la canțonetă pînă la drama romantică, peste jumătate din opera de imagi- 
nație a lui Vasile Alecsandri. Dacă ținem seama de faptul că ultima lui operă, 
drama Ovidiu (1889), a fost scrisă cu un an înaintea morții autorului, am putea 
spune că, și cronologicește, teatrul a fost preocuparea permanentă a poetului, pe tot 
întinsul lungii sale cariere literare, de o iumătate de secol. Parcurg tabla de materii 
a teatrului său, într-una din reeditările anilor trecuți, în „Biblioteca pentru toți“, și 
transcriu titlurile după cuprinsul celor două groase volume : |. lorgu de la Sadagura, 
lașii în carnaval, Piatra din casă, Chiriţa în lași, Chiriţa în provincie, Cucoana 

ag za în voiaj, Chiriţa în balon, Sandu Napoilă ultraretrogradul, Sînziana și 
Pepelea ; ||. Despot-Vodă, Fintina Blanduziei, Ovidiu. Toate aceste piese, dacă nu mă 
înșel, fac parte din repertoriul teatrelor noastre naționale și ale numeroaselor trupe 
de artiști amatori din instituții şi fabrici. 

Mesajul lui Alecsandri, selecționat în ceea ce are mai generos și mai talentat, 
a rămas, așadar, viu, el participă la educaţia unor alte generații, după 75 de ani 
de la încetarea din viață a întiiului nostru poet național. 

Am ținut, în rîndurile de mai sus, să amintesc că la această comemorare se 
cuvine să asociem și împlinirea celor 125 de ani de la întiiul contact al lui Alecsandri 
cu teatrul, în calitate de codirector al Teatrului Naţional din laşi, cu acel mandat 
limitativ, pe care și l-a lărgit ulterior prin forța talentului și însuflețirea acestuia 
de către idealurile sale cetățenești și patriotice. 

Un singur ctitor este desigur neîndestulător pentru consolidarea în timp a unui 
edificiu atit de însemnat ca teatrul național al unui popor. V. Alecsandri a fost 
totuși cel mai activ și mai talentat dintre marii slujitori ai acestei instituții și prin 
urmare principalul ei întemeietor. 

Alcătuindu-și singur marea ediție a Operelor complete din 1875, Alecsandri 
i-a deschis întiiul volum de Teatru cu aşa-numitele Canţonete comice, urmate de 
cenete și de Operete. Cum însă și cele trei Scenete, și anume Stan Covrigarul, 
Vivandiera și Păcală și Tindală, se agrementează cu cintece, putem spune că autorul 
a văzut teatrul în strînsă asociație cu muzica. Şi, ca la origine, uneori și cu dansul. 
Păcală și Tindală se combat, primul fiind unionist, celalt antiunionist; după ce al 
doilea cedează, amîndoi se prind de miini. și joacă Hora Unirii, unindu-și, odată cu 
sufletele, glasurile bărbăteşti. 

Asocierea muzicii cu teatrul corespunde de minune naturii optimiste a poetului, 
ln de bună seamă considera regretabilă despărțirea celor două arte, multă vreme 
înfrățite. 

Nu îmi propun, cu ocazia unei zile festive, să fac recomandări de ordin 
editorial sau scenic. Personal, îmi amintesc însă cu cîtă plăcere am ascultat, în 
copilărie, pe scena Teatrului Naţional, citeva din canțonetele comice ale lui Vasile 
Alecsandri. Barbu Lăutarul smulgea lacrimi tuturor generațiilor. Lacrimi din cele ce 
nu se ascundeau. Lacrimi sincere și unanime. Nimeni nu lega de această înduioșare 
un regret față de trecutul în sine, cunoscîndu-i mizeriile, ci numai faţă de ireversi- 
bilitatea tinereții sau a maturității, cu satisfacțiile lor plenare. Barbu Lăutarul era 
un simbol multiplu. Era însă, mai ales, întiiul depozitar al tezaurului de poezie 
anonimă, de doine și de cintece vitejești, era precursorul, care se stingea în uitare 
și sărăcie. 

Cam acesta ar fi fost și destinul părintelui său literar, în altă conjunctură 
decît cea de astăzi. După o lungă regalitate literară, ușor adumbrită în ultimii ani 
de viață ai poetului, la ridicarea Luceafărului, idol al noii generații, a urmat un sfert 
de veac în care oficialitatea burgheză și l-a anexat pe Alecsandri, ca pe un „poet 
oficial“, cum l-a numit cîndva G. Călinescu. lar apoi, eticheta „bardul de la Mir- 
cești“, mecanic însușită, uneori nu rău intenționat, marca mai adesea un dispreț 
transcendent față de poetul „depășit“, clasat printre clasicii care nu se mai citesc. 

S-a făcut dreptate lui Alecsandri abia în anii culturii socialiste. Cadrul larg 
al moștenirii literare cuprinde în centrul marii generații de la '48, pe primul plan, 
figura zimbitoare a poetului-cetățean, care a înstrunit lira să cînte toate bucuriile 
și mîhnirile neamului său, toate aspirațiile acestuia, mai vechi sau mai noi, începînd 
cu glasul marelui anonim, căruia i-a împrumutat ceva din dulceața propriului său 
glas, și sfirșind cu trîmbița de aramă care a întonat vitejia dorobanților în războiul 
pentru Independenţă. Ctitor principal, cum spuneam, al teatrului nostru, Vasile Alec- 
sandri a fost și unul dintre ctitorii României revoluționare, ai României unite și ai 
României libere. Titlurile sale la recunoștința noastră sînt prea numeroase și prea 
mari ca să-l cinstim, individual vorbind, cu toată echitatea. Numai poporul întreg, 
cu dreapta lui bătaie de inimă, fără precupețire, prin dragostea cu care-i păstrează 
amintirea, se arată vrednic de marele lui poet. 

Șerban Cioculescu 

autorul dramatic 
Scena 


iesele lui Alecsandri respiră o teatralitate nativă. Autorul însuşi a 

parcurs viața cu o memorabilă alură scenică, surizind cu înţeles 

lumii şi  contemplindu-și emoţionat plimbările solitare. Nimic mai 
puţin livresc decît bucăţile sonore, cu o nestăpînită gesticulaţie interioară, ale 
acestui împătimit om al scenei. A început să scrie pentru a avea ce juca la 
Teatrul din Iaşi, intrat în 1840 sub patronajul unui ilustru triumvirat, din compo- 
nenţa căruia poetul „Lăcrămioarelor“ nu putea lipsi. A continuat să facă teatru, 
cu sentimentul rar al fundamentării acestui gen în literatura naţională. Opera 
sa de pionierat a trebuit să împlinească, prin maturitatea programului educativ, 
junețea firească a dramaturgiei românești. Acelaşi condei a parcurs în citeva 
decenii capitole întregi ale dezvoltării literaturii noastre dramatice, fiind sie însuşi 
precursor și discipol, pînă cînd firavul Iorgu de la Sadagura a făcut loc substan- 
țialei serii a Chiriţelor, iar naivelor „nunţi ţărăneşti“ le-a putut succeda zbuciu- 
mul contradictoriului Despot-Vodă. În tot acest timp, Alecsandri a văzut mereu 
drama ca libret elevat, destinat unui bun spectacol. Creatorul „Pastelurilor“ a 
acordat — desigur — şi în piesele sale toată  considerația încărcăturii 
artistice a cuvîntului, dar de data aceasta el a alcătuit din vorbe 
replici, supunindu-și elanul liric unor rigori scenice pe care le-a urmat 
cu o tainică satisfacţie. În materie de teatru, el se considera un „om de meserie“ 1, 
scontînd în compoziţia pieselor sale pe toate atributele scenei, începînd cu „vioi- 
ciunea actorilor“ şi sfîrşind cu „trucurile maşinistului“2. Succesul de public al 
unei piese îi apare mereu hotăritor pentru confirmarea calității textului. Obsesia 
succesului, a reacției sălii, îl urmăreşte necontenit atunci cînd vorbește despre 
teatru. Rîde cu o concevabilă răutate de eforturile zadarnice ale lui Frederic 
Dame de a construi teatral, iar pentru a-l încuraja pe Ventura după o cădere 
îi descoperă, generos, atuuri scenice, ca darul „dialogului viu“ sau „înţelegerea 
situaţiilor dramatice“. A nu te înşela „asupra gustului publicului“ i s-a părut 
mereu lui Alecsandri obligatoriu. Vorbind despre un vodevil al său, care înre- 
gistrase „un succes de stimă“, el trece grăbit mai departe, la reciștigarea sufra- 
giilor sălii odată cu piesa următoare. O reacţie defavorabilă a publicului în urmă- 
rirea primului final de act la primele reprezentații cu Fîntîna Blanduziei îl de- 
termină la o modificare amplă a acestui moment, pentru a-i da lui Gallus 
„ocazia de a deveni simpatic“ ?. Primirea călduroasă făcută de spectatori strofei 
a doua din „improvizaţia“ lui Horaţiu îl face să încline un moment către o inter- 
vertire a strofelor „Odei la Hebe“î. A scrie teatru înseamnă mereu pentru poet 
a menţine contactul cu omul din stal, a asigura fără greş armătura spectaculară 
a textului literar. Anahoretul de la Mircești îşi părăsea firesc sihăstria atunci 
cînd termina o piesă de teatru. Ea urma să fie citită actorilor pentru care era 
Luchian şi încă alţii au transmis personajelor comice ale lui Alecsandri trăsă- 
turile lor scenice; Nottara, Gr. Manolescu, Aristizza Romanescu au comunicat 
intim cu eroii dramelor elegiace ale marelui scriitor. Dramaturgia lui Alecsandri 
a cultivat, cu o stăruință relevabilă, arta cuvîntului în direcția dinamicii tea- 


1 Scrisoarea către Teodor Aslan din 16 aprilie 1884. 


2 Scrisoarea către Ion Ghica din 1 martie 1881. 
3 cf. scrisorii către Iancu Alecsandri din 19 iulie 1882. 
4 idem, 

<4 Matei Millo in „Barbu Lăutarul“ 


Grigore Manolescu în „Ovidiu“ 

Aristizza Romanescu (Getta) și Ian- 
cu Petrescu (Hebro) în „Fin 
Blanduziei“ 


trale. De la „canțonete“ la Ovidiu operele dramatice ale scriitorului au investi- 
gat în variate direcții arhitectonica genului, aşa cum se şi cuvenea unui deschi- 
zător de drumuri cu largi resurse. Cititor pasionat al marilor clasici, cărora li se 
închina cu smerenie, Alecsandri îşi găsea timp să cultive şi micile zeități ale 
casei. Îl admira pe Molière şi-l recita pe Hugo, dar nu uita să vorbească ami- 
cilor săi dramaturgi despre meşterii efectelor scenice: Dumas-fiul, Augier sau 
Sardou. Depășind apreciabil sfera de influenţă a acestor iscusiți artizani, în prin- 
cipalele sale opere dramatice, Alecsandri a pus construcția abilă în serviciul unui 
material de observaţie socială de o bogăţie cu totul remarcabilă şi de o reală 
originalitate. Însemnările unui cercetător sîrguincios ca Charles Drouhet, sem- 
nalind modele şi puncte de plecare, au relevat prea puţin distanța considerabilă 
pe care părintele Coanei Chiriţa a parcurs-o, față de grotesca Madame Angot. 
El a străbătut nu numai drumul de la comedia facilă la satira incisivă, dar 
totodată şi spaţiul dintre formele învechite ale genului şi expresia dramatică a 
unui alt timp. Este de semnalat o evoluţie evidentă nu numai de la precupeaţa 
Angot la isprăvniceasa Chiriţa Birzoi, dar şi de la primele ipostaze ale acestui 
personaj pitoresc pînă la ultimele ei apariţii (,,..în voiaj“, sau „,...în balon“). Pie- 
sele eminamente teatrale ale lui Alecsandri au încercat să se ţină la pas cu 
„Bustul publicului“, printr-o actualizare corespunzătoare a satirei, printr-o sensi- 
bilizare adecvată a intrigii tragice, ca şi prin intermediul unei superioare con- 
strucţii scenice. Cînd Ovidiu a recoltat un respectuos „succes de stimă“, Alecsandri 
trebuie să fi înţeles că marșul său neobosit către stea și-a atins limita naturală. 
Patima veche pentru „meseria“ de dramaturg n-a mai găsit drumul către o nouă 
dinamizare a creaţiei dramatice. Rămiînea însă în urma sa un pachet impre- 
sionant de acțiuni asupra viitorului. Cele mai bune pagini ale primului nostru 
meșter dramaturg ne transmit încă imagini şi observaţii vii despre om şi viața 
socială în construcții artistice de o uimitoare teatralitate. De aci decurg farmecul 
provocator al acestor texte, tentaţia reluării lor în viziuni inedite, bănuiala per- 
sistentă că ele mai au ceva de spus. 

Poezia dramatică s-a aflat în opera lui Alecsandri într-o legătură atit de 
strînsă cu scena românească a vremii încît piesele au urmat, pînă la un moment 
dat, soarta acelor școli de teatru, acelor stiluri de reprezentare care colaboraseră 
la succesul premierelor absolute. Aşa se explică faptul că, mai devreme decît 
tragediile, teatrul comic al scriitorului a intrat în umbră, pe măsură ce maniera 
vodevilescă de joc a actorilor din şcoala lui Millo şi Luchian, sau a generației 


6 


WwWW.cimec.ro 


imediat următoare îşi stingea treptat strălucirea. Una sau două comedii s-au 
păstrat mai multă vreme în repertoriu ca „bucăţi de concert“ ale unor mari 
actori, cu citeva noi accente. Dramele mari în versuri au împărtășit, la rîndul 
lor, destinul şcolii romantice a lui Nottara, State Dragomir, Zaharia Birsan, 
Aristizza Romanescu, Aglae Pruteanu ş.a. Ele au ținut fruntea sus, înnobilată de 
mari creaţii actoricești, pînă prin 1920. Mai tirziu, chiar şi melodioasa Fintină a 
Blanduziei a apărut foarte rar pe listele de repertoriu ale teatrelor naţionale. 
S-a pronunţat atunci categoric sentinţa cu privire la îmbătrînirea teatrului lui 
Alecsandri, fără a se observa destul că viabilitatea pieselor nu putea fi contro- 
lată decit prin resuscitarea lor într-o manieră de joc modernă, prin racordarea 
rezervelor textului la sensibilitatea artistică a noului public. Asemenea încercări 
temerare n-au lipsit şi, dincolo de repetarea la zile festive a vechilor viziuni 
scenice, au verificat, în cîteva rînduri, resursele moștenirii lăsată nouă de dra- 
maturgul Alecsandri. 

Memorabilă rămîne interpretarea îndrăzneață dată „canțonetelor“ de către 
Ion Sava la Teatrul Naţional din Iaşi, unde s-a încercat în 1931 și o reluare 
împrospătată a Chiriţei în provincie. Mai tirziu, Victor Ion Popa obținea un 
mare succes de public cu Arvinte și Pepelea (la Teatrul „Muncă și lumină“) 
prin realizarea unui joc stilizat, de esență folclorică. Readucerea pe scenă a 
Coanei Chiriţa, în ingenioasa compoziţie dramatică a lui Tudor Mușatescu (piesa 
s-a jucat în 1942—1943 sub direcţia de scenă a lui Soare Z. Soare), semnalează 
în alt chip longevitatea remarcabilă a personajelor create de teatrul lui Alecsan- 
dri, pregnanța tipologiei de prim-plan din piesele satirice ale autorului. Un 
surplus de vitalitate, conţinut în replicile şi monoloagele unor eroi comici, se 
desprinde adeseori de fundalul efemer al momentului, reclamînd o prelungire a 
existenței dincolo de limitele unei etape istoric depășite. Am văzut că în ceea ce 
priveşte pe volubila Birzoaie, Alecsandri însuşi i-a dat citeva vieţi distincte 
(căci nu avem de-a face cu reluarea în mai multe piese a unui personaj nemo- 
dificat). Creatorul rolului pe scenă, Matei Millo, avea să-i confere — la rindul 
său — Chiriţei o a cincea existenţă („la expoziția de la Viena“), în vreme 
ce Paraponisitului îi acorda mult rivnitul revers al întiiului său contact cu lumea 
(Paraponisitul pus în slujbă — 1870). După nouă decenii de la primul strigăt al 
Coanei Chiriţa, Tudor Muşatescu, absorbind într-o piesă, ușor parodică, secvenţe 
întregi din textul marelui înaintaş, a găsit în vechile pagini zăcăminte de auten- 
tică artă, cărora le-a aplicat un fel de „localizare“ a stilului. Păstrînd acțiunea 

Gonpo Vraca (Horaţiu) în „Fintina Blanduziei“ 
— Teatrul Armatei 


Dan Nasta în rolul titlular din ,„,Despot-Vodă“ 
— Teatrul Naţional din lași 


la jumătatea secolului al XIX-lea, fără 
a neglija savoarea unor termeni de epocă, 
autorul noii piese a reconstruit drama- 
tic povestea, a contemporaneizat osatura 
teatrală a avatarurilor Chiriţei. Proce- 
deul nu poate fi generalizat, dar, în 
acest caz, rezultatul a fost remarcabil, 
căci plăsmuirile lui Alecsandri au reînno- 
dat legătura cu „gustul publicului“, după 
vechea dorință a inimii poetului. 

Pe o cale sau alta, redescoperirea 
lui Alecsandri ca autor dramatic se do- 
vedea tentantă şi necesară. O înţelegere 
deplină a dialecticii reconsiderărilor avea 
să deschidă alte orizonturi reevaluării 
repertoriului dramatic al marelui tru- 
badur. 

Prezența lui Alecsandri pe scenele 
noastre, în ultimele două decenii, a be- 
neficiat de un punct de vedere ştiinţific, 
capabil să înlăture erorile, prejudecățile 
şi abominabila inerție. Atitudinea scep- 
tică faţă de radioactivitatea artistică (în 
stare latentă) a teatrului românesc preca- 
ragelian se datorește uneori — pur și 
simplu — ignorării lucrărilor literare mai 
vechi, alteori unei înțelegeri înguste a 
trăirii în contemporaneitate, trăire care 
nu se poate dispensa de o revizuire vi- 
brantă a valorilor trecutului. 

Societatea socialistă, eliberînd omul 
şi proclamînd o independenţă reală a 
țării, a eliminat implicit bovarismele 
„Belgiei Orientului“ şi a repus în drep- 
turile fireşti filonul de aur al civilizaţiei 
naţionale, pe întreaga sa întindere isto- 
rică. Alături de celelalte bunuri culturale 
ale acestui pămînt, opera lui Alecsandri 
a fost supusă unei căutări atente. Pre- 
țuind meritele de pionierat proprii crea- 
ţiei lirice a autorului „Mărgăritărelelor“, 
timpul nostru a înregistrat o tensiune 
mai înaltă a vieţii în sectorul operelor 
dramatice ale aceluiaşi. Prin urmare, pa- 
ralel cu ediţiile comentate ale scrierilor 
bătriînului bard, s-au întreprins reeditări 
scenice ale unor piese, cu rezultate ade- 
seori uimitoare. 

Spectacolele Alecsandri au cunos- 
cut în ultimii douăzeci de ani două mo- 
dalități principale ale transpunerii, gravi- 
tind către cei doi poli ai raportului din- 
tre tradiţie și inovaţie. O readaptare a 
montărilor tradiţionale a devenit în 
citeva rînduri posibilă prin  reconsti- 
tuirea, ușor distanțată, a unei maniere 
de joc ilustrate cîndva de mari inter- 
preţi. S-a păstrat, în acest caz, modul 
de „a zice“ al școlilor de teatru consu- 
mate, ca și cum s-ar fi produs exem- 
plificarea prestigioasă a unor lecţii de 
istorie a teatrului. Vetustul agresiv a 
fost cu băgare de seamă înlăturat, obți- 
nindu-se în schimb fiorul de emoție al 

Miluţă Gheorghiu în „Chiriţa în provincie“ 
— Teatrul Naţional din laşi 


reîntilnirii unor opere fundamentale în 
interpretarea lor iniţială. O asemenea 
realizare tradiţională în marile contururi 
a fost Chiriţa în provincie la Teatrul 
Naţional din Iași. În rolul titular, actorul 
Miluţă Gheorghiu a reluat cu o certă 
strălucire arsenalul de artificii şi efecte 
ale vechiului comedian popular, jucînd 
cu un antren sărbătoresc fiecare scenă, 
improvizind uneori, exagerat conștient, 
solicitînd participarea publicului cu un 
aplomb descins din arta lui Millo, trecut 
prin filtrul unor comici ieşeni de talia 
lui Arceleanu sau Morţun şi amendat — 
în cele din urmă — de exigenţele noilor 
spectatori. Obiectivele satirei au căpătat, 
fireşte, noi dimensiuni,  deplasîndu-se 
parţial de la critica unor tipuri de mult 
dispărute către şarja unor manii înve- 
chite  (cosmopolitismul, infatuarea etc.). 

Un loc deosebit, în această linie a 
remodelării unor spectacole de tradiţie, 
îl ocupă montarea Fîntinii Blanduziei la Teatrul Armatei, prin 1955. Prezența în 
scenă a unor discipoli de prim-plan ai marelui Nottara (George Vraca, Aurel 
Athanasescu, V. Maximilian) şi cultura teatrală a regizorului (I. Şahighian) au 
permis realizarea unei atmosfere de inefabilă evocare a unei modalităţi teatrale 
de ţinută. Ion Şahighian a fost, în materie de teatru, ceea ce am numi un conser- 
vator luminat. Consecvent unui stil şi credincios marelui repertoriu, împotrivin- 
du-se cu nobleţe manierei bulevardiere, regretatul regizor n-a fost refractar nici 
unuia dintre mijloacele care puteau întineri un spectacol fără a contrazice frontal 
sistemul de interpretare pe care-l învățase de la maeştrii săi. Astfel, în Fintina 
Blanduziei el a încercat să adauge dialogului, recitat cu abilitate, un comentar 
coregrafic al acţiunii, introdus cu bun-gust în atmosfera fantezist colorată a Romei 
lui Alecsandri. Spectacolul fixa cu distincţie trăsăturile unui stil crepuscular, 
transmiţind totodată noilor generaţii ceea ce rămîne bun cîştigat din vechea școală 
a Teatrului Naţional: arta spunerii versului, graţia mişcării şi subtilitatea con- 
venţională a gestului, disprețul pentru excesul naturalist, pentru arabescul baroc. 
Interpretul prim spunea partitura lui Horaţiu cu inflexiunile melodioase ale pro- 
fesorului său, dar şi cu o sensibilitate modernă a emoţiei, ciştigată în repertoriul 


Scenă din spectacolul „Chiriţa în provincie“ (Teatrul Tineretului). În rolul titular, Arcadie Donos 


de idei ibsenian. Deşi nu purta barbă, cum făcuse cîndva Nottara în rolul 
poetului latin, Vraca depăşea considerabil contextul istoric al acţiunii, distilînd în 
melancolia eroului un înţeles filozofic mai general. În acest fel, spectacolul din 
1955 celebra solemn sfîrşitul unui stil, deschizind totodată succesiunea unor sensuri 
şi armonii care îşi aşteaptă rîndul la înviere. Ciţiva ani de zile mai tirziu, la 
Teatrul Naţional din Bucureşti reluarea îmbătrînitului Ovidiu prilejuia un recital 
personal lui George Vraca, care a suprapus atunci creației din Fiîntina Blanduziei 
o variantă încă mai sobră, ostilă înflăcărării cantabile. 


A doua modalitate, calitativ deosebită, pleacă de la necesitatea aflării unor 
ro joaca noi de expresie, corespunzind rezervelor nevalorificate încă ale teatrului 

Alecsandri. Este evident că aci ne aflăm pe versantul superior al problemei. 
d-ra nu mai e limitată la recondiţionarea unui stil academic, ea se relevă în 
dezvoltarea mai decisă a tendinței, caracteristică autorului „Chiriţelor“, de a 
realiza racordul cu cerințele spectatorului. Prin urmare, regizorul inovator acţio- 
nează în numele scriitorului, atribuindu-şi dreptul şi capacitatea de a discerne 
„gustul publicului“ de astăzi şi de a intermedia între acesta şi textele vechi. De 
fapt, pe acest drum se poate obţine şi cea mai deplină recunoaștere de către 
contemporani a valorii unor scrieri dramatice uitate. Reprezentarea unor asemenea 
opere într-o lumină inedită (şi, în acelaşi timp, adecvată) poate înlătura vechi 
nedreptăţți, convingîndu-i chiar şi pe exclusiviştii modernizanţi că o piesă scrisă 
în alt secol nu trebuie confundată cu interpretarea caducă de care adesea este 
legată. Recercetarea scenică a lui Alecsandri a fost favorizată şi de necesitatea 
unei descifrări atente a rădăcinilor genului dramatic în literatura noastră națională. 
Mi se pare, astfel, cu totul lăudabilă consecvenţa cu care Ion Finteșteanu, ca 
profesor de teatru, a îndrumat investigația înnoitoare a studenților săi printr-o 
trecere succesivă de la Alecsandri la Caragiale. Această coborire de la izvoare 
spre marile fluvii, cu o corespunzătoare intensitate a acţiunii inovatoare, este 
inerentă întregului echilibru al reconsiderării moştenirii literare. Dacă a fost 
posibil un spectacol Caragiale-lonescu, o paralelă Alecsandri-Caragiale se impune 
de la sine şi ar merita întreaga consideraţie a regizorilor noştri. În ceea ce pri- 
veşte activitatea pedagogică a lui Ion Finteşteanu, este de relevat mai ales prima 
sa încercare de a reabilita teatralitatea unor piese ale lui Alecsandri. Alegînd 
două vodeviluri de tinereţe (Piatra din casă şi Harţă răzeșul), dintre care primul 
a fost, în repetate rînduri, trecut în categoria „localizărilor“, profesorul-regizor a 
mers în direcţia relevării documentului social şi artistic conţinut în textul şi mu- 
zica ambelor comedii. Apropierea de Alecsandri s-a operat, așadar, printr-o mar- 
cată îndepărtare în timp. Reconstituirea artei vechiului vodevil şi conturarea prin 
îngroşare caricaturală a tipurilor caracteristice unei epoci trecute au dat celor 
două spectacole aspectul unei restaurări critice. Atitudinii moderne care s-a mani- 
festat, în acest caz, prin detașarea cordial-ironică de epoca în care se desfășoară 
acţiunea, Finteşteanu şi elevii săi i-au adăugat un inedit accent culţural, prin 
ridicarea unor personaje de farsă la virtuțile înaltului model molieresc. Marghio- 
liţa (în interpretarea Magdei Popovici) a obţinut un relief nebănuit, schițind un 
pas către pseudoingenuitatea eroinei din Școala femeilor, în vreme ce Bursuflescu 
(prin jocul lui Ștefan Tapalagă) viza stăruitor galeria monomanilor din opera 
marelui clasic. 

Comediile lui Alecsandri, construite adesea pe un „quiproquo“ care pune în 
mișcare caractere fixe şi liniare, au sugerat în mod explicabil apropierea de spi- 
ritul commediei dell'arte. Autorul român recepţionase însă ecourile celebrului 
teatru de improvizație prin intermediul unor descendenţi tardivi, ca Scribe sau 
Augier, și-l aplicase la un material de observaţie original. Se cerea, aşadar, o 
tratare diferențiată a elementelor vechii farse cu măști, introducînd culoarea 
unui alt timp şi implicaţiile sociale ale unei etape istorice deosebite. Aceasta 
a fost calea pe care și-a ales-o regizorul Dinu Cernescu, în spectacolul realizat 
cu trei ani în urmă la Teatrul Regional din Bucureşti, mai ales în montarea 
piesei Iașii în carnaval. Ceea ce a dat spectacolului originalitate a fost ingenioasa 
„localizare“ a antrenului improvizaţiei italiene prin înviorarea poantelor teatrului 
popular românesc cu mişcări şi hiperbole descinse parcă din folclorica reprezen- 
tație de bilci, din păpuşeriile lui Vasilache. Dezlănţuirii clovnești din Iașii în car- 
naval i-a urmat, ca o altă variantă posibilă, parada măștilor grotești din Millo 
director. De data aceasta, printr-un complex de mijloace la care au participat 
grimarea fantezistă, glasurile diformate, efectele jocului de umbre, s-a realizat 
o demarcație netă între grupul ariviştilor şi onestul domn Millo, văzut ca amba- 

Magda Popovici (Marghioliţa) şi 
Cornel Dumitraş (Comisul Nicu) 
în „Piatra din casă“ pe scena 
Institutului „I. L. Caragiale“ 


sador al bunului-simţ şi ca mandatar maliţios al regiei. Actorii n-au colaborat, 
din păcate, cu o egală înţelegere a „jocului“ la acest spectacol modern, care s-a 
bizuit pe reîmprospătarea şi reînnoirea inspirată a unor forme de expresie de o 
străveche tradiție. Dinu Cernescu a creat impresia de distanțare, utilizîndu-i pe 
„pozitivii“ din cele două comedii ca intermediari între public şi „ruginiţi“. 

Distanţarea s-a impus ca o direcţie cvasiobligatorie în tratamentul de înti- 
nerire a unor texte dramatice, cu latente ardori juvenile. Sanda Manu, punînd 
în scenă Chiriţa în provincie (Teatrul Tineretului — 1963), a refuzat net „piccoli- 
zarea“ comediei lui Alecsandri. De data aceasta, distanţarea s-a bizuit pe jucarea 
cu o virtuozitate accentuată a întregului vodevil. Cu excepţia comportării unui 
singur personaj (Leonaş), celelalte s-au făcut că iau în serios structura iniţială a 
farsei şi — prin urmare — au jucat cu o aprindere extremă o partitură a cărei 
desuetudine a devenit, prin îngroşare, de un ridicol nesfîrşit. Interpretarea rolului 
titular de către un bărbat a evidenţiat, prin extrema convenţionalitate a situaţiei, 
acea savoare a teatrului declarat antinaturalist, care va fi făcut — în esență — 
şi farmecul creaţiilor lui Matei Millo. Interesant este că, astfel, Chiriţa şi alte 
personaje satirizate şi-au pierdut accesul la simpatia sălii, mişcîndu-se mereu în- 
tr-un cadru fals, care condamna, cu o nouă vigoare, o lume și o morală în egală 
măsură detestabile. Chiriţa în Iaşi a fost — la rîndul său — recuperată în specta- 
colul teatrului din Braşov, pus în scenă de Ion Simionescu, printr-o desemnare 
accentuată a mobilurilor satirei. Actorii şi sala s-au amuzat, într-o armonie evi- 
dentă a gusturilor, urmărind sau îndeplinind mimarea șarjată a pitorescului buf, 
propriu protipendadei Iaşilor de la 1850. 

Probleme de alt ordin ridică orice intenție de reconsiderare a dramelor 
istorice scrise de Alecsandri. Excluzind Cetatea Neamţului de pe lista creațiilor 
viabile, înregistrăm o explicabilă rezervă față de ideea unor adaptări contempo- 
rane ale celor două „tragedii“ romane. În vreme ce Ovidiu ar suporta greu o 
transmutare a construcţiei sale liniare în orice alt climat scenic, Fintina Blandu- 
ziei închide în structura sa de elegie amabilă o undă de nelinişte şi un potențial 
filozofico-artistic care respiră încă. S-a spus că această piesă cuprinde în lumina 

sa vesperală o teză gravă despre relaţia dintre artă şi viaţă. De fapt, ideea zămis- 
lirii unei opere de artă sub impulsul realului se mărgineşte aci la anecdotica 
romanţioasă. Mai profunde mi se par glosele asupra existenţei și a sensului aces- 
teia, conţinute în replicile lui Horaţiu şi privind creația ca o modalitate de trăire 
perenă. Există aci temeiurile unei reconsiderări. Preferinţa vădită a direcţiei de 
scenă contemporane pentru prima dintre marile drame în versuri ale scriitorului, 
şi anume Despot-Vodă, ni se pare, în acelaşi timp, justificată. Operă de inspiraţie 
hugoliană, scrisă pe un material dramatic românesc cu experiența unui spectator 
de teatru avid, drama istorică a lui Alecsandri ezită între construcţia ortodox- 
romantică şi tendințele clasicizante ale dramelor lui Casimir Delavigne. Un efort 
vădit, dar discontinuu, de realizare a „autenticităţii“ istorice, o construcţie de o 
abilă simplitate în primele acte şi bruştele revărsări melodramatice din a doua 
parte a piesei alcătuiesc o îmbinare neobişnuită de tendințe şi stiluri. Despot 
însuşi este cînd damnatul romantic, apăsat de fatidice circumstanţe, cînd sumbrul 
intrigant, totodată Ruy Blas şi Don Salluste. Trebuie să vedem aci nu atit o 
stingăcie a construcției, cît indecizia unui romantic întîrziat, rîvnind la o compli- 
care a dramei, pe măsura ivirii unor cerinţe stăruitoare de îmbogăţire sufletească 
a personajelor literare. Contradicţiile febrile ale dramei, întemeiate pe un fond 
patriotic constant, au atras firesc atenţia teatrelor noastre. După un spectacol 
poate prea discursiv al Teatrului Armatei (exceptind creaţia lui C. Ramadan în 
rolul lui Ciubăr), a produs o certă surpriză încercarea lui Dan Nasta de a realiza 
la Teatrul Naţional din Iaşi un Despot-Vodă revizuit. Accentul a fost pus asupra 
eroului central al dramei, printr-o temerară intenţie de hamletizare a neliniştilor 
acestuia. Intrigantul versat şi visătorul incorigibil au coexistat într-o tratare voit 
cerebrală, ceea ce a comunicat scenelor pasionale o neașteptată atmosferă glacială. 
Actorul Nasta ca interpret al nefericitului Despot a creat, involuntar, un cerc de 
tăcere în jurul eroului, detaşindu-l de restul ansamblului şi pregătindu-l pentru 
marele final. Moartea aventurierului căpăta, prin decantarea spasmelor ultime 
într-o spectaculoasă mişcare circulară, un sens tragic covîrșşitor. O versiune mai 
unitară a dramei lui Alecsandri a fost realizată la Teatrul de Stat din Sibiu, sub 
direcția de scenă a lui Ianis Veakis (1964). Rostirea sobră a versului pînă la 
desfacerea lui în replici firești, simplitatea costumelor și a decorului, ritmul mo- 
dern al mișcării l-au scos pe Despot din categoria pieselor festive şi a spectacolului 
„de montare“, reducînd evident decalajul dintre structura artistică a operei şi 
sensibilitatea noului spectator. Multe dintre tiradele patriotice ale piesei au căpătat 
astfel o viabilitate reală, eliberîndu-se parțial de tehnica recitativului muzical. 
În rolul lui Despot, actorul Ion Bessoiu a găsit, dincolo de grandilocvența altor 
interpretări, drumul către relevarea unei psihologii, dînd contradicţiilor din com- 
portarea eroului corespondenţa unei indecizii interioare. În spectacolul de la Sibiu 
s-a produs o apropiere considerabilă a publicului de resursele vechiului text, cu 
un salutar simț al măsurii şi cu o evidentă tendință de ilustrare a potenţialului 
clasic din opera lui Alecsandri. 

Varietatea aspectelor care caracterizează prezenţa lui Alecsandri pe scenele 
noastre depune cea mai convingătoare mărturie despre vitalitatea începutului de 
leat al dramaturgiei noastre naţionale. Nu mai este nevoie să demonstrăm că opera 
dramatică a marelui ctitor, concepută ca o şcoală cetăţenească, a devenit, nu mai 
puţin, o excelentă universitate pentru dramaturgi, actori și regizori. Ne apropiem 
de bătrinele scrieri cu un respect care include în mod necesar emoția redescope- 
ririlor contemporane nouă. În ceea ce priveşte oricare ezitare conservatoare, mi se . 
pare deajuns să amintim mînia cu care Alecsandri ne-a înfățișat anteriul şi giu- 
beaua lui Sandu Napoilă, ultraretrogradul. 

V. Mândra 

„„Despre teatru 


Am fost obligat să-mi măsor zborul ima- 
ginaţiei şi a condeiului în nivelul puterii acto- 
rilor şi a culturii publicului. lar dacă am 
reuşit a crea unele tipuri caracteristice şi a 
desemna unele schiţe din viața noastră socială, 
acele figuri şi tablouri vor interesa poate în 
viitor pe oamenii ce vor avea curiozitate de 
a studia şi cunoaște trecutul. 


Vasile Alecsandri 


e DIFICULTĂŢILE CREAȚIEI 


„mă îndemni a studia tipurile ce mă înconjoară, spre a le pune pe scenă. 
Susţii cu tot dreptul, deşi pe un ton glumeţ, că un autor dramatic ar găsi ele- 
mentele necesare pentru un bogat repertoriu și îmi impui misia acelui autor. 
Fie !... Eu însumi m-am gîndit adeseori la o asemenea grea întreprindere, şi 
fiindcă încă la noi nu posedăm nici libertatea tribunei, nici arma zilnică a jurna- 
lismului, am proiectat să-mi fac din teatru un organ spre biciuirea năravurilor 
rele şi a ridicolelor societăţii noastre. Ambiţie frumoasă şi atrăgătoare !... 


(Unui amic imaginar, în Prefaţa la Opere complete — 
Teatru, 1875, ed. Socec) 


Dificultăţile ce se ridică în ochii mei cu forme uriașe de fantasme, au sor- 
gintea lor chiar în sînul Institutului teatral; căci trei lucruri sînt de creat, 
pentru a se dobîndi un rezultat satisfăcător: 1) limba, 2) jocul actorilor şi 3) edu- 
cația publicului (...) 

Iată, amice, elementele nesuficiente de care poate să dispuie un autor 
pentru interpretarea operelor sale... Precum vezi, trebuie tot creat: 1) o limbă 
conformă cu caracterul fiecărui personaj, precum și cu naționalitatea și cu 
timpul în care trăieşte; 2) o școală de declamare pentru a se forma actori 
inteligenți și corecți în jocul lor pe scenă. Cît pentru public, nu mă îndoiesc 
că şi-ar perfecționa gustul şi judecata îndată ce s-ar găsi dinaintea unui spec- 
tacol compus de adevărați artiști. 

Un teatru perfect nu se improvizează de azi pe mîine; trebuie timp şi 
sacrificiuri, şi în lipsa acestor două condiţii, un autor va fi ținut a compune 
piese ușoare şi potrivite cu puterile diletanților și a merge înainte treptat punind 
un friu imaginaţiei sale, făcînd act de abnegare, condamnîndu-se la o lucrare 
restrinsă şi ridicîndu-şi inspirările la talia interpretatorilor. O asemenea între- 
prindere cere multă bunăvoință, mult tact, multă răbdare din partea acelui ce 
s-ar încerca să creeze un repertoriu național. Ferindu-se de mania traducătorilor 
de drame cu mare spectacol şi cu situații exagerate, el va alege din repertoriile 
străine piese plăcute, lesne de jucat şi le va localiza cu măiestrie în privirea 
gustului public, sau mai bine, va compune bucăți originale în care va introduce 
moravurile și tipurile locale. 

Elementele nu-i vor lipsi pentru a ajunge la scop, căci societatea noastră 
e împestrițată cu felurite tipuri comice, şi defectele ei, viciurile ei chiar, for- 
mează un grup destul de mărișor. 


(Unui amic imaginar, în Prefaţa la Opere complete — 
Teatru. 1875, ed. Socec) 


Îm aşteptare îți voi trimite curind întreg repertoriul meu dramatic imprimat 
într-un volum mare pe două coloane. Vei citi acolo multe prostii... dar cînd 
copiezi fidel o societate caraghioasă ca a ngastră, cum să ai haz? 

Autorii dramatici din România au de luptat cu patru obstacole foarte grele 
de trecut: 

1. limba care este încă în fașă ; 

2. publicul care seamănă cu limba ; 

3. actorii care seamănă cu publicul; 

4. cenzura! 

Descurcă-te dacă poţi ! 


(lui Ion Ghica, din Iași, iulie 1852) 


La ora aceasta combin în mintea mea planul dramei în versuri Moartea 
lui Ovidiu. Mi-ar trebui biografia lui August ca să-mi ajute la studiul epocii 
sale și în adevăr nu știu unde să mă adresez ca să mi-o procur. 


(lui Iancu Alecsandri, 4 mai 1884) 


Descurajarea dumitale ca autor dramatic nu este deloc îndreptățită. Vom 
vorbi în curind mai pe larg; ai darul dialogului viu și animat, ca şi înțelegerea 
situaţiilor dramatice, prin urmare, nu se aruncă în mare un asemenea bagaj 
preţios. 

Poate să i se întimple lui Dumas, lui Augier și lui Sardou să se înșele 
asupra gustului publicului la o piesă. Aceasta chiar s-a întimplat adesea, dar 
nu au renunțat la cariera lor, și succesul obţinut prin alte opere le-au dat dreptate. 

Dacă Ovidiu ar cădea, nu m-aş descuraja. Pentru un autor care se simte, 
o neizbindă este citeodată un bun îndemn. Te dai înapoi pentru a sări mai bine. 


(lui Grigore Ventura, din Mircești, ianuarie 1885) 


e EXIGENŢELE CREAȚIEI 


Păstrează manuscrisul lui Pepelea, dacă acesta îți poate face plăcere, cit 
despre acela al Sfredelului dracului, să mi-l păstrezi ca să fac din el un auto- 
dafeu, căci nu mai vreau să-mi leg numele de farse de rarnawnl. lornlizimnd modr- 
vilul lui Bayard am vrut doar să procur d-nei Sarandi şi lui Iulian ocazia de 
a crea roluri caraghioase, care distrează marele public. 


(lui Ion Ghica, 11 ianuarie 1885) 


Încă o chestiune cu privire la piesa mea înainte de a o da publicităţii. 
Ia-ți manuscrisul în mînă şi urmăreşte indicaţiile mele: 

Actul I — Scena a Il-a — Gallus intră ţinind o spadă în mină; el spune, 
ca şi cum s-cr adresa cuiva care nu este în scenă: 


„Să duc la faur spada s-o şteargă de rugină? 
Prea bine. (Se oprește.) Ce văd? Cine pe apă se înclină ?“ 


Aceste două versuri înlocuiesc pe cele din textul primitiv : 

„— Să duc astă scrisoare Lydiei ? Bine-ndată, 
Dar ce văd colo-n umbră? un farmec viu de fată ?* 


Această schimbare se explică la sfirşitul actului. 

(...) 

Or, la reprezentație, am observat că publicul pare să aştepte reapariția 
Gettei şi că se lasă prea repede cortina, după părerea lui. De aci o oarecare 
constringere, o oarecare răceală, care dăunează succesului acestui prim act. În 
adevăr, acesta se sfirşește nefiind în scenă decît un singur personaj, Gallus, care 
nu a avut încă ocazia să se facă simpatic. 

Iată deci la ce m-am gindit. Cînd Getta, în scena cu Horaţiu, se exaltează 
pină înti-atit încît îi cade la picioare și-i sărută mîna, ea pare că și-a pierdut 
capul şi, în tulburarea sa, fuge, lăsind pe Horaţiu surprins și pătruns de un 
sentiment încă neezxplicabil. Tinăra fată crede atunci că trebuie să-și ia coșul 
cu flori în clipa în care se depărtează; aceasta este însă o mișcare nenaturală 
într-o situație atît de încordată. Cred că ar fi mai potrivit cu starea spiritului 
său tulburat să nu se gindească la coş și să fugă, uitindu-l lingă fintină. 

Acest joc de scenă mi-ar permite să o fac să revină la sfîrşitul actului, în 
căutarea coșului, căci fără de asta nu s-ar putea întoarce la stăpinul său. 

C 

Altă poveste 

În scena actului al Il-lea, unde Horațiu improvizează o odă în onoarea 
Hebei, versul care încîntă cel mai mult publicul nostru e acela cu care se ter- 
mină strofa a doua : 


„Culegător de stele pe spațiul ceresc“. 


Entuziasmul este aşa de mare încît aproape dăunează întregului conținut 
al strofei a 3-a. Or, pentru că actul al II-lea ar trebui să se termine după 
„această improvizație, n-ar fi mai bine să strămut versul în chestiune la sfirşitul 
odei, astfel ca publicul să rămînă sub impresia pe care o încearcă ? 


În acest caz, cum crezi tu că aș putea să fac această strămutare? Caută 
şi răspunde de asemenea cît de curind. 


$ (lui Iancu Alecsandri, din Mirceşti, 16 aprilie 1884) 


Deşi aici sînt prea ocupat cu băile și cu plimbările higienice şi nu am 
timp să fac versuri, mă gindesc cu drag la Ovidiu şi la Iulia, nepoata de fată 
a lui August; voiesc să fac din acest rol ceva încă mai pasionat decit Getta, 
şi sper să-ți pregătesc un succes încă mai mare. Cind ?... 


Asta depinde de la capriciul muzei... Trebuie dar să nu fim nerăbdători, 
ci să aşteptăm venirea copilului pe lume în cele mai bune condiţii, căci nici mie 
nu-mi mai este iertat a scrie banalităţi, nici dumitale a juca roluri neînsemnate. 


(Aristizzei Romanescu, din Mehadia, 3 august 1884) 


Spun improvizație, pentru că am scris primele trei acte cu o repeziciune 
ameţitoare și, mulțumită lui Dumnezeu, nu mă simt deloc obosit. Poate o oarecare 
oboseală se va declara cind voi fi scăpat de febra lucrului, dar atunci mă voi 
duce să mă refac în farmecele cetății Capua și voi găsi în Senat distracţii emo- 
ționante (sic). În aşteptare, reînnoiesc cererea mea relativă la gravura tabloului 
lui Couture, pe care mi-ai spus că o ai printre hiîrtiile dumitale. 

Am mare nevoie de ea pentru a mă inspira în scena orgiei de la Ovidiu. 


(lui George Steriade, din Mircești, 20 noiembrie 1884) 


Din mila lui Dumnezeu am putut, în sfîrşit, să mă apuc de lucru de 
o săptămînă și am refăcut în întregime piesa mea Ovidiu, pe care îmi propun 
să o imprim la Bucureşti în acelaşi format ca Despot. Manuscrisul este gata şi 
nu aştept decit un cuvint afirmativ de la Socec pentru a i-l expedia prin poştă. 

Această piesă avea multe defecte datorită grabei pe care o pusesem la făurirea ei 
(în patruzeci de zile dădusem gata patru acte în versuri). 

Cred că am îndreptat o parte din aceste defecte şi că ultima mea operă 
dramatică trebuie să fi cîştigat din punctul de vedere al artei scenice. 


(lui Ion Ghica, din Paris, 19 martie 1890) 


e IMORTALITATEA CHIRIŢEI 


Chiriţa la expoziţia de la Viena m-a făcut să rid cu hohote; îți mulțumesc 
pentru broșurile ce mi-ai trimis și pentru momentele de veselie ce mi-ai pro- 
curat. Canţoneta e nimerită și cuprinde unele șfichiuri care au trebuit să producă 
efect în public, dar totodată să și cirnească unele nasuri de care sint aninate 
portofoliuri ministeriale. Pasagiurile atingătoare de perdelele Vavilonului românesc 
şi de cutiile pline cu fasole, sînt epigrame foarte juste; păcat însă că nu ai 
dezvoltat mai mult acel pasagiu şi că nu ai pomenit de ursul lui Costaforu, de 
călugărița cu potcapiul pe urechie, de brașovanca rușinoasă ce sta ascunsă în 
fundul Vavilonului, și de toți manechinii expuşi în uniforme variate, manechini 
care au făcut pe un francez a zice: „En voyant la section roumaine, on est 
porté à croire que Cest l'exposition du pays des mannequins.“ 1 

În adevăr, tipul Chiriței va rămînea în repertoriul nostru şi va fi exploa- 
tat cu succes încă mult timp, căci este o baie nesecată. Aşa, de exemplu, ce-ar 
plăti o Chiriță care s-ar întoarce de la Cameră? O Chiriță politică? O Chiriță 
gheşeftară ? etc. Toate aceste, bine tratate, ar avea succesuri sigure. 


(lui Matei Millo, 25 februarie 1874, după lectura farsei 
„Chiriţa la expoziția de la Viena“) 


Alaltăieri am revăzut pe bătrinul Millo în rolul Chiriței la Iași, una din 
primele mele piese de tinerețe, care datează de la 1844. Vai! printre numeroșii 
spectatori care umpleau sala, singurii martori oculari ai acestei epoci erau auto- 
rul şi artistul care a creat rolul Chiriței, acum 42 de ani!!! Unul purtind pe ceafă 
un rest de păr alb, celălalt în vîrstă de 75 de ani, plin încă de vervă artistică, 
dar dărîmat de ani, dezavantajat de vocea sa tremurătoare şi vădit trădat de 
puteri şi de memorie. 

Publicul din noua generație, neştiutor de tot ceea ce s-a întîmplat în țara 
noastră dincolo de ultimii treizeci de ani, a făcut o bună primire cailor de poştă 
care aduc pe Chiriţa și familia sa în scenă, a rîs în hohote cum se rîdea în 1844, cît 
despre mine, aveam aproape lacrimi în ochi în timpul reprezentației, căci gindul 
meu se întorsese îndărăt şi trecea în revistă oameni şi întîmplări din această 
epocă, năluci dispărute în neant ! 

Dacă ai fi fost acolo, dragul meu, ne-am fi strîns de mînă cu înțeles. Ce-am 
fost pe vremea lui Sturza și unde am ajuns. 

Socotisem să plec astăzi, simbătă, din București, dar Aristizza şi restul 
trupei m-au rugat să-mi amîn plecarea cu o zi pentru a asista la reprezentația 
Fintinii Blanduziei. Am consimțit la această cerere, din cauza contrastului dintre 
cele două opere dramatice, jucate în aceeași săptămînă, deşi au fost scrise 
la distanță de aproape o jumătate de secol. 


(lui Ion Ghica, din București, 24 octombrie 1886) 


+ „CINE AR AVEA CURAJUL SĂ SE ATINGĂ 
DE SHAKESPEARE?” 


Nu ştiu din care împrejurare, scrisoarea dumitale și broşura intitulată Romeo 
şi Julieta au sosit aici abia de trei zile ; se vede că ele s-au oprit să se odihnească 


1 „Văzînd secţia românească, îţi vine să crezi că este expoziţia ţării manechinelor“. 

puțin la Roman, sau poate la Mărăşeşti, pe care funcționarii poștei îl confundă 
citeodată cu Mircești. Am răsfoit broşura în treacăt şi mărturisesc că, deși tradu- 
cerea poate să fie exactă, însă mi s-a părut că întregul ei, cu scene în proză, 
în versuri albe şi în versuri rimate, ar produce mari dificultăți pentru studiul 
rolurilor, şi nu ar obţine succesul lui Hamlet; afară de aceasta, sint pasaje 
care trebuie sau şterse sau prelucrate... Cine ar cuteza să întreprindă o asemenea 
lucrare ? Cine ar avea curajul să se atingă de Shakespeare? Eu unul, nu... Nu 
mă ating de cele sfinte... şi dar vin a declara că-mi este cu neputinţă să înde- 
plinesc cererea ce mi-aţi adresat. 

Cerce Manolescu, care a tradus pe Hamlet într-un mod satisfăcător, și 
poate că, consultindu-vă împreună, veţi reuși a adapta pe scena noastră tradu- 
cerea lui D. Ghica. 

Cît pentru mine, ferindu-mă de această grea sarcină, mă restring în cercul 
ocupaţiei mele favorite, lucrind drama lui Ovidiu. 


(Aristizzei Romanescu, din Mircești, 24 octombrie 1884) 


e TEXT ŞI SCENĂ 


Aventurile lui Pepelea pot fi continuate în fiecare an într-o nouă serie 
de tablouri. Dar ceea ce contribuie în mod special la succesul acestor feerii este 
montarea. Cu cît costumele sint mai bogate sau mai caraghioase, cu cit maşinăriile 
sînt mai perfecte, cu atit piesa are mai mute șanse să aducă bani. 


(lui Ion Ghica, din Mircești, 6 iunie 1880) 


Să sperăm că Pepelea nu va fi mai prejos decit Sfredelul. De aceea mă 
străduiesc să pun această feerie pe roate. Una din principalele condiţii ale suc- 
cesului, pentru acest gen de piese, este ca artiștii să joace cu vioiciune şi ca 
trucurile mașinistului să nu dea greș. (....) 


Vreau ca, în ciuda reproșurilor violente ale ziarului „Independența“ și ale 
„Românului“, direcția ta să inaugureze feeria naţională, marea dramă în versuri 
și opera comică românească. 


(lui Ion Ghica, din Mirceşti, 1 martie 1881) 


Îţi trimit o planşă din lucrarea lui Dezobry, pentru a-ţi da o idee despre 
decorul actului întîi. Este o piață publică împodobită la dreapta şi la stinga de 
galerii cu coloane, prelungindu-se de-a lungul culiselor, cu excepția primei, pină 
in neta teatrului. Trebuie să se ajungă la aceste portice prin una sau două 
repte. 


Fundul va trebui să fie ocupat de un templu mărginit de două străzi 
care dau în piață. 
` Primele culise de la dreapta şi de la stînga, alăturate lojilor Comitetului, 
sînt socotite că reprezintă o stradă care traversează una din laturile Forului. 
Ai înțeles ? În acest caz ești tare ! 


„Notă. Cele două coloane care figurează în primul plan al gravurei mele 
vor fi suprimate din decor. 


Acestea fiind făcute, te inștiințez, dragul meu, că acest act întîi cere multă 
montare, precum și un personal foarte numeros, reprezentind poporul din Roma 
cu diferitele sale rase și costume. Ne vom ocupa împreună de un studiu special, 
cu prilejul sosirii mele, dar pentru a fi îndrumați în căutările noastre, ne va fi 
trebuincios un nou exemplar din albumul furat de Verneuil. 

Fă aşa ca direcţia să-și procure unul numaidecit. 


PI H mis piesă conține patru roluri principale, acela al doamnei A. Mano- 
, al lui Manolescu, al lui Nottara şi al lui Iulian. Celelalte sînt secundare și 

destul de numeroase pentru a folosi cele mai multe dintre fetele şi băieţii care 
sînt condamnaţi să facă figuraţie aşteptind altceva mai bun. În total douăzeci şi 
patru de roluri. Avem cu ce să satisfacem multă lume. 


(lui G. Steriade, din Mirceşti, 3 noiembrie 1884) 


Numirea mea ca vicepreședinte al Senatului a venit pe neașteptate, tocmai 
cînd dădeam naștere lui Ovidiu, și, pe legea mea, nu am crezut că trebuie să mă 
deplasez înainte de încetarea lăuziei. Acum, cînd mama sau mai curind tatăl şi 
copilul sînt sănătoşi, voi lua voluminosul meu manuscris și trenul de București. 
Nu cred totuși că senatorii sînt nerăbdători să se vadă prezidaţi de mine; în ce 
mă priveşte, sînt şi mai puțin nerăbdător să ocup fotoliul lui beizadea Mitică. 
În schimb, actorii, în special Romaneasca, stau ca pe jeratic. Aceasta așteaptă 
rolul Iuliei cu toată înfocarea unei adevărate artiste îndrăgostite de arta sa; 
este adevărat că am scris pentru ea un rol important și presărat cu situaţii foarte 
dramatice. Ea îl va interpreta într-un chip care o va înălța la fel, ba poate chiar 
mai mult decit rolul Gettei. Dar oare piesa va reuşi??? Aceasta e problema. 
Este într-adevăr foarte caraghioasă dispoziția spiritului meu de a fi năpădit de 
îndoială în ajunul publicării unei opere sau al reprezentării unei piese. 

Ovidiu are citeva pasaje frum şi un număr destul de mare de ver- 
suri bine cizelate, dar capriciul publicului este citeodată atita de bizar! 

Aş vrea foarte mult să asiști şi tu la repetițiile generale și să-mi împărtă- 
şești impresiile, astfel încît să am timpul, la nevoie, să fac schimbările şi corec- 
turile necesare. 


(lui Ion Ghica, din Mircești, 29 noiembrie 1884) 


* 
* * 


Vă dau de ştire că am prelucrat pe Ovidiu în totul și că am adăogit un act 
la început, care mi s-a părut indispensabil pentru interesul întregii piese. Decorul 
reprezintă grădina palatului lui August, împodobită cu statui, basin de marmură, 
masif de copaci în fund, în dreapta actorului, pe planul I, o stîncă acoperită cu 
lierie și purtind statuia lui Cesar. În stînga, de-a lungul culiselor, fațada palatului, 
un peron, scări de marmură și o ușă de bronz ce se deschide pe el. 

Scopul meu e de a se începe stagiunea viitoare cu Ovidiu. Dacă sinteți de 
aceeași părere, vă rog să ordonaţi a se pregăti decorul în vara ce vine. 

Piesa va purta titlul de Ecsilul lui Ovidiu, excluzîndu-se din ea actul morţii 
de la sfîrşit; acest act va rămînea ca o piesă deosebită dacă reprezentarea lui 
în aceeași seară ar prelungi prea mult spectacolul. Vom videa ce va fi mai 
nimerit cînd mă voi întoarce în țară. 

Binevoiţi a-mi răspunde ce hotăriţi în privirea propunerii mele și totodată 
a mă informa cum merge teatrul nostru în iarna aceasta... 


(lui Constantin Stăncescu, din Paris, 3 februarie 1887) 


e ETICA ŞI MĂIESTRIA ACTORULUI 


Ai trimis-o din nou pe Romaneasca la Paris; e bine, ea este suficient de 
inteligentă pentru a ști să profite, din punctul de vedere al artei, de şederea 
sa în Franța. Iulian de asemenea se va forma în genul lui Coquelin. Este o ale- 
gere bună. 


(lui Ion Ghica, din Mircești, 29 mai 1881) 

Aflu cu mirare risipirea trupei. Ce i-a apucat pe Romaneasca, pe Popeasca 
și pe Manolescu ? Adevăraţii artiști nu părăsesc un teatru căruia îi datorează 
succesul și reputația lor. Purtindu-se astfel dovedesc că le pasă de arta dramatică 
şi de progresul scenei naţionale cit le pasă de o ciubotă veche. Îmi pare rău 
pentru acești trei societari care prin poziția lor în teatru trebuiau să nu dea 
un așa de prost exemplu, dar deoarece au făcut-o, fără să se sinchisească de 
încurcătura în care pun direcția... să trecem peste asta. 


(lui Grigore Cantacuzino, din Mircești, 13 decembrie 1882) 


Am vorbit cu Cantacuzino şi am avut satisfacția să-l găsesc, așa cum îl 
Judecasem, animat de cele mai bune sentimente pentru progresul scenei românești 
şi gata să uite amărăciunile pe care direcţia i le-a pricinuit. 

Despre Aristizza mi-a declarat că se simte mai presus de orice atingere per- 
sonală și că o va dovedi, îndemnind comitetul să intre în discuţii cu artista pentru 
reintoarcerea sa la Teatrul Mare. 


Nu le mai rămine, deci, membrilor din comitet nici o pricină de îndoială 
pentru a căuta să termine prietenește o neînțelegere regretabilă. Cu această con- 
vingere, te îndemn să începi cu Aristizza negocierile potrivite pentru reangajarea 
sa și du lucrurile la bun sfîrşit, pentru ca, la reîntoarcerea mea în București, să 
am mulțumirea de a o găsi încheiată. Toată lumea va cîştiga din aceasta: 
direcția, publicul și autorii. 


(lui George Steriade, din Sinaia, 26 august 1886) 


e CĂTRE TINERI 


„„fereşte-te mai cu seamă de marea dumitale ușurință de a compune. Eu 
unul aș dori să te văd la lucru — nu numai ca pe un gazetar obligat să furni- 
zeze porţia zilnică publicului din București, dar ca pe un adevărat literat, care 
are ambiția să-și lege numele de o lucrare de merit. 

Ne-am înţeles, îmi vei face această plăcere, nu-i așa? Mi-o vei face cu atit 
mai ușor, cu cît ai descoperit o vină bună de exploatat. Fii mușcător fără patimă, 
fără amărăciune, fără înverșunare, într-un cuvint fii spiritual ca un om de salon 
care ar dori să distreze niște doamne și răspund eu de succes. 


(lui Pantazi Ghica, din Mircești, 30 octombrie 1865) 


Nu sînt mai puţin fericit să ştiu că lucrezi pentru teatru. Este un gen 
de lucru care are să te distreze mult şi pentru care posezi o înclinare naturală. 
Stăruie în a studia bine caracterele personajelor dumitale, în a le face să vor- 
bească limba care se potrivește cu poziția lor socială, în a construi cu dibăcie 
scenariile, în a evita lungimile şi a pregăti cu dibăcie deznodămintele. Să ai mai 
cu seamă în vedere că trebuie să creăm adevărata conversaţie în limba română, 
conversaţie fină, spirituală, elegantă, nuanțată şi originală, căci știi că acum această 
conversaţie nu este decit un jargon caraghios... o franțuzească de bucătărie. 

Aștept cu nerăbdare rezultatul primelor dumitale începuturi în arta dra- 
matică şi doresc să pot în curind stringe mina unui coleg. 


(lui Pantazi Ghica, din Mirceşti, 17 noiembrie 1865) 


„Sterian păţitul“ al dumitale m-a înveselit mult. Mi-a ținut tovărăşie de la 
Roman la Mircești şi flecăreala lui spirituală m-a distrat atit de bine încît nu am 
băgat de seamă străbaterea unei poști. Or, este mare lucru în împrejurările de 
față să ţii trează atenţia unui cititor timp cît să străbaţi o poştă şi să-l faci să uite 
şi starea de deplins a cailor și gravele evenimente din ţară... Aceasta dovedeşte 

că posezi ceea ce trebuie pentru a fi autor dramatic şi că ai intrat cu totul în 
cariera teatrală. 

Drumul dumitale e croit, dragul meu Pantazi; deci înainte marș! Lovește 
tare în vicii; biciuește pe caraghioși... şi vei aduce mai multe servicii adevărate, 
decît așa-zisele organe ale opiniei publice. p 


(lui Pantazi Ghica, 3 aprilie 1866) 


Oricare au fost împrejurările sub ale căror impresie ați compus comedia : 
Pe malul gîrlei, sînt fericit de a vă declara că ați reuşit a produce o operă 
spirituală, bine gîndită şi scrisă într-un stil foarte plăcut. Să se înțeleagă sau nu 
aluzia cuprinsă în ea, menirea ei este de a încînta publicul cititor sau ascultă- 
tor şi această încîntare o va răspindi-o în toate spiritele capabile de a înțelege 
şi a aprecia meritele unei scrieri dramatice. Eu am rămas foarte mulțămit de 
nimerita d-voastră debutare pe scena română şi mă bucur de a surprinde 
în talentul ce posedați acea vină foarte rară care produce lucrări dramatice de 
bună calitate. (...) 

Îmi ziceți cu amabilitate că sînteți ucenicul meu. Fie... primesc cu plăcere 
acest compliment, căci mă simt fericit de a avea ucenici ca traducătorul odelor 
lui Horaţiu şi ca autorul comediei ce mi-ați trimis... Deci, pas înainte! V-aţi 
găsit adevărata carieră literară : Castigat ridendo mores. 


(lui D. C. Ollănescu-Ascanio, din Mirceşti, 16 martie 1879) 


Vestea despre lucrarea dramatică întreprinsă de Ureche m-a bucurat, căci 
îmi place a vedea tinerimea lucrind cu entuziasm pentru teatru. 


(Aristizzei Romanescu, din Mehadia, iulie 1884) 


rile mărilor depărtate şi văzind vasele tinere luindu-și zborul pe umeda cîmpie. 
Privesc cu înduioşare la juna generaţie care mă urmează și mă mîngiie oarecum 
de părăsirea frumoasei tinereţi, cînd ochiul meu se prinde de un tînăr cu inimă, 
cu talent și cu entuziasm. Știu emoţiunile plăcute ce el e menit să simtă şi îl 
fericesc din fundul inimei. 


(lui D. C. Ollănescu-Ascanio, din Mircești, 1 octombrie 1885) 


Texte alese şi ordonate de FLORIN TORNEA 

A TREIA EDIȚIE A FESTIVALULUI INTERNAȚIONAL 
AL TEATRELOR DE PĂPUȘI ȘI MARIONETE 


TR, 


„+ ARES în decorul darnicei toamne a cimpiei dunărene, ediția 
1965 a Festivalului internațional al teatrelor de păpuși atribuie Bucureștiu- 
lui pentru a treia oară în decurs de șapte ani calitatea, devenită tradi- 
țională, de gazdă a păpușilor lumii. 

Anii care au trecut de la primul festival din 1958 — pe care unul 
din participanţi l-a calificat, în rîndul întilnirilor internaționale ale păpu- 


şarilor, drept „uriaşul de la București“ — au sporit prestigiul dobindit 
de arta păpușărească românească, au adăugit noi îndreptățiri interesului 
față de România, față de atotcuprinzătorul progres făurit de țara-gazdă, 
au extins atracţia și, în consecință, caracterul reprezentativ al marii com- 
petiții a teatrelor de păpuși. 

Bucuria de a saluta la Festival participarea unor trupe și artiști din 
țări a căror artă păpuşărească a mai fost ilustrată cu prilejul preceden- 
telor întilniri bucureștene — mă gindesc la păpușarii din Franța și Polonia, 
din Anglia și R. P. Chineză, din Bulgaria şi Cehoslovacia, din U.R.S.S. 
şi Germania, din R.A.U. și Ungaria, precum și din alte țări — se întregește 
cu aceea de a întimpina pentru întiia oară în capitala noastră și a 
aplauda pe scenele festivalului teatre de păpuși din Italia, R.P.D. Core- 
eană, Statele Unite ale Americii, India şi America Latină. 

Este aceasta un reflex semnificativ al principiului — pe care țara 
noastră îl practică neabătut și care a primit, nu de mult, o nouă consfin- 
tire de la tribuna Congresului partidului — izvorit din convingerea noastră 
„că fiecare stat are de dat şi de primit în cadrul circulației valorilor 
materiale și spirituale create de popoare”. 

Văzut în această lumină, Festivalul 1965 va prilejui, sîntem siguri — 
alături de un vast schimb de idei și experiență în arta și meșteșugul 
nostru, alături de întrecerea roditoare pe cîmpul inteligenţei artistice și al 
îndeminării —, realizarea unei apropieri şi cunoașteri prietenești a tuturor 
participanților, în spiritul respectului față de valorile create de toate 
popoarele. 

Participanților la nova olimpiadă bucureșteană a păpușilor le spu- 
nem, prin bunăvoința călduroasă a paginilor revistei „Teatrul“ : din toată 
inima, bine ați venit şi succes, dragi colegi! 


Margareta Niculescu 


Scenă din „Comedia divină“, prezentată de teatrul din Moscova de sub conducerea lui Serghei Obrazţov 


Lewis Mablmann (S.U.A.) și 
două dintre păpușile sale 


PUNTE 
DE 
LEGĂTURĂ 
ÎNTRE 
NAȚIUNI 


De luni de zile, păpuşarii din lumea întreagă cunosc un singur cuvint magic: 

Bucureşti ! 

În acest oraș minunat, în care atit oficialitățile, cît și publicul privesc cu 
dragoste arta păpușărească, are loc între 10 şi 25 septembrie 1965 al III-lea Festival 
internațional al teatrelor de păpuși și marionete. 

S-a spus în lumea întreagă că Bucureștiul a devenit mult mai frumos în 
răstimpul care a trecut de la al doilea Festival din anul 1960. 

Dacă toți păpușarii și prietenii spectacolelor de păpuși nu pot veni la Bucu- 
reşti, ei participă totuşi cu inima şi sentimentele lor la această mare întîlnire 
prietenească. Și acei care au marele noroc să poată participa vor povesti, la în- 
toarcerea lor, despre aceste zile festive. Ei vor povesti despre toate noutătile pe 
care le-au văzut şi le-au trăit, despre noile forme și posibilități ale artei păpuşă- 
reşti, cît și despre oamenii amabili care trăiesc în acest oraș minunat. 

Și păpușarii sînt o punte de legătură între națiuni, prin arta lor ajutind ca 
lumea să devină mai frumoasă, ca oamenii din toate țările să convieţuiască în pace. 

Dorind celui de-al III-lea Festival internațional mult succes, mă bucur la 
gindul revederii cu mulți prieteni, care depun toate puterile, toată dragostea şi 
toate posibilitățile lor pentru succesul acestuia. 


MAX JAKOB (R.FG.) 
Președinte al UNIMA. 

Stinga : „Eine schwache 
Stunde“, spectacol prezen- 
tat de Teatrul Laplapper- 
papp din Stuttgart 
(R.F.G.) 


Mijloc: „Petruşka“ de 

Strawinski, prezentat de 

Teatrul de păpuşi din Bu- 
dapesta 


Dreapta : Personaj din- 

tr-un spectacol al Tea- 

trului „Giles et ses ma- 
rottes” (Franța) 


OASPEȚI DE 


Spre Bucureşti se îndreaptă din nou, în aceste zile, atenţia slujitorilor de pre- 
tutindeni ai unei arte de străveche esență: arta teatrului de păpuși. Manifestare de 
prestigiu, Festivalul internaţional al teatrelor de păpuși şi marionete se află în 1965 
la cea de-a treia ediţie a sa. Devenită tradiţională, întîlnirea aceasta, organizată în 
capitala Românici, a reușit să se afirme în foarte puţină vreme — anul acesta se împli- 
nesc abia șapte ani de la primul Festival — ca una dintre cele mai reprezentative 
pentru stadiul actual și tendinţele care se manifestă în mișcarea păpuşărească mondială. 

Citeva trăsături definitorii, care, dacă nu pot constitui încă o tradiţie, indică cel 
puţin jaloane pentru împămintenirea ei, se impun astăzi pregnant. Caracterul larg repre- 
zentativ al Festivalului (nu numai o largă arie geografică, ci şi disponibilitate pentru 
toate formele şi formulele — mai vechi sau mai noi,dar viabile — ale artei păpușă- 
reşti), caracterul de consacrare a acelor direcţii estetice înaintate în arta păpușărească 
mondială, a acelor valori artistice naţionale capabile de a găsi ecou în întreaga actuali- 
tate a lumii păpușarilor (premiile atribuite de-a lungul anilor lui Wilkowski, Joly sau 
Râser, teatrului din Sofia sau Teatrului „Ţăndărică” s-au dovedit a încununa nu atît 
ersonalităţi şi spectacole, cît direcţii artistice demne de interes), nivelul de cultură pro- 
jesională, pe care și-l impune Festivalul de la Bucureşti, constituie caracteristici funda- 
mentale. Festivalul a devenit şi un prilej de dezbatere estetică, de confruntare a realiză- 
rilor şi ideilor, factor stimulator în gîndirea cultă păpuşărească a epocii noastre. 


La actuala ediţie a Festivalului participă, într-o formă sau alta — cu specta- 
cole, în concurs sau în jurul acestuia, la expoziţia de plastică păpușărească, ca observa- 
tori —, oameni de teatru, artişti sau prieteni ai artei păpușăreşti din 28 de ţări. Mișcarea 


păpuşărească de pe cinci continente e bine reprezentată prin trupe din Cehoslovacia şi 

U.R.S.S.. din S.U.A., Polonia şi India, din Franța şi R. P Chineză, din RAU. şi 
Columbia, din Germania, R.P.D. Coreeană și Italia. Unele dintre acestea se prezintă 
pentru prima oară într-o competiţie europeană de asemenea anvergură. 

În juriul Concursului sau ca invitaţi ai Festivalului se află personalităţi marcante 
ale vieţii păpuşăreşti şi teatrale internaţionale, ca Max Jakob şi Serghei Obrazţov, pre- 
şedintele și respectiv vicepreședintele UNIMA, criticii teatrali Paul-Louis Mignon şi 
Ossia Trilling, George Speaight, Natalia Smirnova, Albert Botbol şi Ludwig Krafft; 
activii animatori ai vieţii păpuşărești contemporane, prof. dr. Jan Malik, secretar general 
al UNIMA, d-na Maria Signorelli, d-nii Jean Loup Temporal, dr. Ali El Ray, Carl 
Schroeder, Harro Siegel, H. Purschke, H. Jurkowski, D. Szylagyi, profesorul Sabri Essat 
Siyavușgil etc. 

Concursul Festivalului va atribui, pe lingă premiile obişnuite (Marele Premiu, pre- 
miul pentru regie, scenografie etc.), alte premii cu adresă precisă: premiul pentru idee 
şi expresie artistică contemporană, premiul „Lucia Calomeri” pentru cel mai bun spectacol 
tradiţional, premiul pentru virtuozitatea interpretării sau cel pentru ingeniozitate tehnică 
Acordarea ultimelor două premii va permite o mai limpede delimitare a valorilor spe- 
ciale de cele complexe, multilaterale, va îngădui o mai bună selecţie finală 

Ca şi în alţi ani, o amplă expoziţie internaţională de plastică păpuşărească ; 
conferințele pe teme de specialitate, cuprinse în trei cicluri intitulate : 

„Caracteristicile teatrului de păpuşi contemporan“, „Teatrul de păpuşi în Extremul 
Orient“ şi „Eroi populari ai teatrului european de păpuși“. 


nou, 

Moment din „Moara zburătoare” de 
Alina Afanasieva — Teatrul ,,Minia- 
tura“ din Gdansk (R. P. Polonă) 


Sint expuneri susţinute de invitaţi ai Comitetului de organizare, specialiști din 
Anglia, R. P. Chineză, Italia, Polonia, România, Turcia, U.R.S.S., Ungaria etc. Deci, un 
fel de universitate a artei păpuşăreşti, cu caracter mai aplicat și mai specializat decît 
discuţiile purtate altcindva pe probleme generale de dramaturgie și artă a spectacolului. 

Caracterul specific Festivalului de la Bucureşti, acela de a prezenta spectacole 
inedite, e o condiţie care nu ne permite să facem prea multe anticipări. Prezenţa unor 
trupe de prestigiu, sau poate cîteva titluri, cum ar fi: Comedia divină (jucată de renu- 
mitul teatru al lui Obrazţov), Prinţul cioplit din lemn de Bartok şi Petrușka de Stra- 
vinski (Teatrul de păpuși din Budapesta), Dragostea celor trei portocale de Carlo Gozzi, 
(Teatrul din Aquila — Italia), Ubu-rege (Teatrul „Michael Meschcke“ din Stockholm), 
spectacolul excepţional al parizianului Yves Joly, ne pot spune totuşi cîte ceva despre 
orientarea generală a manifestărilor din cadrul Festivalului. 

În ceea ce privește prezența românească, selecţia a avut o foarte dificilă sarcină, de 
a desemna, dintr-un mare număr de spectacole interesante, pe cei mai buni participanţi 
români. Ambiţia tuturor teatrelor noastre de a fi prezente în Festival, nivelul superior 
al pregătirilor întreprinse, dar și situaţia de gazdă care ne obligă totuși la o participare 
limitată, sînt satisfăcute prin selectarea a două programe româneşti de concurs și a unei 
bogate prezenţe „hors concours“, care vor arăta, fără îndoială, încă o dată, vitalitatea 
acestei arte în ţara noastră. Pregătirea generală a tuturor teatrelor noastre de păpuşi 
pentru Festival a însemnat un efort remarcabil, cu roade demne de o analiză atentă, 
pe care revista noastră o va întreprinde într-un număr viitor. 


B. T. B: 

Poveste în numai trei acte, 


dar foarte multe tablouri 
de 


MARCEL BRESLAȘU 

Bondocel are opt ani. El nu e un copil neobişnuit — ori mai bine zis, 
e un copil neobișnuit ca toți copiii. Pentru că visul și realitatea se con- 
fundă la această virstă, nu devenind o singură trăire, ci, dimpotrivă, 
conferindu-şi reciproc trăsăturile pe care cei maturi le numesc distinctive: 
realitatea e o feerie, visul e o aventură traversată aievea. Poate pentru 
că totul păstrează caracterul de joacă în serios — adică acela de de- 
dublare : Bondocel este autorul poveștilor sale și, în același timp, audi- 
toriul — uimit ! — al lor. 

Din multele întîmplări şi pățanii ale micului erou — cunoscut de 
către cititorii... generației lui — au fost alese citeva, marcînd unele răscruci 
însemnate ale imaginarei călătorii pe itinerariul real al „căutărilor“, al 
descoperirilor, al „configurării” personajului: „ce am să fiu în viață ?“. 
Bondocel ar vrea să-și aleagă o meserie „cit mai ușoară“, dar investi- 
pote și experiențele lui duc la același rezultat: toate indeletnicirile au 
ucuriile i necazurile lar, nimic nu se obține „de-a gata“; monologul 
interior al puștiului este „în realitate” colocviul ipotetic dintre ucenic și 
meşter... Cei care vor fi! 

Pentru că, la urma-urmei, el nu face altceva decit să înceapă 
greaua şi minunata ucenicie de a fi om. 

Din fericire pentru bondocelul de pe scenă și pentru ceilalți bondo- 
cei din sală, ei încă nu ştiu aceasta — şi autorul, care îi iubește, pătrunde 
sfios și grijuliu în lumea lor de vrajă. 


A TAME kon cT M 


Tabloul 1, al cărui decor va reapărea pe parcursul piesei: camera lui Bondocel, ocu- 
pînd, în adincime, aproape întreaga suprafață a scenei și lăsînd între rampă (cortina exte- 
rioară) şi o cortină interioară spațiu pentru „feţele de cortină“ ; de asemenea, pînă la orizontul 
scenei, un alt spațiu pentru ceea ce se petrece dincolo de fereastra odăii lui Bondocel. 

In camera lui Bondocel, ca obiect principal al mobilierului, un fotoliu confortabil, 
larg şi adinc, în care eroul... visează. Acest element (marcînd caracterul imaginar al acţiunii) 
poate fi stabil, chiar atunci cînd decorul se schimbă. 

Un pat, o masă — slujind şi de birou — cu scaunul ei, o trotinetă rezemată de zid. Două 
„uși“ în dreapta și în stinga, planul 2, și — în principal — o imensă fereastră deschisă asu- 
pra peisajului. In cadrul acestei ferestre, care ocupă aproape tot zidul din fund, se vor 
petrece unele din scenele piesei. Pe prichiciul ferestrei rămîn în permanenţă două ghivece 
cu mușcate. Perdele mari, trase în lături. 
= pe vizibil prin fereastră, peisaj urban, cu blocuri, cu coşuri de fabrică, mai de- 
părtate. 

In partea de sus a cadrului, se joacă povestea imaginată de Bondocel (norişorul alb 
ca un miel, sfişiat de lupii cenușii ai serii pe măsură ce eroul nostru fantazează — pre- 
zentindu-se astfel spectatorilor). 

La arlechinul din dreapta, Povestitorul. Reflector, care îl luminează din plin. Apoi 
lumina se deplasează pe Bondocel şi scena din cadrul ferestrei. 

(Povestitorul e un bătrinel a cărui înfățișare trebuie bine diferențiată de a grădina- 
rului din tabloul următor.) 


To "Aine: LL. O uU 4: 1 (În cadrul geamului deschis se desfă- 
şoară acțiunea imaginată de Bondocel.) 
POVESTITORUL (la arlechin) : Sigur, cu Arcaşul-soare 
nu-ndrăzneau să se măsoare 
Încă nu se-ntunecase... şi-au răbdat 
A 7 întreaga zi 
BONDOCEL (din fotoliul său, tras la cît li-e dat 
fereastră) : a flămînzi... 
„„dar acolo, peste case, (Se întunecă progresiv, pe măsură ce 
începuseră-a ieși lupii cenușii cotropesc cerul şi înghit ul- 
lupii serii — cenuşii. timul nouraş alb.) 

«dar acum cîte-n soare şi în lună, 

pornesc la drum cîte-n lună şi în stele 
zarea toată s-o-mpresoare ! (mari și mici și mititele). 
Au umblat Dar de-aicea pînă-n curte... 


în lung şi-n lat 
să-şi mai descleşteze colții prea e leneş, prea e gras 


si-au abia (şi picioarele-s cam scurte !) 
pe-ntinsul bolţii ca să facă-ntiiul pas! 
„doar un nouraș 
stingher, (Micul nor a dispărut. Se aprind întiiele 
prins între oraș stele.) 
i şi cer, 
şi-l sfişie, vai de el, Vezi ? Şi-acum... E-aproape seară. 
haita sură ca pe-un miel, Bondocel 
ca pe-un miel pierdut din turmă, îşi spune iară 
ca pe-un miel lăsat la urmă o poveste minunată. 
de-un păstor Ce-o să fie „El“ 
năpăsător „odată... 
sau de-un baci cînd o crește copăcel! 


cam nedibaci... 


Prin fereastra de la stradă 
E 4 cată — parcă-n viitor — 
şi se-apleacă 
„să se vadă 
jos, în orice trecător... 


POVESTITORUL : 
a Pe . BONDOCEL (aplecat peste pervazul fe- 
Iată ce îşi povestea restrei) : 
aşteptînd întîia stea 
(sau — aşa cum spun vecinii — pe 
aşteptînd doar ora cinii) De aici m sei 
unul dintre-amicii mei, „Par toţi mai mici 
un băiat cam rotofei, ŞI ceva mai rotofei : a 
cu nas cîrn și păr vîlvoi parca-mı seamana oleacă 
ca atîția dintre voi! fiecare dintre ei... 


Ce-o fi ăsta? Şi-ästa ce-i? 
ă Wit. Ce fac marii bondocei ? 
Dacă nu-l cunoaşteţi încă 
— cine e și cît mănîncă! — 


vă voi spune despre el POVESTITORUL : 

că îl cheamă BONDOCEL 

şi că-n orice după-amiază Şi-n închipuire pleacă 

(cînd se E se aşază să-şi aleagă meseria. 

şi visează... şi visează. Dar... de ce se-ntoarce ? lacă: 


îşi uitase pălăria, 
Uite! Asta-i este firea: 


Zboară cu închipuirea (de sub pălăria mare, de pai, care era 
şi preface în poveste aruncată pe jos, iese — scuturindu-se — 
tot ce este (și nu este). Azor) 
BONDOCEL : şi pe-AZOR, căţel de preţ 
care moţăie pe jos, 
l-auzi ! Colo sub fereastră - un amic pe cît de cret 
cîntă-o pasăre măiastră pe atît de credincios ! 


cu cioc alb şi coadă-albastră... O 
„şi-n balcon, proptit de ușe > 
crește-un plop cu corcoduşe... 


. să-nceapă chiar acum... 
Stă și şovăie o clipă... 
O grădină 


POVESTITORUL : se-nfiripă 
în lumină 
Zburdă mintea jucăuşe „peste drum — PR 
de adună și-mpreună şi în ea, un moş cu pipă... 

BONDOCEL : 
Cum îl cheamă ? 
POVESTITORUL : 
NUȘTIUCUM ! 


Faţă de cortină 


Zidul care împrejmuieşte grădina lui 
Moș Nuştiucum. O poartă în zid, prin 
care Bondocel, urmat de Azor, va intra 
în grădină. Pe poartă stă scris: 


GRĂDINA LUI MOŞ NUȘTIUCUM 


INTRARE 
şi 
IEŞIRE 


(Intră Bondocel din culisa din dreapta.) 


BONDOCEL : 


Tii ! Grozavă meserie ! 
Fac şi eu grădinărie ! 
Stai în casă — și pe-afară 
umbli doar în miez de vară... 
Şi cît ţine 
ziulica 
trebi puţine 
— sau nimica ! 


(Concert de păsărele. Deasupra zidului 


apar şi dănțuiesc, pe măsura povestirii, 
supradimensionate : păsări, gize, fluturi, 
flori — libere sau în glastră —, tot soiul 
de fructe, zarzavaturi şi legume.) 


Păsări ciripesc pe-un ram, 
gize-ţi biziie sub geam, 
fluturi zburdă să se prindă 
şi-ţi colindă 
pină-n tindă ! 
În pahar pe masă, oaspeţi, 
trandafirii zilnic proaspeţi. 
La fereastră 
flori în glastră... 


(În extrema stingă, din culisă, apare 
casa lui Moș Nuştiucum : numai o mu- 
chie, streaşina, puțin din acoperişul — cu 
pantă repede — de olane roșii şi jumă- 
tate din hornul alb.) 


Şi la casa omului 
toată roada pomului, 
zarzavaturi 


şi legume — 
să te saturi 
tu — şi-o lume! 
Ce de poame 
la-ndemînă : 
cînd ţi-e foame 
'ntinzi o mînă !... 
Cind ţi-e sete 
bei, băiete, 
pe-ndelete 
să te-mbete 
apă rece la fîntînă ! 
Rece şi potabilă ! 
În poziţia („pe-o rînă“...) 
cea mai confortabilă ! 


Cind ţi-e somn — ei, deh, ca 
omul ! — 
îţi aşterne umbra, pomul 
şi te-adie, unde stai, 
vintul, ca un evantai... 
Da, grădina ştie bine 
ce să facă, de la sine: 
nu greşeşte, 
nu se-ncurcă, 
floarea creşte, 
pomul urcă... 


(Acelaşi joc peste zid: albine joacă și 
zumzăie, defilează cîțiva stupi...) 


Ai şi-un petic de prisacă 
şi din zori şi pînă-n seară 
vin albinele la clacă 

ba cu miere, ba cu ceară... 
(Ştiu şi ele cînd și dacă, 
unde, cum şi ce să facă!) 


(Se vede fumul care suie.) 


Şi bătrînul NUȘTIUCUM ? 


Bea cafea şi soarbe fum! 


Şade tolănit în iarbă 

şi se mingiie pe barbă: 
„Treaba merge ca pe roate! 
Cerul s-a-ngrijit de toate!“ 


E E i 


POVESTITORUL : 


Cam aşa visa — numitul 
Bondocel — grădinăritul... 
Dintr-acolo vine-o boare. 
Ce-ar fi oare 
să coboare ? 


(Copiii ştiu că Bondocel e de fapt tot 
in odaia lui şi visează. Fumul se depla- 

sează dincolo de zid, din ce în ce mai 
iute, în puncte mai opuse.) 


Trece drumul... 
Ici-coleă 
suie fumul 
de lulea. 
Ai jura, de peste gard, 
că-s opt pipe care ard... 


T A B L 0 UL: 2 

Interiorul grădinii: floră luxuriantă ; 
într-un colț, cîțiva stupi. Colţul casei se 
vede acum pînă la temelie. La fereastră, 
flori în glastră... Moşul îşi îndeplineşte 
treburile pe măsură ce  Povestitorul le 
enumeră. Zidul a dispărut, după ce prin 
poartă au intrat Bondocel şi Azor. Cei 
doi aleargă după grădinar. 


BONDOCEL : 
la-mă, nene, ucenic 
să-ţi ajut la mai-nimic! 


(Fuge după grădinar în cealaltă parte 
a grădinii.) 


Nu vrei, nene, 
să vorbeşti — 
sau ţi-e lene 
„să te-oprești ? 


POVESTITORUL (rămas la locul lui, 
„dincoace“ de zidul dispărut) : 
Moşul n-a răspuns nici pîs! 
I-a făcut un semn — și-a ris! 
„Hai cu mine 
să-ţi arăt...“ 


Fuge, vine 
îndărăt, 
sapă, 
grapă, 
cară apă 
şi mai cară, 
cînd o scară, 
cînd o roabă, cînd furtunul, 
grădinarul... 
Da, el unul! 
Cu amnarul 
şi tutunul 
vine-n urmă şi grăsunul 
gifiind la cîţiva paşi! 


Nu mai poate moşul? Aşi! 
Smulge de la rădăcini 
buruieni şi mărăcini... 
Colo adînceşte șanțul, 

la fîntînă 


drege lanţul, 

la ţiţină, 

un șurub. 

Apoi zdup ! 

din stup în stup 
ca o sprintenă sfîrlează — 
că şi-acolo-i treaba-n toi... 
Mai plivește, mai retează, 

mai crestează 

un altoi! 


şi se-aşază 
(amindoi ! 
sau mai bine zis toți trei, 
cu Azor mai frînt ca ei.) 


*%+ + 


(Şed toți trei istoviți.) 
GRĂDINARUL : 


Uf! Să ne-aşezăm o clipă, 
să-mi fumez în tihnă-o pipă! 
Vezi că-ai judecat în pripă? 
E de lucru și pe-aici! 


(Sentenţios ! E morala întregii lucrări.) 


Are, orice meserie, 
partea ei de bucurie — 
şi necazuri, mari și mici... 


Și cum sîntem în grădină 
şi-am o clipă de hodină — 
să vorbim ca doi amici: 


Asta este legea firii 
— şi-ai să-ncepi 
să o pricepi! 
De cind lumea, trandafirii 
au mireasmă, dar şi ţepi! 
Cată să mă înţelegi! 
Doar tîrziu de tot ajungi 
să-i alegi 
şi să-i culegi 
fără să te mai împungi! 


(Pauză, apoi îi întinde trandafirul.) 
Drag vecin și musafir, 
nu-i nevoie să suspini. 


Ţine-n dar un trandafir 
miresmat (şi fără spini!) 


Faţă de cortină 
Reapare zidul. Bondocel şi Azor ies 


prin portiță. Apoi, după un joc de scenă 
care le exprimă nedumerirea, ies prin 

dreapta. Vor reintra prin stinga în atelie- 
rul timplarului. 


POVESTITORUL : 


„„Vă mărturisesc că nu ştiu 
cum înţelesese puştiu' 

vorba despre „flori şi ghimpi“. 
Dar, urmînd călătoria, 

îşi alese timplăria * 

— cum se zice, în doi timpi... 


BONDOCEL (ieșind din scenă) : 


Hei ! Timplar de mobilă! 
Ce profesie nobilă ! 


TAB L O UL 3 


Atelierul timplarului, care nu seamănă 
cu bondocelul, ci e înalt, energic şi... 
aparent „răutăcios“. 


BONDOCEL : 


Ia zi-mi, meştere, timplare, 
n-ai cumva din întimplare... 
treabă pentru-un ucenic 
tînăr, harnic şi voinic? 


POVESTITORUL : 


Meşterul tăcea chitic. 

Sta pe gînduri 

şi dădea 

niște scînduri 

la rîndea... 
(Parcă nici nu auzise 
vreun cuvînt din cele zise!) 
După ce-a tăcut deajuns 
„l-a văzut — şi i-a răspuns. 


MEŞTERUL TIMPLAR : 


Bună meserie, zău, 

doar că nu-i de nasul tău! 
Poţi să strîngi cel mult talașul... 
la vătraiul şi fărașul. 


BONDOCEL : 


Sînt eu cîrn, 
de bună-seamă, 
bun de tirn — 


+ Autorul ţine să precizeze că alte ta- 
blouri, ca ; Bondocel-croitor, cizmar, zidar, 
bucătar, vinător, „făurarii de pe vremuri“ 
şi cel cu „puii de negri“ nu apar aici din 
motive de spaţiu şi nicidecum din vreo sub- 
preţuire a unor profesiuni onorabile, a tre- 
aaa istoric sau a problemei coloniale. 

„ Br. 

dar nu mi-e teamă 

(din ce în ce mai fălos) 

de burghiu 

şi ferăstrău, 

deși ştiu 

că-nţeapă rău ; 
nici de așchii, nici de cuie, 
nici de zgaibe și cucuie ! 
Ba — mai mult, îţi dau de ştire: 
nu-s lipsit de pregătire, 
am făcut şi traforaj... 


MEŞTERUL TIMPLAR : 


Ce-şi închipuie băiatul?! 
Dac-ar fi numai tăiatul 
într-un petic de placaj! 
Dar strunjitul ? Şi-ncleiatul ? 
Lustruitul şi-ncheiatul ? 
Ştii tu oare, 
frăţioare, 
cîtă muncă şi sudoare 
pot intra... într-un dulap? 
Cite sînt trebuitoare 
pînă scoţi un scaun — la cap? 
Cite griji istovitoare 
pînă s-a înfiripat 
o măsuţă — pe picioare? 
Ştii tu oare, 
frăţioare, 
barem — cum se face un pat? 


BONDOCEL (cu ifose şi gesturi de om 
priceput) : 


Eu să nu ştiu să fac patul?! 
Mă jigneşti ! Doar eu îl fac 
înainte de mă-mbrac 
dimineaţa : 

Pun de-a latul 
pernele — peste cearșaf 
îmi despătur pătura, 
ca să nu se-aștearnă praf 
cînd se dă cu mătura... 


POVESTITORUL : 


Însă meșterul dădea 
alte scinduri la rindea 
şi ridea — ridea — ridea! 


Faţă de cortină 


Zidul grădinii. Bondocel şi Azor ies din 
culisă, dreapta. 


BONDOCEL (bufnos şi rău-crescut) : 
Ce-o mai fi avut să ridă 


matahala asta hîdă ? 
Ia să-mi spui, Azor, pe şleau: 

am eu haz — și-atunci cînd vreau ? 
Nu cumva „a ris de mine“ 
— ca şi moșul grădinar — 

fie A 2 
uriciosul de tîmplar ? 
Dacă da, cu-atit mai bine! 

= Face 

Dacă nu, cu-atit mai rău! 


(După o clipă de reflecţie.) 


Nostimă idee, zău... 

Ce frumoasă meserie 

Să împarţi în jurul tău 

risete şi bucurie. 

Poate mi-a fost dat s-ajung 
CLAUN la circ, la Cîmpulung. 


(Pronunţă CLAUN într-o singură silabă. 
Azor confirmă demonstrativ.) 


Claun cu faimă și renume 
că fac şotii, că spun glume 
de-am înveselit o lume! 
Hei! Şi cît călătorești... 


AZOR (reamintind că este prezent): 
Hau ! Hau ! Hau ! 


BONDOCEL : 


Și tu, vezi bine, 
nimeni n-o să ne dezbine! 


(Bondocel îl prezintă pe Azor copiilor 
din sală ca pe „un căţel savant“. Acesta 
face sluj şi cîntă „ca la lună“, încercînd 
să acopere orchestra.) 


Chiar la circul de la Cluj 
o să meargă treaba strună: 
o să-l pun să facă sluj 

şi să latre ca la lună 

cu orchestra împreună ! 


(Pe măsură ce se înfiripă ideea circu- 
lui. se percepe muzică specifică de fan- 
fară — întîi depărtată, apoi din ce în ce 
mai tare, pentru a izbucni din plin la ri- 
dicarea [sau tragerea în lături] a cortinei 
interioare.) 


TABLOUL 4 


Arena circului. E vizibilă şi cupola 
(din segmente colorate)... care se va 
transforma în parașută. De ea este atirnată 
o banchetă, confortabilă, care a slujit 
vreunui trapezist. 

Scena e traversată de o sîrmă, pe care 
evoluează o dansatoare şi mai tirziu Bon- 


docel. Cele două capete ale sîrmei sînt în 
culisele dreapta-stinga. 


INTERMEZZO 


Pină la intrarea clounului Bondocel şi 
a cățelului său savant, Azor, cîteva nu- 
mere de circ, „ad-libitum“. Orice päpuşar 
ave în repertoriul său un „cal dresat“, un 
„trapezist“, un „ridicător de haltere“ etc. 
Obligatorie e doar dansatoarea pe funie. 
Publicul de la circ şi fanfara sînt vizi- 
bile... după posibilitățile înscenării. În 
orice caz, muzica, aplauzele, ovațiile şi 
încurajările se aud. 

Intră — în costum de clovn — Bondo- 
cel, care, împreună cu Azor, imbrovizează 
un număr de clovnerie şi dresaj, evident 
stingaci și ridicol. 


BONDOCEL (curind descurajat) : 


Da, la circ! Dar toată viaţa 
n-o să fac eu pe paiaţa! 
Gata ! Bun şi aprobat! 

Mă voi face acrobat! 
S-arăt lumii că-s bărbat! 


(Trece în culisă şi apare sus pe funia 
încordată, spunînd mai departe textul şi 
ținîndu-și cumpătul cu o umbreluță care 
reproduce, în mic, baraşuta-coviltir a cir- 
cului,) 


La opt metri înălţime 

limb un ochi peste mulţime! 
Frec o dată — și-ncă-o dată... 
joc pe funia-ncordată, 

şi nu cad... decît în pauze... 
copleșit de lungi aplauze ! 


(Azor, în prim-plan, urmăreşte emoțio- 
nat echilibristica stăpînului său, pînă cînd, 
în culmea îngrijorärii, le spune — confi- 
dențial — copiilor din sală.) 


AZOR: 


Of, ce spaime-mi dă micuțu’ ! 
De nu cade sărăcuțu’ 
să nu-mi spuneți mie cuțu ! 


BONDOCEL (care a coborit în cealaltă 
culisă, reapare pe scenă): 


Dar, văleu ! 

Rotund şi greu 

cum sînt eu 

de felul meu — 

nu-mi turtesc frumosul chip 
în arena cu nisip? 

(Contemplind cupola, are o nouă fan- 
tezie.) 


Bietul circ! E-ngust şi trist! 
Dacă-i vorba de-ameţeală, 
de-nălţimi şi îndrăzneală — 
păi, mă fac parașutist ! 


(lese din scenă, urmat de Azor şi apa- 
re... ca Bondocel-copil instalat pe banche- 
ta „paraşutei“ ; restul decorului dispare, 
în lături ; pe fundal apar nori, la diverse 
niveluri. Paraşuta, cu cei doi amici, co- 
boară foarte lent, în vreme ce Bondocel 
comentează.) 


Cortul tău? Tot cerul, roată! 
Şi arena? —. Ţara toată! 
Mă iau unii în balon... 
că m-aş teme de-avion! 
E-o minciună! Sau un zvon! 
Parcă mă şi văd de-aicea: 
zbîrniie de zor elicea (se aude) 
zboară avionu-n plin! 
Tu te-arunci (din cer senin), 
luneci lin, 
mereu mai lin, 
şi te legeni peste nori, 
printre nori 
şi pe sub nori, 
şi cobori, 
şi tot cobori 
parcă zbori... 
— pînă cobori 
pe un cîmp smălţat cu flori 
(şi urzici adeseori...) 


„Dar... mai jos decît pămîntul 
nu te poate duce vintul? 


(În fund, în spatele paraşutei care co- 
boară, se desfășoară succesive peisaje, de 
la şes la munte și apoi... la mare: cita- 
dine, industriale, campestre ; baraje, fur- 
nale, sonde, stilpi de înaltă tensiune, 
blocuri etc., etc, terminînd cu litoralul. 
Imaginile „derulate“ sint însoţite de mu- 
zici adecvate.) 


Altă faţă de cortină 


Bondocel şi Azor şed pe parapetul 
scund al unui chei, la mare. În spatele 
acestuia se leagănă vapoare... şi corăbii 
cu pinze! În stînga parapetului, cîteva 
trepte coboară în fosa scenei... 


BONDOCEL : 


Măre, după zări şi mări 
poţi să cazi din zare-n mare! 

Faci o baie, prin urmare, 
şi-asta poate-avea urmări ! 


(Minunata parașută, 

nu te ţine, nu te-ajută, 

nu-i nici barcă — nu-i nici plută!) 
Stai în valurile reci 

şi chiar dacă nu te-neci, 

intră apă la plămiîni 


(Azor strănută, apoi tuşește) 
şi tușeşti trei săptămîni! 


(Coboară amindoi treptele şi dispar în 
fosă.) 


TARL OVUL 5 


S-a ridicat fața de cortină şi apare 
„fundul mării“, aşa cum îl imaginează 
Bondocel. Stinci, o mare ancoră ruginită 
cu lanțurile ei, o timonă frintă, un cufăr 
boltit, ghintuit, ferecat („Comoara pirați- 
lor“), pe care se va așeza Bondocel, 
şi o broască țestoasă — la început imobilă 
— pe care se va așeza Azor. Broasca va 
porni cu el cu tot... Floră şi faună fosfo- 
rescente, alge, scoici, mărgean, peşti de 
forme şi culori diverse, caracatițe şi me- 
duze... coborind ca nişte baraşute. ars 
de apariția celor doi amici, scurt balet 
subacvatic : stele şi căluți de mare dan- 
sează. Peşti din ce în ce mai mari înghit 
succesiv pe cel care-l înghițise pe prece- 
dentul ! 

Ultimele trepte ale scării, pe care sosesc, 
în costume de scafandri, cei doi amici. 
Azor nu are decit „bila“ pe cap. E o 
cască de motociclist, cu o curelușă petre- 
cută sub bărbie. 


BONDOCEL (cu glasul amplificat de re~ 
zonanța „bilei“ de pe cap): 


Intri-n mare, ca acasă! 
Eşti la... largul tău! Ce-ţi pasă?! 
Nici o grijă nu te-apasă! 
Unde pui 

că te şi-amuzi 

şi (s-o spui ?) 

„nici nu te uzi! 

Nu, nici capul nu te doare... 
Ce „îl“ supără niţel 

e că stă cam la strimtoare 
într-o bilă de oţel... 


Și-altă pacoste la drum... 
caraghiosul de costum ! 
Nu e tocmai elegant: 
semeni cu un elefant! 

Ai la nas un soi de trompă 
şi respiri ca printr-o pompă! 


„Dar la ochi, cîte-o fereastră 
se deschide-n lumea-albastră ! 
Nesfîrșita ei minune 

cine, cine-o poate spune? 


Ce de chipuri 

şi culori — 

prin nisipuri 

scoici şi flori — 
şi pe-ntindere de-o leghe 
mii şi mii de pești și peşti... 
Vrei să știi — e vis sau veghe? 
Dar n-ai cum să te ciupești! 


Stai acolo — singur cuc! 
Valul joacă și te-mpinge 

şi te saltă ca pe-o minge 
îmbrăcată-n cauciuc 

(de la tălpi pîn-la năsuc!) 


Ce zici, scumpe căţelandru ? 
Tot avem aici în port 
şi costumul de scafandru 
şi mijlocul de transport 
vechea parașută-a noastră ! 
Am porni spre zarea-albastră 
Şi-am fi, sigur, cei mai iuți 
şi drăguţi 
cosmonauţi ! 
Ce e drept — şi regretabil — 
deși hainele sînt moi, 
nu mă simt „imponderabil“ 
ci greoi 
ca un pietroi! 
Dar la cel dintîi ocol 
peste ecuator 
şi pol, 
cred că-am să mă simt ușor 
ca o păsărică-n zbor 
şi vom coborî încet... 
„ca pe-o frunte de poet!“ 


2 s (Coşbuc : luna ; dar metafora e luată ad 
(După o pauză.) litteram...) 
E EST EE 
Casei jo:mrățitarii 5 Da ! Savanții au greşit 
îi stă făpturii socoteala-ntotdeauna 
jos A dacă nu au reușit 


în mijlocul naturii ! 
AZOR (către sală) : 


la te uită, dragul ţînc! 
Azi vorbeşte mai... adînc! 
Mai adinc, nici că se poate! 


Dar din fund... cine ne scoate? 


Faţă de cortină 


Din nou parapetul cheiului, pe litoral. 
Cei doi urcă pe treptele din stinga — 
venind din „fundul mării“.  Bondocel 
în costumul de scafandru, dar cu „bila“ 
în mîini; Azor poartă în dinţi casca sa 
de motociclist, ținînd-o de cureluşă. 


BONDOCEL : 
„„dar de ce să mă frămînt 
colo, în adînc de valuri? 
Frumuseţi... sînt... şi pe maluri! 
Tot mai bine-i pe pămînt... 
(fără alte tabu 


încă, să atingă luna! 


lacă — de pe cosmodrom 

a pornit cu satelitul 

să colinde infinitul 

sau un cine — sau un om! 


Ce idee să trimiţi 
pe orbite 
deosebite 
doi amici nedespărțiţi, 
doi amici pe veci uniţi 
la plăceri 
şi la dureri, 
nu de astăzi ori de ieri: 
ci — schimbînd puţin cuvîntul! — 
de cînd LUNA şi PĂMÎNTUL, 
chiar dacă sînt alţii noi, 
alţii doi, 
cum sîntem noi! 
Dacă ne luăm avintul 
Dintr-o dată — amindoi 
sigur sînt că impreună 
o să-ajungem pină-n lună! 
Noi vom fi „înaintași“ 
Noi vom face-ntiii pași! 
Ne va lăuda poporul... 


jos la şes — ori sus la munte; Ce zic eu? Popoarele! . 
„Primii care-au pus piciorul... 

sau — aşa cum s-a mai spus — 

„şi mai sus ca foarte sus !“ AZOR : 


Dacă-i vorba de un salt, 
cel puţin să fie-nalt 
pînă-n lună, pînă-n stele, 
şi-olecuţă peste ele! 

Vrei să spui: picioarele! 
Tu pui două, eu pun patru... 
Şi-unde pui... ce mindru sînt! 

voi fi primul care latru 
(de pe lună)... la pămînt. 


(les exaltați de această încununare a 
prieteniei lor; în culisa din dreapta, o 
suavă muzică a sferelor, sfişiată de sem- 
nale electronice, aşa cum le cunosc copiii 
din emisiunile de „ştiință-ficțiune“ — de 
la radio. Suspensul e prelungit pină cînd 
— după dispariţia cheiului de prim-plan 
— apare [pe tot spațiul scenei] decorul 
tabloului următor.) 


TA BLO UL 6 


La început, în penumbră, simulează un 
cenușiu, dezolant de sterp, peisaj lunar. 
Pe alocuri, pete mai sumbre (livide guri 
de crater, funduri de mări secate...) 

Dar încet, încet, se luminează şi apare 
peisajul real: un fermecător „picior de 
plai“. Puternica lumină a unei amiezi de 
vară. Izvoare, piraie, măguri, coline pînă 
în zare. O turmă care paşte (nu se vede 
nici păstor, nici cîine ciobănesc), În fund, 
ultim-plan la stinga, silueta barajului de 
la Bicaz. În prim-plan, în dreapta, un po- 
tou indicator... dar textul e pe partea 
cealaltă ; copiii din sală nu-l pot citi. 

Se aude „sus“, în dreapta, glasul băia- 
tului. 


BONDOCEL : 


Parcă văd — acolo-n zare 
loc pentru-aselenizare !... 


(Se aude un „buf“, atenuat de „costu- 
mul de cosmonaut“, apoi un al doilea; 
Azor schelălăie, de emoție.) 


AZOR : 
Ce spaimă teribilă ! 
BONDOCEL : 


Bine că ne-am „amplasat“ 
pe partea... vizibilă — 
și — aproape... de un sat! 


(Bondocel intră singur în scenă, e în 
costumul de cauciuc, cu casca. Se apropie 
bănuitor de potoul indicator, citește in- 
scripția şi-i strigă lui Azor rămas în cu- 
lisă.) 

BONDOCEL : 
Nu-i pe lună! 
AZOR (de afară) : 
Asta-i bună ! 


BONDOCEL : 


E tot patria străbună ! 
Am suit — ceva mai jos! 


(Bondocel iese în culisă; întră Azor, 
care — la rindul său — strigă către stă- 
binu-său, invizibil.) 


AZOR (desigur în dorința de a-l consola 
pentru această dezamăgire, imitind to- 
nul afabulaţiilor lui Bondocel) : 


„„Peisajul e frumos ! 
Munţi înalţi ; o vale lină 
„Vîntul suflă răcoros.“ 
„Dorurile ni le-alină...“ 


(Bondocel reapare, de astă dată în cos- 
tum de ciobănaş... Cămașă peste itari, 
briu colorat, cu un imens fluier înfipt în 
el, căciulă. Brusc împăcat — aşa e el, de 
vreme ce poate visa altceva... sau, poate 
se face numai... ce putem şti noi? Fapt 
este că îi dă replica lui Azor.) 


BONDOCEL : 


„„Şi-o să stăm 
să aşteptăm 
ca desară 

pe colină 

să răsară 


LUNA PLINĂ... 
AZOR (pronunţă scurt, cîinește, „hău !*) : 
Ce aproape-i colo-n... HĂU! 


_ (Bondocel se instalează comod — fie în 
poziția „cea mai confortabilă, într-o rină“, 
pe un tăpşan, fie, eu n-am nimic împo- 
trivă, în fotoliul său de acasă, găsit în- 
tr-un tufiş; în această a doua iboteză, 
fotoliul apare ca un tron, în vîrful mă- 
gurii.) 


BONDOCEL : 


lată-ne și pe Ceahlău 
Eu cioban şi tu dulău. 

(Azor latră cu o voce groasă şi ame- 
nințătoare — care termină în falset — şi 
„nu-și încape în pielea“ de dulău. 

Bondocel va recita întreg monologul ur- 
mător pe tonul pretenţios şi artificial cu 
care se declamă adesea „versuri folclo- 
rice“ la şcoală. Se înțelege că evocind 
istovitoarea epopee a transhumanţei, se va 
instala, din ce în ce mai comod, în pozi- 
ţia în care şade.) 


După turma cea de oi, 

să las umbra din zăvoi, 

să trec văile domoale 
pe-unde iarba e mai moale; 
să urc măgura cealaltă 
pe-unde iarba-i mai înaltă 
şi drumeagul ţi se pierde 
şerpuind sub valul verde... 
Să-mi abat mioarele 
pe-unde bate soarele 

şi răzbat izvoarele... 

Către scapăt, la pîrîu 

să dau sufletului frîu 

să trag fluierul din briu — 
să le cînt, să le doinesc 
cîte-un cîntec bătrinesc 
amintind ce-amar și jale 
era-n satele din vale... 


(Oiţele şi berbecii dansează lent şi grav 
pe melodia tristă, doinită de Bondocel. 
Azor bate tactul.) 


Şi cînd ziua stă-n amiazi 
să le cînt şi-un cînt de azi, 
povestind celor mioarce 
satu-n care ne-om întoarce... 


(Turma dansează acum vesel, exuberant, 
într-o horă îndrăcită, care — în rotirea 
tot mai accelerată — „proiectează“ oile 
şi berbecii care încotro. Azor încearcă să 
stăvilească împrăștierea, fugind de la o 
culisă la alta, ieşind prin dreapta şi rein- 
trind prin stinga etc., etc., lătrind gros şi 
autoritar în calitatea lui de dulău. 

Bondocel „se demobilizează“..., cintecul 
vesel al fluierului se întoarce la ritmul 
şi tonalitatea tristă, nostalgică a doinei.) 


BONDOCEL (nu mai „recită“, ci, pe to- 


nul său domol, tărăgănat) : 


Le cînţi vesel ori duios 
toate dănţuie frumos 
cu cojocu-ntors pe dos! (Oftind.) 

Dar... de cînd pasc oile 
mă pasc şi nevoile ! 
Ce povară port pe umeri ! 
Ziua-ntreagă să le numeri 
tot cu ochii după ele 
peste văi, peste vilcele : 
două, patru, şase, zece, 

şi-alte nouă 

la mijloc, 

colo-două 

dau să plece 
cătinel dup-un berbece, 
asta vine, aia trece... 
Le-aş găsi... ac de cojoc, 

dar nu stau, deloc 

pe loc! 


(Azor latră numărind, cînd în scenă, 
cînd afară: Ham! Ham-ham ! Ham-ham- 
ham ! etc.) 


Şi Azor îmi dă de furcă! 
Tare e nepriceput. 

Numărînd se tot încurcă 

— cinci coboară, şase urcă — 
şi o ia de la-nceput, 

cînd cu astea, cînd cu alea! 
Mi se pare că-mi iau valea! 


(Bondocel îl fluieră pe Azor, care e 
acum afară). 


Să ne-ntoarcem înapoi ! 

Hei! „Mai scurtă-mi pare calea“... 
Bine că-am păstrat la noi 
parașuta noastră — ca să 

dăm o raită și pe-acasă ! 


(Bondocel se îndreaptă către culisă, unde 
e paraşuta. Azor, obosit de alergătură, a 
intrat şi stă culcat. Bondocel se întoarce 
dojenitor.) 


BONDOCEL : 


Nu cumva vrei să rămii? 


AZOR (care — la marile emoții —. 
„vorbeşte“, latră întii ca dulău, apoi, rea- 
lizînd primejdia, slobozeşte un lung sche- 
lălăit pițigăiat. Dar, înainte de a fugi 
după stăpînul său, vine la rampă şi, pe 
cind se închide cortina de spectacol, spu- 
ne copiilor din sală) : 


PAUZĂ DUPĂ ACTU'NTII ! 

AC TUL AL 


D OI | EA 


Cu cortina de spectacol închisă. Scurt preludiu muzical, acompaniind zborul paraşutei 
cu cei doi amici „de la munte pînă-n Capitală“. Cortina se deschide numai în oi mă gr i 
Povestitorul, în faţa zidului grădinii lui Moş Nuştiucum. 


POVESTITORUL : 


Obosit de-atit urcuș 

—  se-nţelege, doar cu gindul! — 
Bondocel coboară-acuş 

toate văile de-a rîndul... 

Şi pe cînd se-ntunecă 

ochii lui alunecă 

pe al zării povirniş 

şi se lasă — şi se lasă 

pînă peste drum, pe-o casă, 
poposind pe-acoperiş. 

A CUI casă? CE şi CUM? 
CINE şade peste drum 

știți şi voi de mult acum: 

este Moşul Nuștiucum ! 


T ABGB E QOU Z 


Cortina de spectacol se deschide com- 
plet. A dispărut zidul grädinii. În înche- 
ierea preludiului se aude vocea lui Bon- 
docel (din „înălțimi“), cîntind. 


BONDOCEL : 
În Bu-cu-reş-tiul iu-bit 
În ze-ce mi-nu-te-am so-sit 
Tra-la-la-la, la-la-la ! 


AZOR (cîntă) : 
El e puțin tra-la-la ! 


În prim-plan a apărut acoperişul cu 
olane roşii al unei case. E cel pe care íl 
cunoaştem din tabloul 2, în grădina lui 
Moş Nuştiucum. Pe acoperiş, într-o parte 
a pantei repezi, coşul ; în cealaltă, o an- 
tenă de televizor. Casa urcă (din fosă) în 
întimpinarea celor doi, se pleacă încoace 
și încolo, „valsînd“ pe melodia care con- 
tinuă, se vredresează, pentru a permite 
„aterizarea“. Acoperişul trece de  înăl- 
țimea scenei, apoi coboară tot dansind, cu 
Bondocel şi Azor, şi se „stabilizează“ în 
centrul spațiului scenic. 

Bondocel, cramponat de coş; Azor, la 
antenă. Picioarele alunecă. Alarma e mare. 


BONDOCEL (în costum de cioban) : 


Hei ! Așa ceva nu paţi 
cînd te caţeri pe Carpaţi ! 
Parcă tot mai bine este 
să faci alpinism pe creste 
decît pe acoperișuri 

cu asemeni povirnișuri... 


(li mai arde şi de glume, continuă 
„folcloric“ 1...) 


„Şi să-ți lași ciolanele 
străbătînd olanele“, 

sus pe casa vreunui moş 
între streașină şi coș ! 
(Măsurînd „vidul“) 

Cit o fi pînă la poale? 


AZOR (vorbește) : 
Numai de-am cădea pe moale! 


BONDOCEL (uimit) : 
Ia te uită, mă, „ce 'oţ ie“ 
N-are grai, dar prinde glas ! 


AZOR (sfîrşit) : 
..Precum ştii, doar „la emoție“... 
VĂLEEEU ! Moartea mi s-a tras! 


BONDOCEL : 
Vino-ncoa ! Nu fi nerod! 
Uite scara de la pod! 


(Cu precauţie şi emoții trec amindoi 
în spatele hornului; dar după o clipă 
dispar cu totul: din coş lişneşte şi urcă 
un fum negru şi gros, care durează atit 
cît să fie schimbate, înapoia lui, păbu- 
şile: ciobănaşul în coşar; cățelul alb 
într-unul negru. Reapar, astfel, însbpăimin- 
taţi, orbiţi de funingine, lunecînd şi mai 
rău, şi îşi reiau pozițiile inițiale. Azor 
strănută, tuşeşte... lăbuțele şi codița care 
erau numai date cu o pudră neagră, re- 
devin albe...) 


BONDOCEL : 


Orişice — dar nu... coşar! 


Nu mă tem c-aş fi murdar 

şi pe mîini și pe figură 

şi-n urechi, şi-n ochi, şi-n gură 
cu funingine şi zgură ! 


Meşteşugu-i meșteșug ! 

Nu de murdărie fug — 

ci de apă şi săpun, 

şi de piepţini și de perii... 
lacă trebuie să spun 

că de ele mă cam sperii! 
Într-o vorbă (fără văl) 

nu-mi prea place să mă spăl! 


Ce-ar fi dacă-această treabă 
am lăsa-o mai degrabă... 
copilașilor de negri 

că așa-şi-așa sînt negri. 


WwWW.cimec.ro 


Faţă de cortină 


Zidul grădinii. Prin portiță ies încet, 
se uită să nu fe văzuţi de către cineva, 
hornarul Bondocel şi Azor, tărcat. Amîn- 
doi sint foarte ponosiţi şi oftează. 


BONDOCEL (privind în jur): 


Nimenea în tot sectorul ! 


AZOR (acelaşi joc) : 
Nici măcar Povestitorul ! 


BONDOCEL : 


După-această aventură 
Ă! ce mai spălătură... 

Vreau să spun, dacă-ţi dai seama 
Ce-o să ne mai frece MAMA! 
Zece ape n-or să poată 

să ne scoată 

zgura toată 

de pe straie, 

de pe chip, 

și de baie 

nu e chip 
să mai scapi cu vreun tertip! 
Altfel — n-arătăm nici miine 
eu a om și tu a cîine! 


„(Se „configurează“ o nouă idee.) 


Nu, cu negru nu mă-mpac! 
„Nu vreau haine mohorite, 
ponosite și urite — 

numai albul mi-e pe plac! 

Doar în alb o să mă-mbrac: 
cu tichie . 
colilie 
şi halat 
mereu spălat ! 

Nu hornar mă fac, ci medic! 

(deocamdată mai mă-mpiedic 

la vreun prag — dar nu-i nimic — 

n-o să fiu eu veşnic mic!) 


TABLOUL 9 


Bondocel intră în halat alb şi cu tichie 
colilie, cu ochelari mari cu ramă groasă, 
într-un salon al Policlinicii de copii. Are 
atîrnat de git un aparat de luat tensiunea 
şi pe frunte oglinjoara de metal a oto- 
rinolaringologului. Un rind de paturi, 
eventual văzule numai în perspectivă de 
la picioarele bolnavilor (ei fiind invizi- 
bili), noptiere cu medicamente etc. 


BONDOCEL : 


Atenţiune ! Faceţi loc! 

Trece doctorul Bondoc! 
Şi se plimbă printre paturi 
şi dă leacuri, şi dă sfaturi ! 

Unde ? Unde este Petru 
să îi punem termometru’ ! 
Ce sirop i-aţi dat lui Ghiţă 
de se strimbă și sughiță ? 
Dar Corina şi Irina 
încă n-au luat aspirina ? 
Hei ! Dar unde-i ciobănașul ? 
Nu-l găsesc în tot oraşul ! 

I-a fost dor 

de cele oi, 

de izvor 

şi de zăvoi, 
şi-a fugit, desculț, la gară 
după ce-a făcut gargară ! 


(Bondocel se opreşte şi îşi rezumă „im- 
presiile“.) 


Da, ca doctor voi sfirși ! 

E o meserie care 

cere — ce e drept! — mișcare, 
dar ce mîndru poţi să fii 

cînd cu vorbe şi-alifii 

poţi să-alini 

și să ajuţi 

şi străini 

şi cunoscuţi ! 

(Hotărit.) 

Stau la policlinică 

pînă şi duminică : 

să trimit cît mai degrabă 
oameni — teferi — iar la treabă 
„„.Şi şcolarii mici la școală 

(luni e teză, marţi oral!). 
(Foarte sentenţios.) 

Lenevia este-o boală... 

dar n-o vindeci la spital... 


Faţă de cortină 


Fațada (modernă) a unei şcoli. Firmă 
vizibilă şi lizibilă: ŞCOALA GENERA- 
LĂ DE 8 ANI. Se vede intrarea elevilor 
(în stinga) și a profesorilor (în dreapta). 
Bondocel se îndreaptă încet către stinga. 
E în hainele lui de copil, cu ghiozdanul 
în spate, cu bască şi cravată de pionier. 


BONDOCEL (imitind glasul „medicului”) : 
„Lenevia este-o boală.. 
dar n-o vindeci la spital...“ 
(Cu glasul său.) 
„lată-mă din nou la școală ! 
Azi e teză; mîine — oral...“ 


(În plimbarea sa — urmat desigur de 
Azor — se opreşte în fața intrării profe- 
sorilor, o contemplă, dind din cap.) 


„Profesor aş vrea să fiu! 
Că-s şcolar din tată-n fiu... 

De cum trece peste prag 

profesorul nostru drag, 

îl privesc şi îl ascult 

şi mă minunez mai mult. 

Nu e oare o minune? 

Cite întrebări şi-ar pune 

dă mereu răspunsuri bune ! 

Ce te faci, biet bondocel, 

ca să ştii atît cât el? 

De colo, din banca mea, 

pină-la dînsul nu-i departe: 

şapte paşi pe duşumea ! 

(Face șapte paşi pînă la cealaltă in- 

trare.) 


Dar ce cale ne desparte 
ca să ştiu atita carte |! 


(Din culisă vine profesorul. Salut afec- 
tuos lui Bondocel şi Azor [veche cunoş- 
tință]. Salut respectuos al celor doi. Pro- 
fesorul intră pe uşa din dreapta în clă- 
direa şcolii. Servietă la subsuoară. Dea- 
supra frontonului se etajează, fe rînd, 
alte firme: „Școala medie“, „Universi- 
tatea“.) 


Drum anevoios şi lung, 
mii de paşi — ca să-l ajung! 


Treci din şcoli în alte şcoli 
și înveţi de cînd te scoli 
pînä-ți lași „trudita frunte“ 
peste slovele mărunte. 


O să-nvăţ de la acei 

care azi mă cresc cu greu 
cum să-nvăţ alţi bondocei, 
ca să-i cresc, la rîndul meu! 


(Azor dă semne de nerăbdare în fața 
acestei flecăreli şi se instalează pe trep- 
tele intrării elevilor. Apoi, denunțindu-l 
celor din sală.) 


AZOR : 
Profesorul „ce-o să fie“ 
are-un trei la geografie ! 


BONDOCEL (vexat) : 
E un simplu accident! 
Nu rămîn eu repetent! 
O să-l „dreg“ cu siguranţă, 
pînă-n vară, la vacanță ! 


(La cuvintul „repetent“, pe firma şcolii 
în locul lui 8 apare un 9! [9 roșu.] Intră 
şi Bondocel pe cealaltă uşă. Azor por- 
neşte spre culisă.) 


T A BLO U L 9 


Odaia lui Bondocel, așa cum o cunoa- 
ştem. Îşi face, chipurile, lecțiile, dar ochii 
trag mereu către geam... Azor stă liniştit, 

respectind „munca“ stăpinului. După cîte- 
va clipe, Bondocel lasă condeiul şi caietul. 


BONDOCEL : 


Tare n-am eu chef de scris 
cînd e geamul larg deschis... 


(Ascultă ciripitul unor păsărele nevă- 
zute.) 


Poate că în viitor 

mă voi face... scriitor, 

scriitor pentru cei mici ! 

Parcă mă şi văd de-aici ! 

Stai cu degetul la timplă 

şi te-ntrebi „ce mai se-ntimplă ?“ 
şi prin lume şi prin ţară... 

joacă mintea ta sprințară... 

„„Şi-ai la bani! Ce să vă spui? 
Nu mai știi unde să-i pui! 


(Atenţiune ! Bondocel face aceste re- 
flecții cu dulcea candoare a virstei lui. 
Aşa îşi închipuie profesia de „scriitor pen- 
tru cei mici”. Satira e „întimplătoare“ și 
nu se referă la o tristă şi veselă realitate ! 
Deci, tonul divagaţiei nu este aluziv...) 


(După o scurtă pauză.) 


Cînd te naști cu stea în frunte 
şi în suflet cu-o chemare — 
scrii la mare despre munte 

și la munte despre mare, 

.. şi-n vacanță eşti, taman ! 
do'sprăzece luni pe an! 
Lumea zice: „Măi să fie!“ 


(Mintea nestatornică a lui Bondocel aso- 
ciază „geografia“ cu „vacanța“ pînă cînd 
o să-şi dreagă nota. După un scurt popas 
cu ochii pe carte, către Azor.) 

Hai să-nvăţ la geografie !... 
Cît pe-aci să uit vacanţa! 
Unde-o facem? La Constanţa ? 
La Mamaia ? 
La Sinaia ? 
La mătuşa mea Aglaia ? 
Eu aș prefera un sat... 
Nu un sat cum am lăsat 
noi cu turma, adineauri, 
cu vîlcele şi coclauri, 
ci un sat întins ca-n palmă, 
cu-o viaţă foarte calmă, 
neted ca un gologan, 
undeva prin Bărăgan. 
Poate ne petrecem vara 
pe la vara 
mea Varvara... 


(Azor s-a apropiat încet, încet, captivat 
şi surprins de întorsătura pe care o iau 

lucrurile... Ciuleşte urechile... Are aerul 
să întrebe... Bondocel „îi explică“.) 


Cum arată satele 

— de-a adevăratele 

n-am văzut de cînd mă ştiu! 
Însă pot să le descriu... 

că mi-au dăruit părinţii 

multe „cărţi pentru copii“. 
Sate — văd cu ochii minţii 
şi-mi răsar, cît ai clipi: 


(Muzică de taraf țărănesc. Apar ele- 
mente disparate, caricaturale, în cadrul 
ferestrei, reminiscențe din „lecturi“. Pe 
un ton livresc şi declamator.) 


„Munţi în mijloc de cîmpii...* 
(Apar unul, doi, trei, ca nişte căpăţini 
de zahăr...) 


„Şi ţăranul muncitor 
care-n luna lui Cuptor 
poartă cușmă și cojoc 
şi la muncă, şi la joc“. 
(Apare aşa, dansează pe muzică cu 
coasa-n spinare.) 


„Și leliţa muncitoare 

(apare aşa şi şchioapătă) 
care umblă zîmbitoare 
numa-n strai de sărbătoare 
prin hirtoape și ponoare...“ 


(Trece, serios şi important, exhibind „un 
zece“ enorm, purtat ca un prapur.) 
„Şi puștanul 
care trece 
prin tot anul 
doar cu «zece»...“ 


(Soare artificial răsărind peste alba lu- 
mină a amiezii...) 
„Și ogoare 
cari visează 
în dogoare, 
la amiază ; 
0, tu soare, 
să răsari ; 
şi tractoare... 
cari nechează 
(nechezat homeric) 
ca o sută — de-armăsari...“ 
Cînd în versuri, cînd în proză, 
deşi nu se văd în poză. 


(O holdă ambulantă, care creşte „din 
mers“.) 
„Şi «oştirile» de grîu 
care-ţi urcă peste brîu.“ 


(Gilgâit de... cişmea.) 
„Şi în preajmă un pîrîu 
care murmură-o poveste...“ 


Hei! să juri că-aşa și este! 


Asta viaţă... fără ţepi! 
Intri în gospodărie... 
tractorist de meserie 
şi te-apuci de călărie 
pe o sută de sirepi... 


(Conduce, din fotoliul său, un tractor 
imaginar, „saltă“ pe terenul... accidentat 
şi fluieră vesel un cîntec întrerupt de 
hopuri.) 


Faţă de cortină 


Intrare la (scrie pe arcada porții): 


Cooperativa agricolă de producţie 


„BONDOCEII HARNICI“ 


Intrarea e plantată în mijlocul lanu- 
rilor. În prim-plan, un tractor, destul de 
fantezist. Bondocel şi Azor intră din cu- 
lisă. Azor „descifrează“ tractorul şi îl 
latră... 


BONDOCEL (în salopetă) : 
La volan 
din zori în noapte 
peste-un lan 
de spice coapte! 
Treaba merge... ca pe roate! 
Vezi 
priveliştile toate 
şi — să vezi şi să nu crezi! — 
toate astea pe cînd șezi ! 


(E în picioare lingă tractor şi fluieră 
iarăși... Dar melodia scade în ritm şi 
intensitate... Tractorul cade într-un peş. 
O roată se învirteşte în gol...) 


Doar un lucru este trist ! 
Ce te faci, biet tractorist, 
cînd „s-a nărăvit 
motorul“ 
şi s-a-mbolnăvit 
tractorul ? 


(Examinind competent motorul.) 


Treaba, vezi că se prea poate 
să nu meargă chiar pe roate! 
De-unde ştii cu care cal 

să dai fuga la spital? 

Care dintre ei, zănatec, 

n-a mîncat destul jăratec, 

ori și l-a-mpărţit c-un mînz ? 
Care-o fi băut la prinz 

nu din apă ne'ncepută, 

ci din apă cam stătută ? 

Care, unde, cînd şi cum 

şi-a pierdut potcoava-n drum ?... 
Hei ! Deodată-mi vine-n minte : 
— Sint eu cititor cuminte 

dar sînt şi băiat cu minte — 

că povestea mai și minte ! 

Vai ! tractoarele din cărţi 

cu căpăstru şi potcoave 

nu sînt decît nişte snoave! 


Las’ că știu „din alte părţi“... 
că doar le-a fost dat să vadă 
ochilor — aici, pe stradă — 
un tractor beteag și şchiop 
huruind din hop în hop. 
N-avea răni adînci ! 

L-au dus 

cînd în brinci 

şi cînd pe sus !... 
Mi s-ar spune la spitale: 
„Bade ! Sluga dumitale ! 
Însă un tractor bolnav 
— că-i un caz ușor sau grav — 
trebui” dus, să-i vadă pricea, 
la fierar — şi nu aicea !“ 
„Cum ? Ar fi un lucru rar 
să mă fac chiar eu fierar? 
Poate că, în viitor, 
dreg și propriul tractor... 


TAB LR 9.-.U 1 10 
(este constituit din patru scurte secvenţe) 


SECVENȚA a 


În cadrul ferestrei: atelier mecanic mo- 
dern. Bondocel, ținînd o _trotinetă. 


BONDOCEL : 

Bună ziua ! 
MECANICUL : 

Ziua bună! 
BONDOCEL : 

Mă dusesem să mă scald... 
MECANICUL : 

Ce zăduf ! 
BONDOCEL : 

E a furtună... 
MECANICUL : 

Înăuntru și mai cald... 
BONDOCEL : 

Vreau... o mică reparaţie, 
MECANICUL : 

Accident de circulaţie ? 
BONDOCEL : 

Surioara 

mea Mioara 
şi vecina „ei“ Nineta 
mi-au stricat ieri trotineta. 

MECANICUL : 


Pare nouă ! — 


BONDOCEL : 
E chiar nouă! 
Uite, roţile-amîndouă... 


MECANICUL : 
Ce prăpăd! 
BONDOCEL : 
Erau întregi... 
Vreau să văd 
cum 0 s-o dregi... 
Și... de altfel... mă-nţelegi... 
poate... ştiu eu! ...cum să zic 
mă şi iei ca ucenic... 
Astăzi dreg o trotinetă ; 
miine dreg o bicicletă ; 
poimiîine — o motocicletă — 
şi-n „trimestrul“ viitor 
dreg... şi vechiul meu tractor ! 


AZOR (confidenţial către sală) : 
Poate-şi drege rotofeiul 
şi la geografie „treiul“ !... 


BONDOCEL (către mecanic) : 
Pîn' la urmă — asta-ţi cer! 
(Nu se face gaură-n cer!)... 
Să lucrez în atelier !... 


MECANICUL : 

Pentru-un ucenic, firtate, 
loc ar fi — dar din păcate 
treaba stă — că n-avem fier ! 
Despre-oţel, nici pomeneală ! 

Asta-i tot 

ce mi-a rămas ; 

pot 
să scot 
— cu chibzuială — 
o rotiţă pentru ceas... 


BONDOCEL : 
Ce ne facem ? 
MECANICUL : 
Aşteptăm ! 
Pînă vine fierul — stăm!... 


Dacă... totuși ţii morţiş 
să-ţi începi ucenicia, 
iacă... de alişveriş 
dovedește-ţi vrednicia... 


BONDOCEL (prin semne : cum ?) 
MECANICUL : 


Dă-mi o mînă de-ajutor : 
fă-te meşter topitor ! 
Du-te ! Zboară, 
bunăoară 
spre frumoasa Hunedoară ! 
ată-ţi pentru muncă loc 
în Cetatea ei de Foc! 


BONDOCEL : 
Hai, Azor, 
că-i mare zor! 


SECVENȚA b 


În cadrul ferestrei: peisaj industrial 
din Hunedoara. Bondocel (cu hainele de- 
acasă, dar cu o şapcă mare, de „voiaj“) 
şi Azor se plimbă puțin pînă dau cu ochii 
de oțelar. Amindoi îi atrag atenţia prin 
semne... 

OŢELARUL : 

Care-i baiul, nepoţel ? 
BONDOCEL : 

Am venit după oţel! 


M-a trimis fieraru-ncoace : 
zice că la voi se coace! 


OŢȚELARUL : 
Da — și chiar ne lăudăm, 
noi îl „coacem“ — dar nu-l dăm 


decît oamenilor muncii.. 

N-o să-l împărțim cu pruncii ! 
lacă — fiecare gram 

e făcut după program ! 

Dintr-o şarjă nu rămîne 

nici de- -o zgardă pentr-un „cîne” ! 
(Azor „mirîie, ofensat) 

N-o să-ncepem a topi 

— peste plan — pentru copii! 


BONDOCEL (pe un ton din ce în ce mai 
îngimfat. Azor miriie din nou mihnit) : 
N-am venit după oţel, 
pentru-o zgardă de căţel, 
ci cu-o treabă mai concretă: 
un șurub la trotinetă ! 
Dacă-i vorba — intru-n joc! 
Pot şi singur să mi-l coc! 
Nu mă tem de foc 
deloc, 
nici de junghiuri la mijloc! 
Un ortac de teapa mea 
mu se dă în lături — dacă 
„tocma” trăbuie“ s-o facă — 
de la treaba cea mai grea ! 


(Proțăpindu-se şi arătindu-şi muşchii.) 


Cred că într-o singură 
mînă, duc o lingură 
cu oţel topit... 


OŢELARUL : 
Ei taci! 
Te-am primi între ortaci... 
Numa-altul ni-i năcazul: 
n-ai ce face, la tot cazul — 
Treaba stă, că nu-s cărbuni... 


BONDOCEL (afabil şi  „săritor“) : 
Unde-i ţineţi, oameni buni? 
Că mă duc 
şi vi-i aduc... 
În vreun beci, de bună-seamă... 
De-ntuneric, nu mi-e teamă! 

OȚELARUL : 
Da ! Îi ţinem... la subsol... 
doar că-i musai un ocol! 
Fugi la Petroşeni, la mină, 
şi-apăi scoate-ţi la lumină 
cu năduf și sîrguință 
cît îţi e de trăbuință — 
După care vin’ degrabă, 
şi ne apucăm de treabă! 


BONDOCEL : 


Hai, Azor 
că-i şi mai zor! 


(les amindoi, prin dreapta plan 1. Uor 
reintra prin dreapta plan 2.) 


SECVENȚA c 


Peisaj industrial — intrare în mină — 
la Petroşeni. Minerul, între două vagonete 
pline ochi. Intră cei doi amici. 


BONDOCEL (continuind „instrucțiunile“ 
date lui Azor... în culisă): 


„.şi te rog să te fereşti! 
Las’ că ştiu eu cine-mi eşti... 
Vezi să nu te murdărești 
cu... mangal... sau cu lignit. 


AZOR: 
Uite, iarăşi m-a jignit. 


BONDOCEL (către miner, sigur de sine) : 


Noroc bun ! 
MINERUL : 
Bonjur ! 
BONDOCEL : 
Salut ! 


Am venit să vă ajut! 

Aş dori să intru-n şut! 

Daţi o puşcă şi-un lămpaş — 
Şi mă fac pușcaş! 


MINERUL (sever) : 


Ei aş! 
Ce!? Se intră ca la moară?! 


AZOR (alarmat) : 


Maică ! Mai...că mi-l omoară 
pentru neagra lor comoară! 


BONDOCEL (descumpănit) : 


Am nevoie de cărbuni... 
de cărbuni din cei mai buni... 

MINERUL : 


Şi — mă rog frumos — ia-mi spune : 
cîte kile de cărbune? 


BONDOCEL : 


Ştiu și eu? Un metru cub! 
ît „e musai“ de-un şurub... 


MINERUL : 


Şi... cît spus-ai 
C-ar fi musai ?... 


BONDOCEL : 


Pune-o tonă! Să rămiie, 
să nu mai mă tot amiie, 
să mă plimbe, să mă miie... 
Să-i duc oțelarului, 

să-mi topească niște fier, 
ca să-l duc fierarului 
care-așteaptă-n atelier... 

şi... cînd s-o sfîrși ștafeta 
să-mi repare trotineta ! 


MINERUL : 
Ai probleme de... transport ? 


BONDOCEL (fără prea multă convin- 
gere): 


mä las.. nici... 
mort ! 


Da... dar... nu... 


MINERUL : 


De cărbuni ţi-am face rost! 
Cu transportul stăm cam prost 
„ca și tine..., măi băiete: 

nu-s destule vagonete ! 

Treaba stă... că, din păcate, 
toate-s supraîncărcate ! 

Nu mai poţi să pui un ac! 
Dar o tonă! !... 


BONDOCEL : 


Ce mă fac? 


MINERUL : 


Este doar un singur chip să 
rezolvăm această lipsă ! 

Dă o fugă la uzină 

şi comandă vreo duzină! 
E-n oraș... la Satu-Mare! 


BONDOCEL (tocmindu-se) : 


Satul... mic n-ar fi în stare 


să le facă? Mi se pare 
că Moldova-i cam departe... 


MINERUL : 


Ce-i al tău e pus deoparte! 
Vii cu-ntiiul vagonet? 

Ai cărbune berechet... 

cît să duci... la subsuoară 
pînă-n mîndra Hunedoară ! 
Servus ! 


BONDOCEL : 
Servus ! 


MINERUL : 
Noroc bun! 


BONDOCEL : 


Nu mai ştiu cum să le spun! 


MINERUL : 
Meri cu bine! 


BONDOCEL : 


Hai, Azor ! 
Că-i din ce în ce mai zor ! 
Şo! Buluc! Năvală! Iureş ! 


MINERUL (îl întoarce din drum. Pro- 
nunță pre-ti-ne..) : 


„Pretine“ atit de gureş! 


Nu pe-acolo... ci pe-aici! 
Satul e în Maramureş... 


BONDOCEL (șmecher, repară gafa cu 
Moldova) : 


A-o-leo, că bine zici! 
MINERUL : 

Treci întîi prin Baia Mare... 
BONDOCEL (către Azor): 


Vezi, potaie ? 
prin urmare, 
iar o Baie — 
şi-ncă Mare ! 


(les prin stinga plan 2. Vor reintra prin 
stinga plan 3.) 
SECVENȚA d 
Uzinele „Unio“, Satu-Mare, interior 


sau exterior. Tot în cadrul ferestrei. Intră, 
osteniți, călătorii noştri. 

Bondocel „s-a organizat“, duce un mare 
geamantan, pe care sint lipite etichete co- 
lorate : Bucureşti, Hunedoara, Petroşeni, 
Baia Mare şi... Etc. Și Azor duce în dinți 
o plasă în care se văd merinde pentru 
drum. Între altele, un imens ciolan. În 
cadru, forfotă... Trec muncitori, zoriţi, cu 
treburi. Bondocel şi Azor le fac semne. 


DORU (citează anapoda din Coş- 
uc) : 


„Du-te-n sat că-i... Satu-Mare !* 
„Du-te ! Du-te !... Şi m-am dus!“ 


(Strigind după fiecare apariţie fugară 
din cadru.) 


— Ziua bună! — Salutare! 
— Servus! Am ceva de spus! 
— Nene! Vin cu un mesaj 
de la cei din abataj! 
— Meri cu bine! — Bun noroc! 
Unul nu se-oprește-n loc! 


(Dar se opreşte totuşi, în mijlocul ca- 
drului, un muncitor bătrin. Ca şi ceilalți 
interlocutori din secvențele a, b şi c — 
alternează o simulată asprime cu o reală 
şi amuzată bunătate.) 


MUNCITORUL BĂTRIN (luîndu-l de 
scurt) : 


Cine ești ? De unde ești? 
Ce doreşti ?... 


BONDOCEL (intimidat, se încurcă) : 


Din Bucureşti ! 
BONJUR-BUN !... Mă recomand: 
Bondocel ; vin să comand 
vagonete... 


MUNCITORUL BĂTRIN (acelaşi joc): 


Pentru cine ? 
Pentru tine ? 


BONDOCEL : 


Pentru mine... 
Pentru MINE... de cărbuni! 
Altfel nu poţi să-i îmbuni 
nici pe cei din Petroşeni 
şi nici pe hunedoreni... 


MUNCITORUL BĂTRIN (jucind uimi- 


rea) : 


Ce-i trăsneşte fiului ! 
Vii din Valea Jiului — 
ori eşti meșter-topitor? 

BONDOCEL  (arătind geamantanul, buf- 


nos): 


Ba, sînt meşter călător! 

Uite că îmi stă pe limbă 

să-ţi destăinui cum mă plimbă! 
Hei ! Pe unde n-am umblat! 
Țara-ntreagă-n lung şi-n lat! 
Doar oi face vreo scofală... 

ca să cadă-n Capitală 

un ciocan — pe-o nicovală! 


(Cu capsa pusă, înşiră tot mai exas- 
perat,) 


Şi miner am să ajung, 

după ce-oi munci la strung 
după ce-oi topi metale — 
poate stau şi-un timp mai lung 


(Azor confirmă prin gestică „realitatea“ 
acestor avataruri) 


în uzina dumitale — 

ori mai umblu, deopotrivă, 
după vreo locomotivă, 
după... şine şi traverse 
şi-alte multe şi diverse, 
şi-cind s-o sfîrşi naveta 
o să-mi dreagă trotineta ! 
Dacă după toate-acestea 
se va isprăvi povestea! 


MUNCITORUL (sever) : 


Ba te rog s-o isprăveşti! 
- N-avem vreme de poveşti! 

lacă... 

poate n-o să-ţi placă! 
Dacă... 

stam şi noi la clacă — 

oare ? timpul ni-l găseam, 

oare? mai agoniseam 

un capac de clopoțel 


(părțile componente ale trotinetei joacă 
— pe măsură ce le enumeră — în jurul 
muncitorului, ca rotite de mîinile unui 
prestidigitator, pină ce apare „trotineta 
toată“, fireşte nouă şi de un alt model 
şi de o altă culoare decit aceea stricată) 


din niţel 
prea mult oțel — 
olecuţă de vopsea, 
că tot nu ne procopsea 
de lipsea 
ori prisosea — 
o tălpuşă 
dintr-o uşă - 
un ghidon 
dintr-un tampon — 
o rotiţă 

dintr-o roată — 

uite trotineta toată ! 
Numai din economii 

am făcut vreo nouă mii 
şi mai facem încă nouă! 


BONDOCEL  (extaziat) : 


Pare nouă! 


MUNCITORUL BĂTRIN : 


E chiar nouă! 


si contrapunct cu începutul tabloului 
10. 


Şi nu-i una de puştani 

Are bon de garanţie ! 

Zece ani o să te ţie! 
AZOR : 

Pin' la no'sprăzece ani! 


(Ride la ideea unui Bondocel de 19 ani 
pe trotinetă ! Face o tumbă.) 


MUNCITORUL BĂTRIN: 
l Ia-o ! 
BONDOCEL : 
Mulţămesc frumos ! 


MUNCITORUL BĂTRÎN : 


Să te poarte sănătos ! 


(Bondocel a ațipit în fotoliul său, cu 
capul rezemat pe ghidonul vechii lui tro- 


ACTUL 


tinete. Azor s-a întins şi el, pe prichiciul 
ferestrei. În cadrul ei, cerul — şi mai 
înstelat. 

La arlechin, Povestitorul, confidențial, 
copiilor din sală.) 


POVESTITORUL : 


Voi ştiați de mult — dar el, 
dolofanul Bondocel, 
prinde-abia să înțeleagă 

că şi pentru-un șurubel 

se munceşte-n ţara-ntreagă ! 


Dar de-atita-alergătură 

prin industrii și natură 
cîte-a colindat, pe rînd 

— se-nţelege tot în gînd! — 
aţipise-n seara sură 

lîngă geamul larg deschis 
către-oraş — şi către vis... 


(Azor sare de pe prichici, vine repede 
spre fața scenei, îndemnindu-se de astă 
dată singur.) 


AZOR: 


Hai, Azor 
că-i mare zor! 


POVESTITORUL : 
Să ne odihnim și noi! 


(Acelaşi joc ca la finele actului 1, pe 
cind se închide cortina de spectacol.) 


AZOR: 
PAUZĂ DUPĂ ACTUL DOI 


AL TREILEA 


Preludiu, cu cortina de spectacol închisă. Muzică „,dulce”, de vis, apoi întretăiată de 


zgomotele familiare ale dimineții: un cucurigu îndepărtat, o sirenă de fabrică; o pendulă 
bate gros de şapte ori. Se deschide cortina pe decorul cunoscut, odaia lui Bondocel. E 
aproape întuneric, perdelele sînt închise la marele geam din fund, jaluzelele filtrează lumina 
radioasă de afară. Bondocel şi Azor dorm, primul în patul său, celălalt... în fotoliul băiatu- 


lui. La bătăile ceasului se răsucesc în culcuș, 


moțăie de-a-n picioarele, Povestitorul. 


T A B LL 9 U LL p 


(Intră mama lui Bondocel, urmată de 
bunică. Una trage perdelele, cealaltă ri- 
dică jaluzeaua. Amindouă contemplă odo- 
rul, şovăind să-l scoale.) 


MAMA (aplecată peste pat) : 


Hai, bondocul mamii, scoală... 
Vrei să-ntiîrzii iar la şcoală ? 
Ai uitat că azi ai teză? 


fără să se trezească. Rezemat de arlechin, 


POVESTITORUL (trezit, la datorie) : 
Tii! Să vezi acum viteză! 


(Pe măsură ce se desfășoară scena po- 
vestită, personajele execută. E o mare 
forfotă : mama şi bunica intră şi ies din 
cameră, Azor se agită, împleticindu-se în 
picioarele celor două femei, care aduc, 
mama hainele, bunica micul dejun [foarte 
copios], Bondocel coboară din pat, se în- 

tinde, cască şi, deodată, din gură de 
şarpe, strigă.) 


BONDOCEL (în pijama dungată) : 


Zor, mămico ! 
Zor, bunico ! 
Zor, prietene Azor ! 


POVESTITORUL (către culisă) : 


Zor, iubite regizor ! 


(Către sală.) 


Mai întîi — prea ocupatul 
Bondocel — nu-și face patul... 
(mai amînă cu spălatul)... 
şi-şi începe îmbrăcatul, 

nu ca lumea, cu-n ciorap 
ci-nfundîndu-și bascu-n cap! 


(Bondocel, care a fost în culisă, reapare 
cu bascul, dar tot în pijama.) 


BUNICA (e cu tava de mincare ; se cla- 
tină spunînd — şi accentuind, lungind 
silabele — „ţe-lul“ ; pune în primejdie 
echilibrul celor de pe tavă): 


Să-mi trăiască nepoţelul ! 
Să nu-i fie de deochi! 
Sufleţelul ; umflățelul ; 
curăţelul ; spălăţelul. 


(Brusc, pe alt ton, către culisă, unde e 
iarăși nepoţelul.) 


Spală-te măcar pe ochi! 


(Bondocel reintră, îmbrăcat ; îşi strînge 
lucrurile.) 


POVESTITORUL : 


Unde-i asta? Unde-i aia? 
Pe dulap? Ori sub dulap? 
Dă cu susu-n jos odaia 

(şi gîndeşte: poate scap!) 
Vezi? Şi zorul... (cum să spun?) 
La ceva e totuşi bun: 
Scapi de apă şi săpun! 
Bondocel găsise clenciul 
mai acum trei săptămîni: 
După ce-şi pusese trenciul 
Se clătea, niţel, pe mîini... 
(Tare-i pare rău că nu-și 
îmbrăcase şi... mănuși !) 


(Bondocel înfulecă, zorit şi lacom; se 
îneacă, tuşeşte.) 


BUNICA (alarmată) : 


Nu fi, bre, aşa hapsin! 
Scuipă-ţi de trei ori în sîn! 


POVESTITORUL : 


Încă un pahar cu lapte! 
Chifle — una singură... 

Da-n ghiozdan mai bagă şapte, 
un borcan și-o lingură 

două cărţi şi trei caiete. 


Şi acum — la drum, băiete! 


Pleacă morfolindu-și chifla ; 
lui Azor îi dă cu tifla... 


lese-apoi... deschide ușa... 
(cealaltă, de la antreu) 
s-o închidă şi acușa 
prea ar fi un lucru greu... 


(Bunica aleargă după Bondocel spre an- 
treu, cu cravata de pionier.) 


BUNICA : 


Maică ! Să nu-ţi uiţi cravata... 
că... deochiul este gata... 
Pe deasupra e... şi vineri 
e şi-n treispce... 

Of, ce tineri 
zăpăciţi mai cresc şi-acum ! 
DACĂ SE-NTORCEA DIN 

DRUM?! 


(Clatină capul, consternată de această 
ipoteză, în ritmul unui metronom [nevăzut 
dar auzit], ca la „Cine ştie ciştigă“.) 


POVESTITORUL („suspense“): 


„Şi-n sfîrşit... 
cu chiu... 
cu vai, 
urcă... 
scara |... 
la tramvai ! 
Se-nţelege, tot prin faţă... 
ca şi miercuri dimineaţă ! 


Faţă de cortină 


În prim-plan, apare din culisa stîngă 
un vagon de tramvai, care va constitui 
fata de cortină. Intră şi se opreşte cu 
partea din fată în scenă (restul rămîne 
în culisă). Pe platforma dinainte, vat- 
manul şi Bondocel, Tot în prim-plan, în 

dreapta scenei, stilpul unui stop, ale cărui 
lumini — verde, galben, roșu — se schim- 
bă în conformitate cu acțiunea. Lingă 
stop, Povestitorul, care continuă. 


POVESTITORUL : 


„Cum e tînăr şi vinjos 
de-obicei o ia pe jos... 
Dar acum e la aman... 


A rămas lîngă vatman. 

Doar de-aici e chip să vadă 

toată forfota din stradă 

şi prieteni — o grămadă! 

(Tramvaiul traversează foarte lent sce- 

na. Prin geamurile lui se văd siluetele 
călătorilor „în poziții şi grupări memo- 
rabile“, unul cu ziarul despăturit, un tinc 
cu nasul lipit de geam etc. Pe platforma 
din spate, un „găligan“ de vreo 15 ani, 
cu ghiozdan în spate, pesemne de multe 
ori repetent ! Fireşte, nici unul din per- 
sonajele povestirii.) 


BONDOCEL (pe platforma din față, fă- 


cînd semne amicale „prietenilor“ ) : 


Uite unul dintre ei 
îndrăgit de bondocei : 
colo la Kogălniceanu, 
e de strajă miliţianu'. 
Parc-ar fi şi el statuie 
ori ar sta bătut în cuie! 
O fi opt — sau încă nu e? 
Că la opt — și sigur nu-i! 
Intră altu-n locul lui... 
Nu dă chix — 
îl ştiu — mort, copt, 
vine fix 
la ora opt! 
Dacă... nu-i oprit cumva 
de alt stop, pe vreundeva ! 


POVESTITORUL : 


Stop ! Şi s-a oprit tramvaiul ! 
S-a cutremurat buhaiul 
Și-a trăit şi zorul traiul! 


(Vagonul e oprit, numai cu platforma 
dinapoi în scenă, restul a ieşit în culisa 
dreaptă. Pe cînd a traversat, în spatele 
„feței de cortină“ mobile, s-a degajat 
piața, cu circulație intensă, pestriță, gră- 
bită, oameni şi vehicule. Milițianul „real“, 
pe pbostamentul său colorat, gesticulează, 
face semne prietenești lui Bondocel, cînd 
partea din faţă a vagonului iese din 
scenă. Glasul unui megafon anunță : „Aici 
Bucureşti. Dăm ora exactă. [Cele cinci 
țîrîituri.] A fost ora opt“. În locul mili- 
țianului, intră „ca schimb“  bondocelul, 
îmbrăcat ca milițian. Natural, pe măsură 
ce vorbeşte, încurcă, prin gesturile care îi 

subliniază spusele, circulația ; luminile se 
aprind anapoda. Povestitorul încearcă să 
traverseze, dar e oprit de fiecare dată, pe 
roşu. Și ceilalți trecători, ba încremenesc, 
ba se precipită. Scena se petrece în spatiul 
cel mai larg posibil, pînă la orizontul tea- 
trului, în degajamentele vizibile din sală, 
în perspective pictate „la orizont“.) 


BONDOCEL-MILIŢIAN (din mijlocul 
pieței) : 


„Ce profesie minunată ! 
Cită lume adunată 
stă atentă şi-ncordată 
„să te hotărăști odată ! 
Ţie-ţi sînt încredinţaţi 
drăcuşori împieliţaţi, 

moşi 

spăimoşi 

şi babe 

slabe 
şi persoane-n patru labe ! 
Te cunoaște şi-un copil 
la obraz — și din profil! 


(Se suceşte şi iscă noi confuzii.) 


Te suceşti într-un călcii : 
Ș 

„Dumneata să treci întîi... 

Dumneata să mai rămii !* 


Ei! Aşa e Capitala ! 
Ala-bala-portocala : 

cei de-acolo-au treabă-aici, 
cei de-aici taman acolo ! 
Despre-oricare poţi să zici : 
Un Columb, un Marco Polo... 
(negreşit, ceva mai mici !) 


De la zisul Bondocel 

pîn’ la „Ziss“-ul ăla mare 
toți primesc o îndrumare, 
toți mă preţuiesc la fel ! 


Cite-un drum cunosc drumeţii... 
(unii, nici pe-acela, poate) 

eu, din mijlocul pieţii, 

le cunosc, de mult, pe toate. 
Un adevărat zăgaz ! 

fără tihnă sau răgaz : 


(Același joc.) 


E destul să fac un semn 
cu bastonul meu de lemn 
şi încremenesc greoaie 

şugubeţele 

şiroaie, 

săltăreţele 

şuvoaie 

şi măreţele 

puhoaie... 

Unii spun şi nerozii : 

că-am oprit cîndva... și-o ploaie 
ce venea din miazăzi 

traversind din zare-n zare 
parcă nici nu m-ar zări ! 

O minciună de vinzare ! 

Cine-i poate da crezare ? 


(Pe platforma din spatele vagonului a 
apărut Bondocel-școlar. Face semne lui 
Bondocei-milițian că e prezent şi că el 
„crede“ povestea cu ploaia „oprită“.) 


BONDOCEL-MILIŢIAN : 
Las' să facă lumea glume 
De-aia-s glumele pe lume ! 


BONDOCEL-ȘCOLAR : 
Eu mă fac ȘI miliţian ! 
Dreptul meu de cetăţean ! 


POVESTITORUL (arătindu-l pe cel din 
tramvai) : 
„uite că-a trecut mulcâmul 
ge platforma dinapoi ! 
ă coboare el ca omul ? 
Ţi-ai găsit! Nici să-l jupoi! 
Dar aşa cum stă și cată, 
priponit în staţie, 
la mulţimea cea tărcată 
şi la circulaţie, 
i se pare... ori se-nșeală... 
poate face o greșeală... 
poate, în învălmăşeală 
încă nu s-a dumirit 
ce-a fost vis... (că dintre vise 
multe nici nu isprăvise...) 
poate... geamul aburit... 
dar prin geam, ca-ntr-o oglindă, 
parcă trec 
şi se întrec, 
se petrec 
şi se perindă 
cunoscuţi — şi noi şi vechi 
şi perechi şi neperechi : 


(Trec pe rînd „cunosculii” noştri, salu- 
tindu-se cu „cei doi“ bondocei.) 


Da! Fierarul şi tîmplarul, 
acrobatul şi coşarul, 
doctorul cu tractoristul 
claunul cu parașutistul... 


BONDOCEL-ŞCOLAR : 
„.Oţelarul şi minerul. 
(I-a adus elicopterul...) 
Şi bătrînul cel cu mii 
şi-alte mii de trotinete, 
care din economii 
fabrică... şi vagonete... 


(Mi se pare că Bondocel a înteles pe 
dos procesul tehnologic! Dar „recapitu- 
larea“ cunoştinţelor sale se soldează cu :) 

Pe-unde mi-a fost dat s-ajung... 
Pe la Cluj, la Cimpulung, 
Hunedoara, Satu-Mare 

Petroșeni și Baia Mare... 

Şi Ceahlăul cu Bicazul 

și Constanţa... „La tot cazul“ 
fie spus în paranteză 

tot știu eu ceva la teză ! 


BONDOCEL-MILIȚIAN : 
Ia te uită, la răscrucea 
străzii — stă chiar Domnul Vucea... 
Face feţe-n chip şi fel 
arc-ar fi un STÒP şi el! 
red că „ora-ntii“ o pierde — 
şi de ciudă şi necaz 
ba e galben — ba e verde — 
ba e roșu la obraz... 


BONDOCEL-ȘCOLAR : 


Profesorul nostru ! 


BONDOCEL-MILIŢIAN : 
Las’ că-l 
ţin aici pe bunul dascăl, 
poate că ajunge-n clasă 
după noi! 


BONDOCEL-ȘCOLAR : 
Ei haide, lasă... 


(Ce fățarnic! Îl salută, înclinindu-se 
respectuos, be profesorul care trece ; apoi 
continuă dialogul „interior“.) 


Vă salut! 
Azi — nici că-mi pasă! 
„A fost pană de curent!* 
Hei ! „Motivu“-i excelent... 
N-am întîrziat la şcoală. 


BONDOCEL-MILIŢIAN (citindu-i pe cei 


mari) : 
„Tu, cu firea ta domoală !* 


BONDOCEL-ȘCOLAR : 
Un ponos ! 


BONDOCEL-MILIȚIAN (competent) : 


Un accident! 


BONDOCEL-ȘCOLAR : 
O-ntîmplare... fericită... 
Altfel — forfota-ndrăcită, 
de-obicei, de zor, de nervi, 
nici n-ai vreme s-o observi! 

(Pe ton „eminescian“.) 

Ce mai iureş! Ce morişcă! 
Doar tramvaiul meu nu mişcă... 
Of, de-am trece şi-acest hop... 

BONDOCEL-MILIŢIAN : 
Hop şi eu — pînă mă schimbă, 
mi-e că-mbătrinesc la stop... 


BONDOCEL-ȘCOLAR (cătind în jur): 
Dar — ceva îmi stă pe limbă: 
Oare — ăştia toţi se plimbă? 
că-am văzut gonind vreo doi 
şi încolo, şi-napoi ! 


(Povestitorul „traversează“ făcînd semne 
că are ceva important de spus. Bondocel- 
milițian se face că nu-l vede, apoi schim- 
bă într-un ritm accelerat culorile stopului, 
spre marele haz al „celuilalt“, de pe plat- 
forma dinapoi a tramvaiului. De altfel, 
vor asculta şi „dăscăleala“ cu o prefăcută 
deferență. Cunosc ei aceste „idei generale“ 
încă de la grădiniță, apoi de la orele 
de dirigenţie... Dar Povestitorul îşi face 
şi el datoria !) 


BONDOCEL-MILIŢIAN : 
Şi-a pierdut răsufletul 
şi surisu-n colțul buzii... 


BONDOCEL-ȘCOLAR : 
Dar trăgîndu-și sufletul 
vrea să tragă şi concluzii ! 


POVESTITORUL  (sentenţios) : 
Verde, galben, roşu, stop ! 
În giganticul potop 
fiecare-i cîte-un strop ! 
Dar în marea-nvălmăşeală 
toate merg cu socoteală, 
au un rost și au un scop... 


(Lui Bondocel-şcolar) 


Nu te plimbi cu-atita grabă... 
Toţi aleargă la vreo treabă, 
toţi se duc la munca lor 
sau să ceară ajutor 
unii de la ceilalți ! 
Că-s mărunți ori că-s înalţi, 
„că-s molcuți... 
sau iuți... 
din fire, 
sînt uniţi prin mii de fire — 
cu atît mai trainice, 
cu cît sînt mai tainice! 
Mii de fire care leagă 
tot orașul — ţara-ntreagă : 
împreună 
tes năvodul 
ce-i adună 
muncii rodul, 
în obștescul lor belşug! 
Bun e orice meșteșug — 
dar priviţi-i cum mai fug. 


(Povestitorul —  inepuizabil — o ia 
dacapo. Bondocel-milițian îi arată cu bas- 

tonul său. Aceeași derută printre cei care 
trec.) 


Acrobatul la tîmplar 
şi tîmplarul la coşar... 


BONDOCEL-ȘCOLAR (îşi „iese din fire” 


şi-i taie firul enumerării, continuind pe 
acelaşi ton) : 
„ca şi ceilalţi amici, 
mari şi mici 
cari trec pe-aici : 
Ciobănașul (fără turmă) 
şi scafandrul (în costum) 
„şi la urmă — hăt, la urmă 
— într-un mare nor de fum — 


grădinarul NUȘTIUCUM... 


(Grădinarul trece în norul pipei sale, 
înaintind ca un personaj de basm, pe un 
văzor de flori şi legume, ca Aladin pe 
un covor de iarbă... Scurtă pauză, de 
„reflecții“.) 


Nu... știu... cum... EXISTĂ moşul 
şi pe străzi — și pe răzor... 
Parcă-i la televizor !? 


(Această autointerogare asupra existen- 
tei simultane a moşului nu e de ordin 
existențialist... Bondocelul e surprins şi 
chiar amuzat !... Dar cit de scurt a fost 
acest licăr, el înseamnă un salt în propria 
sa creştere: intuirea planului de inter- 
ferență dintre „real şi imaginar“ [ca şi 
„imaginea din televizor“, care, deşi ima- 
terială, nu este o ficţiune...]. De altfel, nici 
nu are vreme să investigheze mai de- 
parte, căci visătorul Bondocel este „rea- 
dus“ la realitate de către milițianul Bon- 
docel, care fluieră şi opreşte circulația... 
Și a ideilor !) 


Fii ! Un şuier 

lung de fluier... 

Ce-i ? se-ntreabă toţi de zor... 
cine-a traversat pe roşu? 
Credinciosul meu Azor ! 


(Bondocel-milițian ameninţă ; Bondocel- 
şcolar îl calmează prin gesturi, solicitind 
indulgență pentru simpaticul  delicvent.) 


Nu-l ştiu eu? 
Potaia 
creață 
e mereu 
tot aia-n 
viaţă ! 
Ca în orice dimineaţă 
mă așteaptă 
sus pe-o treaptă 

stînd în faţa şcolii —sluj, 
ca la circul de la Cluj... 


(Tramvaiul [cu Bondocel pe platforma 
din spate] porneşte şi intră, complet, în 
culisa dreaptă.  Reapare milițianul cel 
adevărat [de la începutul tabloului], Se 
reia „[orfota“ — şi Povestitorul se reîn- 
toarce la locul lui, lingă stop. Megafonul 
face semnalul şi... auzim.) 


GLASUL CRAINICULUI (pe tonul im- 
personal, profesional) : 


A fost ora opt! 
(Apoi, cu un glas cald, afectuos.) 


Regret 
însă trebuie-s-o repet 
pentruzacei care uită, poate 
— nu sînt mulţi, dar sînt destui... — 
că-ntîmplările-astea toate 
nu-s decît în mintea lui 
unde totul se-nfiripă 
și durează doar o clipă... 


(Vagonul [e acelaşi; recunoaștem călă- 
torii anonimi, dar memorabili : vatmanul, 
Bondocel-şcolar, pe platforma din față: 
găliganul, pe cea dinapoi] reintră prin 
stînga şi traversează normal, în prim- 
blan, pînă iese în culisa dreaptă... Bondo- 
cel şi milițianul real se salută — totul se 
petrece ca la începutul tabloului. Cind 
vagonul e încă în stinga [vizibilă numai 


partea din faţă].) 


POVESTITORUL : 
Așadar, precum vă spui... 


BONDOCEL-ȘCOLAR : 


O fi opt — sau încă nu-i? 


(Și Povestitorul porneşte resemnat după 
tramvai...) 


TABLOUL 12 ŞI FINAL 


În spatele tramvaiului s-a montat noul 
decor pe care îl cunoaştem. Curtea şi fa- 
tada şcolii generale de 8—9 ani! Nu mai 
e la fața de cortină, ci la mijlocul spa- 
țiului scenei. Azor, agitat, e singur. După 
ce merge de două-trei ori căre culisă (cu 
aerul: vine? nu vine?) şi o dată chiar 
la culisa cealaltă... se instalează pe trep- 
tele intrării elevilor. 


AZOR : 


Uite — iar îmi dă emoţii! 
Parcă umblă în obezi ! 

Sînt de mult în bănci — cu toţii ; 
doar el ba ! Să nu... turbezi ? 
Altă dată, lătram, vai, 
că se suie în tramvai 
şi mă lasă — ce ruşine! — 
să alerg pe lingă şine... 
De-astă dată însă ştiu : 
cînd pleca era tîrziu 
damite cînd o sosi ! 
Şi ce draci, cînd m-o găsi! 
Că așa e el... Mă scoate 
veșnic vinovat de toate: 
i se smulge de la gură 
cea de-a șaptea prăjitură ? 
Mă alungă şi mă-njură ! 
la un „zece“, mă mîngiie 
— asta se petrece rar —; * 
ia un „trei“, îmi dă călcîie 
şi atunci e vai şi-amar! 
Ba se-ntîmplă „eventual“ că 
îmi arde şi-o scatoalcă — 
şi sînt sigur că nu scap 
cînd învaţă drăgălașu' 
(într-un cuvint) 
„versuridemarcelbreslaşu“ 
și nu vor să-i intre-n cap! 
„Nu mă supăr că mă ceartă, 
ba cînd văd că nu mă iartă 
tot eu umblu să-l împac: 
fac ce fac 
să-i fiu pe plac! 
Hei, de-ar şti un bondocel 
ce-i viaţa de căţel — 
altfel s-ar purta cu el! 
Ce de griji pentru stăpîn'su' 
cîte-ndură de la dinsu' ! 
N-ai ce-i face! El e şef! 
Ne jucăm cînd are chef, 
ne plimbăm cînd îi convine: 
plec cînd pleacă, vin cînd vine! 
Pot să latru şi să schiaun, 
se hălăbăne pe-un scaun 
în toate „direcţile“... 
Cică-şi face „lecţile“... 
Mă şi pune „să-l ascult !* 
Bine că se crede cult 
şi nu-nvaţă el prea mult. 
Chiar cînd nu pricepe boacă 
i se face iar de joacă, 
zvîrle-n toate părțile 
hărțile 
şi cărţile 
şi pornim la drum deschis 
şi aievea — şi prin vis! 


(Trece profesorul, cu servieta subsuoa- 
ră. Saluturi cordiale cu Azor, desigur o 
veche şi statornică relaţie. „Domnul Uu- 
cea“ îl întreabă, prin semne : „Stăpinul e 
în clasă?“ Azor minte cu neruşinare, dînd 
afirmativ din cap: „Mai încape vorbă?" 
Profesorul intră în şcoală prin ușa din 


dreapta.) 

AZOR (în culmea dezolării) : 
„Mi-e că s-a sfîrşit mosorul ! 
A intrat şi profesorul... 
Ai să vezi tu, măi grăsune! 
Peste-o clipă o să sune... 


(Intră Bondocel, din stinga. Nu e prea 
grăbit... Are aerul că întreabă dintr-un 
interes pur științific.) 


BONDOCEL : 
A sunat? 


AZOR: 
Ţi s-a părut! 


BONDOCEL : 


Vino-ncoa să te sărut. 


(Azor face sluj ; Bondocel îl mîngiie. 
apoi intră prin uşa din stînga, pe care o 
lasă vraişte, Căţelul o închide [întîi cu 
labele din faţă, apoi cu cele din spate. 
după care dă să pornească, țanțoş, fericit 
că totul se încheie cu bine]. De-abia 
acuma sună clopoțelul. Intră, gifiind, Po- 
vestitorul. Azor se opreşte, mirat şi plic- 
tisit.) 


POVESTITORUL (la arlechin) : 
Ce-o să fie Bondocel ? 
Asta ştie numai el! 
Poate-așteaptă să mai crească 
pînă să se hotărască, 
omul, cu mai mult temei! 

Dacă-alege mai departe 
poate scriem altă carte, 

el o parte, eu o parte, 
dragii, foarte dragii mei... 


(Cortina de spectacol începe să se in- 
chidă, dar inepuizabilul Povestitor şi-a re- 
găsit şi „răsufletul” şi nevoia de a trage 
„concluzii“.) 


Dar — cît stă bondocu-n clasă, 
patru ore... să vă spun 
inc-o vorbă ! 


AZOR: 
Haide, lasă ! 


POVESTITORUL : 
Doar o vorbă ! 


AZOR: 
Noroc bun ! 
Mai ne ducem şi pe-acasă ! 


POVESTITORUL : 


AZOR : 
Nici o vorbă! Ce mai vrei? 
Pauză ? După actul trei?! 


+*+» 


Cortina s-a închis, luminile rampei s-au 
stins. Dar din scenă se mai aude lătratul 
vesel şi ironic al lui Azor, care 
ride de Povestitor... 
şi de Domnul Autor. 

Personajul principal din „Tragedia re- 
gelui  Ottakar“ de George Călinescu 
(Teatrul de păpuși din Brașov) 


S-au împlinit 75 de ani de la 
moartea marelui dramaturg Vasile Alec- 
sandri. 

Şi, printre piesele sale deschiză- 
toare de drum în teatrul românesc, prin- 
tre eroii săi se află Ion Păpușşariul. 

Prigonit de autorități, urmărit de 
oamenii agiei, biet păpuşarul juca pe 
furiş în bilciuri şi iarmaroace, scoțind 
păpuşi din lădița pe care o ţinea în 
spate şi strigînd : 


Hai, păpuși, păpuşi lumeşti, 
tot să stai să le priveşti!... 


Şi e semnificativ cîntecul păpuşilor 
şi păpuşarilor de acum un veac... 


A 


Întîmplarea e de ordinul metafo- 
rei !... Într-un perimetru de cîțiva metri 
pătraţi, între zidurile bătrînului muzeu 
al Teatrului Naţional, sînt prezente două 
fațete ale unui interesant fenomen ar- 
tistic. Printre tablouri vechi, costume şi 
manuscrise îngălbenite de ceara vremii, 
sălăşluiește și o ladă de păpușar ambu- 
lant, cu ferestre din hîrtie poleită, prin 
care-şi scot nasurile ascuțite Vasilache 
şi Mărioara bilciurilor de cîndva... 

E teatrul de păpuşi străbunul. 

La cîțiva paşi numai, e cel mai 
modern, mai utilat teatru de păpuşi din 
țară, cu ateliere, păpuşari şi concepții 
moderne. 

O singură cifră statistică ar spune totul despre dezvoltarea actuală a 
teatrului de păpuşi: 1.000.000 de spectatori pe an, 1.000.000 de întilniri cu omu- 
lețul de azi, omul de miine; 1.000.000 de probleme pentru realizatorii spectaco- 
lului ; 1.000.000 de emoții, 1.000.000 de surisuri — da, surisuri... 

La o consfătuire despre literatura pentru copii, Tudor Arghezi spunea: 
„Unii din noi uită să suridă. Aş dori un suris permanent şi fraged pentru toate 
teatrele şi toţi scriitorii.“ 

Nu ştiu dacă a spus-o cineva, dar fața unui teatru o definește... profilul lui! 
Care e deci locul nostru, profilul nostru, care e aportul specific al mișcării 
teatrale păpușărești din România, în stadiul actual al genului, pe meridianele 
lumii ? 

Au trecut citeva confruntări internaţionale, s-au perindat festivaluri, şi 
acum criteriile de comparație ne sint la indemiînă. 

În primul rînd — pe plan mondial — mișcarea păpușărească s-a profesio- 
nalizat. Stadiul dibuirilor, stadiul pionieratului generos, al „căutătorilor de aur“ 
într-o Californie necunoscută, a trecut. 

Primul succes al păpuşii a fost acela de imitare naturalistă a ființei umane. 

S-a ris şi s-a aplaudat păpuşa care, asemenea maimuţei dresate, „face ca 
omul“, mişcind ochi cu gene şi zburlindu-şi peruca. 

Acesta a fost începutul. 

Păpușa a urmat într-un fel — dar într-un timp mult mai scurt — drumul 
„teatrului mare“, căutările sale, eforturile de a esenţializa, de a reprezenta func- 
tional o acţiune dramatică, de a sugera, de a demonstra implicit şi nu explicit. 

Dincolo de această evoluţie privind modalitatea de expresie, teatrul de 
păpuşi, în general, a demonstrat în conţinutul său un adinc umanism. Poate e 
firesc — ca artă atit de legată de copil — să oglindească unul din cele mai 
nobile şi mai umane sentimente: dragostea de om, în ce are el mai complex, 
mai bun, mai îndreptat spre viitor. Este tema care revine cu precădere — leit- 
motiv, sub diverse forme şi expresii, în piese și recitaluri, momente şi concerte: 
păpuşa slăvind munca creatoare a omului, bucuria vieţii! Aceasta e tema majoră 
care reunește în festivaluri internaţionale păpuși cioplite din lemnul pădu- 
rilor lumii... 


DRAMATURGIA 


Teatrele de păpuşi din ţara noastră au jucat zeci şi zeci de piese. Multe 
din ele erau la început niște producţii exclusiv vegetale, împănate cu flora de 
cîmpie, cu ciobănași idilici şi capre vrăjite, peste care se lipea o morală nouă 
cu un pap vechi, vizibil și supărător. Faţă de producţia literar-feudală a contesei 
de Segur, distanța nu era prea mare. De-a lungul anilor, scriitorii au început să 


Moment din „Poveștile popoarelor“ de Ildiko Kovács și Elisa Cosma (Teatrul de păpuși din Cluj) 


Tablou din „Sus, tot mai sus“ de Al. Popovici (Teatrul de păpuși din Alba Iulia) 


se ataşeze şi de teatrul de păpuși; el a deschis drumul unor entuziaşti, care 
deseori aveau ca unică răsplată... entuziasmul. A apărut pe scena mică pionierul 
— copilul zilei de azi, copilul contemporan, încă prefabricat, schematic, suferind 
transformări de caracter pozitive, mai mult datorită afecțiunii dramaturgului 
pentru copil decit rezultatului unui conflict dramatic bine ales şi închegat. A 
fost o experienţă dificilă, pe care am încercat-o mulți dintre cei hotăriți să 
scriem pentru copii. Primit cu neincredere chiar de unii specialişti din teatrele 
de păpuşi, eroul-copil contemporan a inceput totuși să facă primii paşi către 
inima spectatorului. 

Ultimii ani au „recrutat“ piese valoroase de: Marcel Breslaşu, Nina Cassian, 
Gellu Naum, Veronica Porumbacu ; pentru teatrul de păpuşi a scris şi George 
Călinescu — toţi, fără îndoială, abordind genul nu numai nominal, ci prin valori 
de creație şi mai ales prin faptul de literatură adus pe scenă, prin evidenţierea 
unor personalități proeminente, directoare. 

Interesant e că unii dramaturgi au provenit din rîndurile gazetarilor tea- 
trali, pasionaţi de teatrul de păpuşi: Valentin Silvestru, Letiţia Giţă, B. T. Ri- 
peanu, Mihai Crişan, Viorica Filipoiu, Mihai Todea ; alţii, din cele ale regizorilor: 
Margareta Niculescu, Ştefan Lenkisch, Ildiko Kovács, N. Massim, Aurel Anchi- 
din ; ale păpuşarilor: Brinduşa Zaiţa, Costel Popovici, Horia Pop, Carmen Stama- 
tiade ; ale scenografilor: Ella Conovici, Paul Fux, Al. Rusan etc. S-au desenat 
personalități remarcabile : Valentin Silvestru, umorist complex şi lucid; Viorica 
Filipoiu, atrasă spre metafora lirică ; Viorica Huber, intuind graniţa dintre reali- 
tate şi fantastic ; E. Jurist şi I. Mustaţă, atrași de bogăția şi diversitatea genului 
estradistic ; Mihai Georgescu, inspirat din faptul real, tinzind spre tema educa- 
tivă, ca şi Lizica Muşatescu şi alții. 

În dramaturgia pentru păpuşi au debutat cu succes tineri poeţi: Ştefan Iu- 
reş, Al. Căprariu ; dramaturgi ca Dorel Dorian, Al. Adrian ; prozatori ca Vincențiu 
Gafiţa ; autori cu un interesant univers infantil ca Al. T. Popescu; povestitori ca 
Al. Mitru ; critici ca Iordan Chimet şi Corneliu Sturzu... Lista e deschisă şi ea 
sporeşte mereu. Repertoriul universal al teatrelor noastre de păpuşi e de-a dreptul 
impresionant. Să facem o eclectică trecere în revistă: Garcia Lorca, Andersen, 
Hauff, Ion Creangă, Saint Exupery, Kipling, Grimm, Jules Verne, V. Alecsandri, 
S. Mihalkov, Gogol, Goethe ; Saint-Saëns şi Prokofiev (adaptări după lucrări mu- 
zicale), Puşkin, Plaut, Shakespeare, Gianni Rodari, Haşek, Carlo Gozzi, Moliere, 
Maeterlinck, Mark Twain, Eminescu, Goldoni. 

E un tablou semnificativ prin implicaţiile sale culturale, prin criteriile de 
'selecționare, marcînd o anume maturitate de organizare a repertoriului. 

Există teatre de păpuşi, colective mici, care, datorită unor avantaje de 
deplasare, îşi poartă cu uşurinţă decorurile şi păpuşile în sate şi cătune izolate, 
făcînd o adevărată politică culturală, de răspindire a unor mari valori universale. 

În ultimii ani, repertoriul teatrelor de păpuşi s-a îmbogăţit, a crescut nive- 
lul artistic al acestora. În primul rînd, s-au făcut încercări — mult mai izbu- 


WWW .cimec.ro 55 


tite — de a se aduce eroul contemporan din lumea copiilor — pionierul — pe 
scenă. În ciuda unor afirmaţii neîntemeiate, copiii-spectatori au urmărit cu mai 
multă emoție şi interes peripeţiile unui pionier în fața realităţilor cotidiene decît 
păţaniile unui Făt-Frumos şi ale calului său cu aripi. Desigur, genul a rămas 
încă tributar unor anume scheme şi şabloane preconcepute — pionierul pe scenă 
apare adeseori „desenat“ dintr-o singură trăsătură dominantă, transformările ope- 
rate asupra lui sînt deseori gratuite, nemotivate, negenerate de un conflict logic. 
Însuși teatrul de păpuşi are anume vicisitudini, plecînd de la construcţia păpuşii 
— care ridică serioase probleme de întruchipare a unui erou înaintat —, și de 
aceea, poate, nici cel mai valoros dintre colectivele noastre păpușărești, „Țăndă- 
rică“, nu a adus încă pe scenă un personaj bine realizat al timpului nostru. 

Care este deci „glasul“ dramaturgilor români ? Este dificil de descifrat o sin- 
gură tendinţă, dar dramaturgia noastră e în plin mers. Se întîlnesc încă stiluri 
diverse, personalităţi diferite, sînt abordate probleme ţinînd de un complex uni- 
vers psihic (Călinescu), alături de preţioase lucrări poetice (Marcel Breslașu, 
Nina Cassian), basme și scheciuri, piese pentru preşcolari... O anume undă lirică 
specifică, o tentă de umor constantă şi o mişcare vie a păpușşii — ținînd de 
vechile „sotii“ de bilci — ar putea fi identificate ca note dominante. 

Ceea ce e însă puternic caracteristic e faptul că nici una din lucrările 
dramatice nu are un caracter de divertisment „pur“, ci toate privesc şi îşi au 
finalitatea într-un caracter puternic educativ, precis, chiar dacă nu totdeauna 
forma piesei e impecabilă. 

Au existat încercări de a se reînvia, modern, tradiţionali eroi al folclorului 
românesc : Vasilache, Păcală. Ţăndărică e un Pepelea modern și o chintesență 
a tradiției populare şi a umorului modern. Semnificaţia lui e grăitoare. 

Dar porţile teatrului pentru copii se pot deschide şi mai larg spre a face 
loc aripilor fanteziei. 


După cum în teatrul „major“ s-a scris, s-a pledat pentru realizarea unui 
erou pozitiv contemporan, neschematic, viu, complex — arătindu-se cel puţin teo- 
retic căile pentru această realizare — tot așa în teatrul de păpuși se încearcă 
de mai mulți ani împlinirea unui erou-copil, erou prototip... Căci păpuşa e „necru- 
ţătoare“ pe scenă. Masca ei imobilă, lipsa firească de mimică, gestica limitată 
schematizează oricum un personaj. Un personaj schematic literar devine însă 
aproape caricatură... 

Rămiîne încă o doleanţă realizarea acelui erou-copil pe scenă, îndrăzneţ ca 
un „magnific“ sau ca „Fracasse“, cu umor, gata să intervină oricînd şi oricum, 
primul în clasă, primul pe terenul de fotbal... E desigur un ideal, pentru că 
teatrul de păpuși are de înfruntat „concurenţa“ tot mai aspră a cinematografului, 
televiziunii... 

Căile de realizare a acestui erou pornesc de la cunoașterea copilului din 
viață... Dramaturgul trebuie să-i fie prieten, confident, tovarăş de învățătură 
și joacă, educator. 


Educator-scriitor, iată chintesența şi micul secret al scrisului pentru copii. 


REGIA — SPECTACOLUL 


Am citit referatele unui colocviu internaţional (Cehoslovacia) privind miş- 
carea păpuşărească. Adevărate studii de estetică teatrală, cu largi implicaţii 
ţinind de sectorul psihologiei infantile. 

„Poetica“ lui Aristot, „Risul“ lui Bergson, „Estetica“ lui Hegel erau des 


pomenite în sprijinul sau în combaterea unei teze spectacologice păpuşăreşti 
sau a alteia. 

Practica păpuşărească îşi făureşte propria ei teorie. Mișcarea păpuşărească 
internațională e astăzi legată printr-un sistem de vase comunicante de „sora“ 
ei mai mare — scena de proză. 

Există cristalizate în teatrul de păpuși (uneori încă amorf, neorganic) ten- 
dințele teatrului modern (într-un fel, Yves Joly a fost atras de teatrul absurdului 
cu fantasticul său joc de umbrele); există şi aici formate, definite, personalităţi 
creatoare remarcabile. 

Fără îndoială că „Țăndărică“ a fost şi este, la noi, centrul mişcării păpu- 
șăreşti, prin maturitatea creatoare a artiștilor săi, prin mijloacele tehnice pe care 
el le posedă, prin experiența acumulată în turnee și confruntări internațio- 
nale etc... 

Aici activează Margareta Niculescu, o marcantă personalitate creatoare, 
talent lucid, matur, atrasă adeseori de formele grotești ale umorului, folosind 
o spectaculozitate elevată, rafinată; Ștefan Lenkisch, în febrile cercetări crea- 
toare, totdeauna „neliniștit“, preocupat de sensurile psihologice ale spectacolului, 
cercetînd cu minuţie metafora şi respingind patosul sentimental; N. Massim, 
creator matur, bogat în experienţe, laborios în munca sa cu interpreţii. Lucrează 
aici un colectiv apt să asigure prestigiul „casei Țăndărică“, deşi uneori o anume 
similitudine de mijloace de expresie se mai face resimţită. Colaborarea cu regi- 
zorul Radu Penciulescu (Micul prinț) a fost fericită. Exemple asemănătoare au 
dat în provincie Valeriu Moisescu, M. Raicu, Gh. Jora. Se semnalase un început 
de colaborare cu D. Esrig. Ar trebui realizată, ca de altfel şi cu Lucian Giur- 
chescu, Dinu Cernescu, Lucian Pintilie, personalităţi creatoare ce s-ar putea apro- 
pia cu uşurinţă de arta păpuşilor. 

O activitate complexă, multilaterală, unind atribute de animator, regizor şi 
organizator, duce Horia Davidescu la Craiova, prezent în spectacole de bună 
fantezie umoristică, încadrate totdeauna unei viziuni plastice sugestive, ca şi 
Florica Teodoru, entuziastă directoare de scenă din Timişoara, care, după o 
lungă perioadă de timp închinată dezvoltării teatrului de păpuși din Cairo 
(R.A.U.), îşi continuă înscenările totdeauna pitoreşti, ţesute pe motive populare, 
cu o precisă ştiinţă a artei păpuşăreşti. 

La Constanţa activează Claudiu Cristescu, neobosit şi uneori inegal cerce- 
tător de noi forme și mijloace de expresie, definit mai ales prin munca sa pasio- 
nată ; la Cluj se manifestă Ildiko Kovács ca o personalitate tot mai evidentă, 
limpezită de incertitudinile primelor căutări, precisă acum în viziunea sa scenică, 
dornică să urce pe scena mică mari roluri ale culturii universale (Shakespeare, 
Maeterlinck) ; la Iaşi, M. Foca e adept al unui hazliu şi autentic stil moldove- 
nesc ; la Bacău, Petru Walter, mereu în căutarea unor eficiente și spectaculoase 
procedee scenice; la Oradea, Francisca Mirişan, atentă la acel fior de lirism 
infantil al spectacolului ; la Cluj, V. Dan, un regizor matur, echilibrat, ca şi 
Pall Antal de la Tg. Mureş; iar P. Diaconu, cu micul său colectiv din Alba Iulia, 
oferind surpriza recentă a unor spectacole de calitate, colorate. Actorul Horia Pop 
realizează și ca regizor creaţii deosebit de valoroase (Rochița cu figuri), ca şi 
Aurel Anchidin la Piteşti, I. Hindoreanu la Sibiu, A. Apostol — deși nou în 
acest sector manifestă interesante aptitudini — la Braşov, Cristian Frangopol, 
laboriosul regizor al singurului teatru de marionete din provincie, la Arad; de 
asemenea, B. T. Ripeanu, atras de spectacolul-experiment, pe care-l abordează 
cu inteligenţă etc. Alături de aceştia trebuie semnalat un fenomen îmbucurător: 
prezenţa a tot mai mulţi minuitori, artişti de frunte, ca regizori ai unor spectacole 
remarcabile la Iaşi, Cluj, Timişoara, Galaţi, Tg. Mureş etc. 

Dincolo de toate acestea, flacăra pasiunii, caracteristică artiştilor păpuşari, 
nu e suficientă pentru a suplini neîmplinirile în ce privește măiestria artistică, 
tehnica şi mai ales profesionalizarea.  Profesionalizarea deplină, transformarea 
ii cr ga a păpuşarilor (unii încă amatori ai scenei) în artişti profesionişti apar 
evidente. 

Iată de ce e mereu dorită o organizare şcolară care să califice, după o 
programă complexă și ştiinţifică, artişti păpuşari, înlocuind actualele sisteme de 
„recrutare“ încă arbitrare. 

„ Prietenii Mihaelei“ de Al. T. Popescu (Teatrul de păpuși din Craiova) 


Pentru că în condiţii inegale de muncă cu colectivele — cele din provincie, 
evident, ridicind greutăţi mai mari —, regizorii au de înfruntat nu numai pro- 
bleme de ordinul genului specific, ci şi unele ţinînd de dicţiune, frazare, rostirea 
logică a cuvîntului. 

Omogenizarea acestor colective de provincie, suplinirea temporară a lipsei 
unei pregătiri şcolare cu munca în studioul experimental, stimularea creațiilor 
individuale (recitaluri), toate acestea vor duce la maturizarea interpreţilor. Cu 
atit mai mult cu cît teatre ca cele din Iaşi, Craiova, Cluj, Timişoara, Oradea 
oferă şi astăzi, prin antecedentele lor artistice, garanţia unor spectacole de 
valoare, 

O deplină şi matură omogenitate a realizat colectivul Teatrului „Ţăndă- 
rică“, cu osebire cel de marionetişti, funcţionind ca un mecanism perfect, dar 
fără rigiditatea acestuia, concretizind momente de mare artă, în care cuvintul 
principal şi-l spun armonia, unitatea, echilibrul valoric al forţelor angrenate 
pe scenă. 

Rezultat al anilor de muncă, de studii, experiențe, succese şi... eșecuri, e 
un exemplu pentru celelalte colective. 

Semnalind aceste prezenţe şi rezultate regizorale, vom aminti și de tendinţele 
care încearcă să depăşească limitele genului : predispoziția prea largă spre specta- 
colul pentru adulți, folosirea prea masivă — în detrimentul păpuşii — a omului- 
actor pe scenă, abuzul de trucuri, efecte, în dauna virtuţilor artistice, exhibiţia, 
folosirea excesivă de obiecte animate în locul păpuşilor... 

Moment din „„Amnarul“, dramatizare de Şt. Len- 
Andersen (Teatrul ,,Țăndărică“) 


kisch după 


Brînduşa-Zzița Silvestru şi Carmen Stamatiade, 
două din mînuitoarele şi „vocile“ spectacolului 
„Cele trei neveste ale lui Don Cristobal“ (Teatrul 
„Ţăndărică“) 


Scenă din „Cele trei neveste ale lui Don Cristobal“, adaptare liberă de Valentin 
Silvestru după Federico Garcia Lorca 


În acest joc — uneori steril — al fanteziei, copilul-spectator, căruia îi sînt 
prezentate abstracțiuni lipsite de fior poetic sau de umor, e ades uitat şi lipsit 
de acel „suris fraged“, de care vorbea Tudor Arghezi. (În sens pozitiv, semnalăm 
excelentul spectacol pentru copii, realizat la Cluj de actorul Horia Pop, cu piesa 
Rochița cu figuri.) De asemenea, abordarea unor elemente stilizate nu urmează 
deseori unei necesităţi funcţionale, ci ea se efectuează „modest“, în spectacole 
neunitar închegate. 

Şi în acest sector, finisarea păpușilor, se impune un cit mai sever control 
de calitate. 


SCENOGRAFIA 


Ultimii ani de activitate pe plan mondial a teatrelor de păpuşi stau, evi- 
dent, sub semnul căutărilor plastico-scenografice. 

Festivalurile internaţionale ne-au dovedit-o. Cele mai diverse mijloace de 
expresie, de la decorul naturalist la mîna... goală pe scenă, au fost folosite în 
slujba reliefării conţinutului de idei. 

Din fericire, mişcarea noastră păpușărească e încadrată cu proeminente 
talente... 

Să începem cu „Ţăndărică“. Aici activează un grup numeros de creatori: 
Ştefan Hablinski, totdeauna nou în decor și păpuși, cu o fantezie personală, une- 
ori aparent puţin ciudată, dar mustind de poezie, precis arhitect al construcției 
pe scena mică ; Ella Conovici, expresivă creatoare de păpuşi („mama“ lui 'Ţăndă- 
rică) şi excelentă coloristă ; Mioara Buescu, creatoare spirituală a unor decoruri 
ce au totdeauna un suris grațios; Ioana Constantinescu, experimentată realiza- 
toare de decoruri şi păpuși, dotate cu o poezie personală, tristă și veselă totodată... 

E firesc ca din îmbinarea acestor personalități să se asigure o bogată, 
diversă prezenţă scenografică pe prima noastră scenă păpușărească. 

Dar şi în provincie există proeminente prezenţe creatoare: Eustațiu 
Gregorian la Craiova e un creator matur, complex, nerepetindu-se niciodată, gîn- 
dind totdeauna textul în metaforă plastică, servindu-se de cadrul scenic cu o 
„prestidigitație“ uimitoare ; Paul Fux la Oradea, pictor de şevalet și grafician 
totodată, e un „neliniștit“, căutînd perfecţionarea unor forme poetice, esențiali- 
zînd cu un rafinament ce-l defineşte; Al. Rusan la Cluj, bun colorist, înclinat 
spre fantezia umoristică ; Clelia Ottone, care-și continuă bogata sa galerie de 
tipuri din ilustrațiile de cărţi pe scena teatrului din Pitești; Maria Dimitrescu 
din Brașov, alături de Zizi Frențiu din Arad, T. Ambruş din Tg. Mureș, Tache 
Brădescu din Botoșani, şi alţii. 

Spre spectacolul de păpuşi se îndreaptă noi personalități: scenograful Er- 
win Kuttler din Sibiu, graficiana Geta Brătescu... Şi invers, talentata pictoriță 
Maria Dimitrescu colaborează cu teatrul de proză din Brașov (vezi interesantul 
pag Pericle), Paul Fux cu teatrul din Oradea, E. Gregorian cu cel din 

aiova... 

Din păcate, încă multe teatre mai au deficienţe şi la acest capitol. În spe- 
cial, sînt slab realizate personajele-copii (mai ales „eroii pozitivi“, adeseori natu- 
ralist ori schematic prezentați); sînt criticabile tendinţele feerice, „pășuniste“, 
ale unor basme, sau cele strict constructiviste ale unor piese ştiinţifico-fan- 
tastice. 

Mai buna utilare a unor ateliere, o mai funcțională folosire şi cunoaștere a 
„materialului“ cu care se lucrează (materiile plastice oferă mari posibilităţi) şi 
un pat să permanent de experienţă sint mijloace evidente de îmbunătăţire 
a muncii. 

Apare uneori marcată o anume folosire uniformă de mijloace de expresie. 
După experiența unui teatru sau două, prea numeroase colective au abordat 


60 


WwWW.cimec.ro 


sistemul „camerei negre“, al mînuirii păpuşilor de către păpușari costumaţi în 
negru pe un fundal negru, ceea ce face ca păpuşa, mînuitorul fiind invizibil, să 
aibă o mare „libertate“ de mişcare, dar ca tonul spectacolului să fie sumbru 
şi evident întunecos. Nemaivorbind de faptul că răspîndirea „endemică“ a meto- 
dei trădează şi o sărăcie de fantezie. Ca o urmare a unei insuficiente munci 
creatoare, simbolul nu e totdeauna reuşit transfigurat scenic, mai ales atunci cînd 
e vorba de obiecte animate, unelte etc. 

Totuși, poate mai mult ca în sectorul regiei, în cel al scenografiei se defi- 
nește o mai deplină maturitate creatoare. Aceasta și datorită faptului că aici 
lucrează absolvenţi ai Institutului de artă plastică (pe cînd şi o catedră de sceno- 
grafie păpușărească, ținînd seama de faptul că avem 19 teatre de păpuși ?), sau 
scenografi cu experiență de teatru. Rămine să ne dorim şi mai departe realizarea 
plastică sugestivă, viabilă a unui mic erou contemporan, tip şi prototip al copi- 
lului de azi, demn de a fi imitat, servind de exemplu... 


+ * * 


Autori dramatici... regizori... scenografi... 

Creatori ai spectacolului de păpuşi. Desigur că ei mai au multe de făcut. 

Citesc pe notițele acestui articol la capitolul „doleanțe“: mai multe piese 
pentru copiii mici, basme, piese omagiind trecutul eroic de luptă al poporului, 
balade și legende populare, piese făcînd educația estetică, piese deschizînd aripile 
fanteziei cu uneltele ştiinţei, piese cu pionieri, piese pentru pionieri... 

Ar mai fi de vorbit şi despre substanțialele prezențe ale păpuşilor la 
televiziune, despre Așchiuţă, despre, despre... 

Aş putea relata, ca martor ocular, şi aspecte din munca păpuşarilor în 
perioada de pregătire pentru Festival... 

Căutările scenografilor de la „Țăndărică“, găsirea unei modalități de pre- 
zentare a geniului eminescian la Timişoara, găsirea simbolului „păsării albastre“ 
la Oradea, emoțiile micului colectiv din Alba Iulia, prezent pentru prima dată la 
o asemenea confruntare... 

Între timp, faza pregătirilor s-a terminat. Asistăm azi la spectacole despre 
care mîine vom scrie cronici... Şi toate reprezentațiile noastre la un loc desem- 
nează prezența românească, cu realizările, cu personalitățile ei și — de ce să nu 
le amintim? — medaliile de aur cîştigate, la propriu și la figurat, de-a lungul 
anilor. 

Poezia şi umorul nostru tradițional — moştenite de la Vasilache —, fantezia 
şi uneltele moderne ale lui Țăndărică au fuzionat. 

Acesta e specificul artei noastre păpuşăreşu. Cu „pîinea şi sarea“ acestei 
arte întîmpină păpuşarii români pe oaspeții de peste hotare. 


Al. Popovici 

ÎN AMINTIREA 
LUI 


VICTOR ION POPA 


Am salutat inițiativa şi am citit cu mult interes, în numărul trecut al revistei 
„Teatrul“, piesa inedită a lui Victor Ion Popa, Răspiîntia cea mare, care nu a avut 
norocul să vadă vreodată luminile rampei. Publicarea piesei e semnificativă, pentru 
că în august s-au împlinit şaptezeci de ani de cind s-a născut Victor Ion Popa, 
actor, regizor, director de teatru, pictor, sculptor, romancier și dramaturg, autor 
a două comedii jucate foarte mult şi ieri şi azi: Muşcata din fereastră și Tache, 
Ianke şi Cadir, alăturiîndu-se cu succes comediilor româneşti care au triumfat între 
cele două războaie : Titanic vals și ...Escu de Tudor Muşatescu; Gaiţele de Al. Ki- 
rițescu, Omul cu miîrţoaga de Gh. Ciprian, Micul infern de Mircea Ștefănescu. 

Personalitatea multiplă a acestui moldovean, pe atit de modest pe cît era de 
talentat, este, într-adevăr, excepţională. 

Desene colorate şi caricaturi (ultimele, inedite, dureroase, reprezentindu-l pe 
el însuși, Victor Ion Popa, străpuns de toate părțile trupului de săgețile cancerului), 
portrete în argilă şi gips, toate vorbesc de viziunea lui plastică, pe care, prin ampli- 
ficare, a revărsat-o din belșug în montările atitor piese. 

N-am să uit niciodată înscenarea atit de artistică a frumosului poem dra- 
matic al lui Adrian Maniu, Lupii de aramă, montare plină de adevăr şi de mister, 
de atmosferă cuceritoare, realizată pentru Maria Ventura la Teatrul Comedia. 

Mai puțin norocos a fost Victor Ion Popa cu propria lui comedie Tache, 
Ilanke şi Cadir, jucată la acelaşi teatru şi în care regizorul nu s-a îndurat să 
suprime o iotă din scrisul autorului. Valoroasa lucrare n-a avut decit citeva re- 
prezentaţii. 

Este, aceasta, o slăbiciune a noastră, a autorilor dramatici, captivaţi de textul 
elaborat : am prefera să ni se taie degetele decit să se suprime scene sau numai 
replici din opul oferit judecății publicului. 

După moartea lui Victor Ion Popa, comedia Tache, Ianke şi Cadir, plivită de 
lungimi, a avut un succes neobișnuit, fiind jucată de sute şi sute de ori pe diferite 
scene ale țării. 

A cunoscut destulă popularitate şi un roman al său, al cărui erou e avia- 
torul Aurel Vlaicu. 

Ca dascăl a fost neîntrecut. 

Actorii și regizorii care i-au fost elevi vorbesc cu mare căldură și recunoş- 
tință de profesorul lor atit de priceput, de la care au învățat atita. Bun camarad, 
un om înțelegător şi care făcea toate fără ostentație, fără prezumția că teatrul 
începe de la el. 

„Viziunea“ lui Victor Ion Popa nu altera sensul piesei repetate, printr-o 
interpretare personală, care să se substituie viziunii creatorului, poetul dramatic. 
El adăuga din propriu-i rezervoriu numai ceea ce putea ajuta operei teatrale, 
luminind-o, scoțindu-i în evidență valorile, punîndu-i în umbră deficienţele. 

Era plin de fantezie, de poezie, de umor, de observaţie strictă a vieţii, de 
realism — atitea daruri cu care, apostol dezinteresat, servea arta teatrală și plas- 
tica țării. . 

Personal, îi datorez recunoştinţă pentru a fi dat viața scenei comediei mele 
Omul care a văzut moartea, montată la un teatru de provincie, unde era director, 
piesă pe care am scris-o în trei zile, la repezeală, în care nu credeam și care, fără 
Victor Ion Popa, ar fi rămas îngropată în vraful manuscriselor ce-mi încarcă 
rafturile. 

La rindul meu, am fost fericit să-l invit, imediat după 23 August, ca prim- 
director de scenă al Teatrului Naţional din București. După nefastul război anto- 
nescian, Victor Ion Popa rămăsese oarecum în vint. Mare mi-a fost deci multu- 
mirea să-i înseninez ultimii ani de viață prin importanta situație pe care o ocupa 
în cadrul primei noastre scene. 

Excepţională apariţie în teatrul românesc, Victor Ion Popa a plecat prea 
devreme dintre noi. 

Dacă ar fi trăit, ar fi fost pus în adevărata lui valoare. Talentul, dinamismul, 
diversitatea darurilor sale ar fi fost binevenite în iureșul cultural în care se avîntă 
azi Republica Socialistă România. 

Victor Eftimiu 

UN 
TEATRU 


NECUNOSCUT 


EGTACOL 
LELORIC 


„Viaţa noastră teatrală este, după cum bine se știe, animată de vii căutări, 
menite să dezvolte şi să înnoiască dramaturgia și artele scenice în spiritul celei mai 
depline înțelegeri a mentalității, gustului și exigențelor publicului contemporan. În 
dezbaterile privind problemele stilistice și modalitățile diverse de expresie, se caută 
noi rezolvări, raportate mai ales la forme și formule încercate în general pe mai 
toate meridianele lumii. Desigur, domeniul conținutului literaturii noastre dramatice 
este îndeobște strîns legat de realitățile nemiilocite ce ne înconjoară, de umanitatea 
şi problemele de viață ale omului din lumea noastră, constructoare a socialismului. 
Modul de a reflecta aceste realități însă, în scris ca și pe scenă, ignoră în bună 
măsură un tezaur de modele de nepreţuită valoare — originar și original: tezaurul 
experienţei și practicii teatrale folclorice, teatrul nostru popular. Opinia că acest 
teatru popular e un teatru pur de „datină“, fixat pe forme și conținuturi traditionale, 
legate de sărbătorile de iarnă (al căror tilc s-a păstrat multă vreme în perimetrul 
îngust și mistic al riturilor și inspirațiilor religioase), pare să se fi instaurat în gindirea 
creatorilor noștri și să-i fi determinat, astfel, a trece cu ușurință pe lingă producţiile 
folclorice teatrale de la noi. 

Este nu numai o scăpare din vedere, dar și o reală pagubă. Fixitatea artei 
folclorice, în genere — și fixitatea manifestărilor folclorice de teatru, în special — 
este o prejudecată. Inspirația poporului e în continuă primenire, funcționează în 
directă corelație cu istoria, cu evenimentele și prefacerile istorice ; spiritul și coloritul 
acestei inspirații se păstrează însă, nealterate și nealienate, de o forță revelatoare 
de nebănuit. 

Călătorul neavizat care s-ar găsi în ziua de Anul Nou pe Valea Bistriţei, de 
pildă, ar rămîne uimit de desfășurarea festivalescă — stranie, fantastică și gran- 
dioasă — la care ar asista. De la alaiui neînchipuit de viu al Caprelor ori al 
Ursului și pînă la benzile cu Jianu, cu Bujoru sau cu Pacea Gene- 
rală, totul este înveșmiîntat într-un amestec de proaspătă extravaganţă și de fantastic 
crud, a cărui expresie este cele mai adesea ori neșlefuit caricaturală, burlescă, pen- 
tru că și funcția și adresa lor sînt, de cele mai multe ori, ascuțit, direct și actual 
satirice. 

Aceste alaiuri se întîlnesc mai pretutindeni în țara noastră și alcătuiesc în 
ansamblu — într-o surprinzătoare diversitate și bogăție a repertoriului, ca și prin 
felurimea speciilor de spectacole folosite — prea puțin Grosch] nosiri teatru popular. 

De neuitat privirii, asemenea olaiuri și jocuri, prinse pe peliculă chiar în timpul desfă- 
șurării lor, ar stirni, sîntem siguri, nu doar admirație și interes, dar și o irezistibilă 
înrîurire creatoare în rindul practicienilor teatrului nostru cult (regizori, scenografi, 
costumieri, actori și, nu în cele din urmă, dramaturgi). În adevăr, inventivitatea inge- 
nuă a costumelor, spontaneitatea mimicii și gestului — a jocului —, chiar dezinvoltura, 
aparent peste canoane, și stîngăcia seducătoare a ceea am numi osatura textului 
dramatic în aceste spectacole (prin excelență spectacole de improvizație) vorbesc cu 
elocință nu numai despre valori etnografice specifice. Ele revelează valori estetice și 
proprietăți stilistice, din păcate neglijate și de cercetătorii de specialitate (preocupați 
mai mult de fapta tehnic-concretă și de detaliile distinctive locale și istorice ale 
manifestărilor de artă populară) și — mai regretabil — chiar neștiute, nebănuite, în 
bună măsură, de practicienii artei noastre dramatice culte. 

În căutarea unui drum al nostru de dezvoltare şi înnoire continuă a teatrului, 
o adăstare studioasă și creatoare la sursa folclorică ni se arată de aceea nu numai 
binevenită, dar și de neocolit. Firește, nu ne gîndim la ușuratice calchieri și mimări, 
ci la topirea inspirației populare în inspirația cultă, la o creaţie teatrală, în care 
adăparea la izvorul popular să dea roade de felul celora pe care, pe planul muzicii, 
al poeziei, al plasticii, le-au putut da un Enescu, un Arghezi, un Brincuși, un pores 
Ar fi de altfel un act de reciprocitate din partea artistului cult față de artistul anonim, 
deoarece acesta a înțeles de mult să-și apropie, pentru închegarea și dezvoltarea 
creației sale, modelele culte. Specia haiducească a teatrului popular > Mea de va- 
riante), bunăoară, își trage obirşia din Millo și Sadoveanu, după cum teatrul popular 
de evocare istorică (Căderea Plevnei, Pacea Generală etc.) pleacă și 
de la relatări de presă și din cronica scrisă a vremii. Artistul cult ar afla de la 
artistul popular un stimul de o impresionantă diversitate, cu precădere pe planul 
dinamicii și culorii actului artistic. 

Drumul acesta, spre descoperirea și fructificarea cultă a surselor populare, spre 
determinarea unor certe noi valori în teatrul nostru profesionist și în dramaturgia 
noastră, l-am avut în seamă, atunci cînd ne-am gîndit să solicităm unor cercetători 
de specialitate, și să publicăm, mărturii de teren și texte aparținind marelui tezaur 
teatral, existent în popor. Ni s-au părut, în acest sens, elocvente portretele de anima- 
tori şi actori ai teatrului popular, conturate de Horia Barbu Oprişan, precum şi sce- 
nariul uneia din producțiile cele mai recente ale teatrului nostru popular, care este 
pantomima cu cuplete Satelitul, prezentată de același cercetător. 


FI. T. 


SATELITUL 


Ziua de 31 decembrie este o zi de mare fierbere în lumea Bistriţei. Întreg satul 
se agită. Copii şi băieţi se pregătesc de Clopoțel, de Buhai, de Urat, de Plugușor. Harap- 
nicele trosnesc și pocnesc de parcă ar fi salve de mitralieră. Tălăngile vuiesc, tobele şi 
cornurile umplu aerul de o larmă ciudată, specifică. Cu cît te apropii de amiază, cu atît 
această frămîntare creşte în intensitate. La vreo două ore după-amiază, încep să se 
arate, pe ulițele satului și pe șosea, alaiurile și benzile. Toate se îndreaptă spre Sfatul 
popular. Și fiecare dă aici cîte o reprezentaţie. Momentul este impresionant. În faţa 
Sfatului stau rînduite: Caprele, Ursul, Jianu, Bujoru, Căluţii, Anul Nou și Anul Vechi, 
Nunta, trupele de fete și cîteodată, mai rar în ultimele două decenii, benzile cu Pacea 
Generală. Satul a ieşit să-i vadă. Dau prima reprezentaţie și cea mai îngrijită ; fiecare 
ține să arate că formaţia sa este cea mai bună. 


Jianu şi Bujoru, bine încetăţeniţi în teatrul haiducesc din Moldova, se arată 
marţiali și plini de grandoare în lupta lor cu Kirk Serdarul, căpitanul poterei. Ei înving 
spre satisfacția publicului care trăiește aievea tot ceea ce aude și vede, plinge cînd îl 
leagă pe Jianu și se bucură, din toată inima, cînd scapă din mîna poterei. Haiducii 
pleacă, petrecuţi de ecoul buciumului. Capra îşi desfăşoară la rindu-i spectacolul atit 
de ciudat prin amestecul de ilar, de grav și fantastic. Capra joacă îndrăcit. Au luat în 
Capră pe cel mai bun jucător. O joacă de 35 de ani. Ritmul este uluitor, totul te 
copleșește. Căpitanul spune strigătura, iar formaţia o repetă într-o contrapunctare obse- 
dantă. Parpanarii sau căldărarii, costumaţi cu o ingeniozitate care minunează, desfă- 
şoară un spectacol de pantomimă în care burlescul şi grotescul aduc, în stare primară, cu 
improvizaţiile marii commedii dell'arte. 

După Capră, Ursul face să se cutremure aerul de hohotele de ris ale mulţimii. 
Dar „Ursul“ nu acum arată tot ce ştie; după miezul nopţii, la un pahar de vin, în 
atmosfera mai liberă și mai îngăduitoare, „Ursul“ va fi mai... folcloric în gesturi și 
mimică și, bineînţeles, și în cuvinte. Așa se cade „Ursului“! 

Căluţii, balet popular cum l-am putea numi, aduc o notă de veselie reţinută, iar 
Anul Nou și Anul dec i, piesă ţesută pe tema ceremonialului de nuntă, justificînd repre- 
zentarea ei de sf. Vasile, întregeşte acest festival. 

În trecut, cu două decenii în urmă, se umbla pe Valea Bistriţei, cu mare succes, 
şi cu Pacea Generală. Amintirea ei s-a perpetuat pînă astăzi. Cei ce au văzut-o vorbesc 
de ea ca de o minune şi nu-și ascund regretul că nu se mai „umblă“ cu ea. 

Dar teatrul popular nu se oprește aici: el abordează cele mai variate forme 
(teatrul de pantomimă — Uriții şi Mascaţii ; teatrul grotesc-burlesc — Nunta țigănească ; 
teatrul pe motiv de basm — Arnăuții; teatrul bucolic — Anul Nou şi Anul Vechi) şi 
mişcă, într-o diversitate de mijloace puţin obişnuite, Capra, transformind-o, mai ales în 
Moldova, într-un spectacol strălucitor prin coloritul violent al personajelor și acţiunii. 

Poporul dă în toate acestea şi în multe altele friu liber inventivităţii și spiritului 
său satiric, mărturisindu-le fie alegoric, prin mimarea moravurilor şi figurilor de animale 
şi păsări, fie de-a dreptul, pornind de la evenimente răsunătoare, cum a fost lansarea 
primului satelit artificial al pămîntului, al cărui libret îl transcriem mai jos. 


++ 


Cu Satelitul s-a umblat la Cuejd, sat de munte, situat lîngă Piatra-Neamț, în 
anul 1959. 

Ideea şi organizarea acestui spectacol au fost ale lui Alexandru Corfu, născut în 
1940. „Eu am auzit și am citit de satelit — ne spune autorul spectacolului — dar, într-o 
zi fiind la pădure, la tăiat lemne, nu știu cum m-a fulgerat un gînd: «ce-ar fi să fac un 
satelit, să umblăm cu el?» — i-am spus fratelui meu, care era și el la lucru în pădure, 
şi-am mai spus încă la un prieten. Ei s-au prins să-l facem, să nu mai umblăm cu Capra 
sau cu Ursul. Cu Satelitul era ceva ce nu se mai văzuse şi nu se făcuse. Ei însă m-au 
întrebat cum îl facem, că ne trebuie ceva scris, ce să spunem — că nu avem nimic. Aici 
nu mai era vorba de Capră, unde ştiam atitea strigături şi scorneam altele. Satelitul 
nu-l puteam juca așa cum jucam Capra. Eu le-am spus că facem un satelit și că eu am 
să ticluesc ce-o să fie de spus. Ne-am înţeles să coborîm în sat îndată ce s-o face 
răfuiala t. Cînd am ajuns în sat, l-am pus pe fratele meu şi pe prietenul nostru să facă 
satelitul, eu mă munceam să scornesc ce-om spune. Eu mi-am zis aşa: noi nu sîntem 
pămînteni, noi venim cu satelitul din lună, așa că n-o să vorbim prea mult; vom închipui 
mai mult pe muteşte, cu puţine vorbe, ca să se vadă că nu sintem de pe Pămînt ; le-am 
spus şi lor planul meu și le-am spus că o să ne dăm pe faţă cu făină, să fim albi, 
altcum decît pămîntenii”. 


DESCRIEREA SATELITULUI 


Satelitul a fost construit din lemn subţire şi îmbrăcat cu tablă, pe care au vopsit-o 
cu bronz alb. Avea forma unui obuz cam de 2 m lungime, cu ambele capete ascuţite. 
La coadă era prevăzut cu două aripioare, în dreapta şi stînga ; de asemenea, avea aripi, 
ceva mai mari, în faţă. De sub aripi, plecau două picioare de lemn, care se terminau 
în roţi ca să poată fi purtat. În bot avea înfiptă o vergea de fier: era antena. Satelitul 
era scobit ; avea două locuri. 


PERSONAJELE ŞI COSTUMAŢIA 


Căpitanul ; 
Locotenentul ; 
Telegrafistul. 


Căpitanul are în cap un chipiu milităresc, de pe timpuri; de chipiu este prinsă 
an fel de cască din carton, cu ochi, pe care o lasă în jos, peste faţă, cînd merge pe 
drum. Casca, mare, încît acopere toată faţa, pînă sub bărbie, are un fel de bot ilar și 
monstruos, vopsit cu roşu. Peste cască, o pereche de ochelari, cum purtau, pe vremuri, 
automobiliştii. În rest, un veston cazon, gros, cu galoane multe. Pieptul, acoperit cu un 


l Expresie locală pentru momentul cînd se face plata, la pădure, celor ce au lucrat. 

Măştile „„Satelitului“ 


fel de platoșă din tinichea vopsită în verde, e plin de decoraţii. Pantalonii groși, largi, 
sînt vîriți în carimbul unor cizme înalte de cauciuc. Cizmele acoperă o bună parte 
din pulpe. 

Recuzita căpitanului: un binoclu, un port-cart, o tolbă de vinător și un toc de 
revolver, din piele; apoi mănuși mari, de cauciuc, luate de la „Celuloza“!; mănușile 
trec peste braţ. 

Locotenetul şi Telegrafistul sînt la fel îmbrăcaţi. Cu deosebire că Telegrafistul 
are atirnat de gît un aparat, mare, de radio. Un radio de casă, așezat într-un fel de 
ladă ; iar lada, prinsă de o curea lată care îi trece pe după git. Acest radio îl ţine 
în faţă, în dreptul mijlocului. În timpul mersului și pe parcursul spectacolului se face 
că-l meşșterește ca să audă ce spune. Într-o parte a corpului are un telefon de cam- 
panie. În timpul reprezentaţiei face gesturi de parcă ar primi ştiri şi întrebări de la cei 
din Lună. De altfel, o parte din „textul“ Satelitului este narațiunea Telegrafistului. 
Acesta improvizează o povestire, care este, de fapt, descrierea, foarte colorată, a locului 
de unde dau reprezentaţia ; o descriere presărată de o suită de portrete de-ale concetă- 
ţenilor, pictate, oral, cu ironie sau sarcasm, înţepături şi luare în ris. 


DESFĂŞURAREA ACŢIUNII 


Căpitanul şi Locotenentul stau în satelit. Telegrafistul trage după el satelitul. Tre- 
buie să spun că de umblat, umblă puţin: în centru şi numai pe șosea. De altfel, nici nu 
se pot mișca prea mult.Tot satul iese să-i vadă. Înoît au, în permanenţă, un public mare. 

Telegrafistul trage satelitul pină la locul convenit de ei: să zicem, în centrul 
satului, în faţa cîrciumii. Aici, se oprește. Se uită nedumerit şi întrebător în jurul său, 
ca unul care habar nu are unde se află. Se uită foarte curios la lumea adunată, ca şi 
cum ar vedea pentru prima dată oameni. Se face că umblă şi ascultă la radio, apoi se 
apropie încet, cu precauţie, de lume. Cată lung la fiecare; îl cercetează cu privirea pe 
unul din asistență, după care, trece la altul. După ce dă roată întregii asistenţe, pune 
mîna înmănușată pe fața unuia. Îl pipăie, îl mîngăie, după care omul rămîne mînjit cu 
negru pe obraz. Haz cu hohote în rîndul celorlalţi. Hazul crește cînd Telegrafistul încearcă 
să „mîngiie” pe un al doilea și cînd acesta, ca și ceilalţi de lîngă el, se dă în lături. Alţii, 
mai ales femeile, fug. Telegrafistul face pe speriatul, se trage spre satelit și, prin mimică, 
arată Căpitanului şi Locotenentului că pămintenii au gînduri rele. Cei doi sar din satelit 
și, pe dată, învirtesc o ţiriitoare de lemn, făcînd o larmă asurzitoare. Înaintează apoi, cu 
căştile trase pe faţă, spre lume: aceasta se dă în lături. Ei se iau după mulţime: lumea 
se dă îndărăt ; femeile ţipă, copiii, de asemenea. Căpitanul cu echipajul său fac acest joc 
cît cred ci de cuviință, după care încearcă să vorbească cu un pămîntean, bineînţeles 
prin semne. Mimica și gesturile sînt comice, nespus de groteşti, demonstrînd bunele intenţii 
de a vorbi cu un om. Dar oamenii stau deoparte. Se naște un joc — un fel de 
scenetă-pantomimă — în care sînt prinşi ca actori și spectatorii. Căpitanul și L.ocote- 


1 Fabrică în Piatra Neamt. 

nentul fac un pas, lumea se dă un pas înapoi; fac alt pas, lumea se dă iar îndărăt. Şi 
așa mai departe. Cind văd acestea, Căpitanul și Locotenentul se întreabă, între ei, fără 
vorbe, ce să fie — de ce fuge lumea de ci. Are loc între cei doi un dialog mut, numai 
gesturi, după care se hotărăsc să revină la satelit. În acest timp, Telegrafistul care 
„ascultase“ la radio, vorbeşte la telefon într-o limbă neînțeleasă. Este agitat, aferat. 
De sub platoşă a scos o vergea pe care a înfipt-o în piept; leagă de ea, printr-un fir, 
telefonul şi radioul. iar, dintr-un buzunar de la pantaloni, scoate o pereche de căști pe 
care le pune la urechi. 

Căpitanul şi Locotenentul se apropie de Telegrafist. Îl întreabă prin gesturi şi 
cuvinte pocite ce face. Acesta, aparent foarte încordat, le face semn să-l lase în pace 
că are ceva de seamă de împlinit. Arată că este în legătură cu cerul. Cei doi fac un 
semn cu mina, cașicum ar spune: „E nebun, să-l lăsăm în plata lui“. Apoi se duc la 
satelit, caută înăuntru, scot o traistă imensă — ferfeniţă și răpănoasă —, se depărtează 
puţin, se aşază pe pămînt, desfac traista şi Căpitanul scoate din ca, spre marea surprindere 
și în hazul general: o cioară moartă, niște vrăbii, un şobolan, un cap de oaie, petice de 
piei, un codru de mămăligă, sare şi cîteva cepe. Le pune la mijloc şi amîndoi se fac 
că mănîncă cu multă poftă. După cîteva clipe, Locotentul arată că i-e sete. Căpitanul 
îi face semn să se ducă la satelit să caute în scobitura a doua. Locotenentul se duce, 
caută îndelung şi, în cele din urmă, aduce un oloi şi două cutii de conserve, ruginite. 
Pun vasul între ei, iar cutiile le viră în vas, le scot, ciocnesc şi beau. 

Telegrafistul aruncă privirea spre ei şi, cînd îi vede mîncînd, se arată supărat. Îi 
mustră prin gesturi. Dar cei doi vîră tinichelele în oloi, le scot și ciocnesc mai departe, 
veseli, făcînd haz de Telegrafist. Telegrafistul stă o clipă locului. Îndeasă apoi vergeaua 
în platoşă, se duce la satelit, îl ia de frînghie şi fuge cu el pe drum. 

Căpitanul și Locotenentul se uită la el, stupefiaţi. Nu ştiu ce să creadă. Are loc 
un dialog aprins între ei, fără cuvinte. Foarte înfricoşat de păminteni, Căpitanul parcă 
spune: „Ce ne facem? Sintem pierduţi“. Ambii se uită la cer, ca și cum ar căuta 


Ansamblul „Satelitului“ 


să le pice un ajutor de sus. Tremură. Cad în genunchi, pling şi, printre lacrimi, 
spun în cer: 


Doamne sfinte, 

Ceresc părinte, 

Ai milă şi nu ne lăsa, 

Că o mare jalbă ţi-om da. 


Tună şi trăsneşte, 

Pe Telegrafist mi-l lovește, 
De moarte mi-l izbeşte, 
Mii fărime să-l faci. 


Praful de el să se aleagă, 
Numele să i se șteargă. 
Că pe noi ne-a lăsat 

Şi-n lume a plecat. 


Ne-a lăsat aici, 
Unde a dus mutul iapa 
Şi orbul capra. 


(Pling în hohote şi sughit) 


Și mai dă, Doamne, 
O ploaie mare, 

Să vină şiroae, 

Satul ista să-l curețe, 


De spurcăciuni 

Şi mortăciuni, 

Ce stau pe Cuejd! 

Pradă ciorilor și cocorilor ; 


Să ia podurile, 
Că poate Bădia Vasile? 
O face altele, 
Mai bune și mai ţapene, 


Să nu cadă omul în apă, 

Cînd vine bat de la crişmă, 

Seara pe-noptat, 

Şi-n glod a călcat 

Pîn'ce opinca i-a rămas. 
Amin! 


Stau o clipă ca şi cum ar aştepta să survină ceva. Se vede, pe drum, Telegra- 
fistul trăgînd după el satelitul. Acesta vine ponosit și spășit. Cei doi se ridică în picioare, 
se uită la el, iar Telegrafistul, cînd s-a apropiat de ei, cade în genunchi, plînge şi spune: 


S-avem iertare, 
Altă dată n-oi mai face. 


Căpitanul : 
lertat să fii ! 


Îi dă un brînci de cade peste cap. 


1 Pîrîu ce trece prin mijlocu! satului cu același nume. 
2 Preşedintele Sfatului Popular din localitate — aluzie la negospodărirea satului. 

Căpitanul şi Locotenentul se duc apoi la satelit, string traista cu merinde, o pun 
în satelit şi aşteaptă pe Telegrafist. Acesta vine, scoate din satelit o pîlnie mare de 
gramofon, în care vorbește : 


Cinstită adunare, 
Şi-ntreagă suflare 
Noi cu bine vă lăsăm, 
În pace să trăiţi, 


Dar şi vă rugăm, 
De noi să vă-ngrijiţi 
Ș-un frăncuşor să osteniţi. 
Telegrafistul ia oloiul și trece, pe rînd, pe la fiecare din cei adunaţi. 


Este nimerit în încheiere să adaug ceca ce mi-a spus Corlu ca scuză că 
Satelitul lui nu a fost aşa cum ar fi trebuit să fie: 

„La Plotunu şi Pipirig am auzit că s-a făcut un Satelit, care a avut o Prezentare. 
Acolo sint din cei ce fac prezentări ; noi, aici, nu am avut om, și-apoi, l-am făcut în 
scurt. La Satelit nu-i ca la Capră. Aici trebuie să chibzuieşti bine ce spui și cîte spui”. 

La Plotunu și Pipirig!, şi Caprele au o „prezentare“ pe care o spun actorii. În 
aceste părţi, Capra are altă formaţie şi structură. Ea este numai cu ale 4 Capră. Pre- 
zentarea este un fel de cronică în versuri, în care se iau în rîs unele apucături de-ale 
oamenilor din sat, ca şi moravuri, situaţii specifice şi acte urite. 

Corfu, în mica alocuţiune pe care o rostesc Căpitanul și Locotenentul, face aluzie. 
în acest sens, la „bădia Vasile“, președintele Sfatului, care nu este prea gospodar cu satul 
său. El ar fi vrut să facă o prezentare mare, dar nu s-a priceput. Desa apelul masiv la 
virtuțile pantomimei. 


ACTORI $I ANIMATORI 


Teatrul nostru popular cunoaşte o ga- Ghiță Oancea în Kaiserul din 
lerie impresionantă de actori şi animatori. mMasa verde“ 
Lor li se datoresc, în bună măsură, străluci- ——. 
rea şi amploarea spectaculoasă a acestui 
teatru. 

De Ghiţă Oancea, din Tarcău-Neamţ, 
am auzit în vara lui '57, cînd culegeam ma- 
terial la Oanţu şi Pingăraţi. Îmi vorbise de 
el, cu o însufleţire care m-a uimit, un 
„actor“ ce umblase, mulţi ani, cu Jianu şi 
alte spectacole. M-a mirat căldura cu care 
îmi vorbise acesta de Oancea, pentru că, în 
general, şi în această lume, ca-n tot teatrul, 
domnește adesea invidia. 

Ghiţă Oancea era totul în teatrul 
popular din Tarcău ; aş putea spune că era 
sinonim cu istoria contemporană a acestui 
teatru, aici. L-am cunoscut. Lucra la fabrica 
de cherestea. Avusese o existență colorată. 
Făcuse, în viaţa lui, de toate, așa cum se 
întîmpla cu toţi cei de pe Valea Bistriţei. 
Nu era de fel din Tarcău. Părinţii săi, din 
Bicazul ardelean, veniseră pe Vale (unde 
au umblat, din loc în loc) pe cînd Ghiţă 
era măricel. 

Om de statură potrivită, osos, negricios 
la față, s-ar zice chiar urit, cu trăsăturile 
bine pronunţate, ca din bardă, Ghiţă Oancea 


1! Sate situate în raionul Tg. Neamţ 


avea totuşi un chip expresiv, de o mobili- 
tate parcă hărăzită actoriei. 

I-am spus ce mă aduce la el. S-a mi- 
rat. Nimeni nu-l mai întrebase, pînă la mine, 
cît de cit, de activitatea sa în teatrul popu- 
lar. Pentru ai săi, din Tarcău, aceasta era o 
îndeletnicire asupra căreia nu se vorbea de 
cît la mari ocazii; erau chiar unii care îl 
cam luau în ris, susţinînd că nu se cade unui 
om bătrin ca diînsul să umble cu băietanii. 
Îl îndurerau asemenea vorbe și, de aceea, 
ocolea lumea. 

M-a dus la el acasă. Mi-a arătat tot 
ceea ce era legat de viaţa lui de actor şi 
animator. Ne-am suit, prin pod, spre un fel 
de foişor, unde îşi avea camera lui de re- 
culegere. Era o odaie mică, luminoasă, izo- 
lată de restul casei. De aici se vedeau valea 
Tarcăului, munţii, brazii. Şi se auzea, fluie- 
rind, trenul mic cînd o lua spre Ardeluţa. 
În această odaie își ţinea Oancea biblioteca. 
La loc de cinste, sta, rînduită frumos, colec- 
ţia de poveşti haiduceșşti, tot ce scrisese N. D. 
Popescu, părintele literaturii haiducești, pri- 
ma noastră literatură de aventuri. Erau acolo 
trilogia Jianului, viaţa plină de colorit tare 
a lui Grozea, cea a lui Mereanu, a lui Bostan, 
iai ai sd: min, pesario, Di a lui Ghiță Cătănuţă, şi multe altele, scrise 
piesa „Bujoru“ — Pîrîul Pintii — 1953 de ciracii lui N. D. Popescu. Nu lipsea 

nimic. Literatura aceasta făcuse deliciul buni- 

cilor și părinţilor noștri; am mai apucat-o 

şi noi în anii de școală. Era o literatură pe 
maaije din piesa „Bujoru” de pe Sabasa, 1952 care o credeam de mult uitată, cărți pe care 
etete: sint contaminate ca bilei) nu le mai văzusem de mult şi pe care le-am 
răsfoit cu melancolie. Priveam amuzat la 
desenele de pe copertă, naive şi stingace, dar 
elocvente pentru cei cărora li se adresau. 
M-am uitat la Oancea. Ca şi cum mi-ar fi 
ghicit întrebarea, mi-a spus simplu: „Eu nu 
ştiu să citesc; mi le citește altcineva, dar le 
ştiu pe dinafară ; după ele m-am luat cînd 
l-am făcut pe Jianu”. 

Am stat de vorbă o noapte întreagă. 
Zorile m-au prins scriind. Nu ştiu cînd a 
trecut noaptea. Oancea mima şi juca fiecare 
rol, în timp ce mi-l spunea. Avea o dicţiune 
perfectă. N-a scăpat nimic din regie şi joc. 
O noapte întreagă a stat în picioare și mi-a 
jucat, rînd pe rînd, pe Jianu, pe Bujor pe 
Ghinciu, pe Fata, pe Osman, pe Kaiseru' și 
pe atîția alţii din piesele cu care a umblat. 
Sînt sigur că ar mai fi stat o zi şi-o noapte 
să-mi spună, să-mi joace şi să-mi anime toate 
cele ce i-aş fi cerut. Oancea nu era străin 
de alte piese cu care se umblase în Bicaz, 
la Vaduri sau în alte părţi. Îl interesa tot. 
Ar fi vrut să umble cu Vapalion, o piesă cu 
care se umblase la Bicaz prin '22, '23. O vă- 
zuse copil fiind şi fusese tare impresionat, 
dar nu ştia dacă mai trăiește careva din 
cei care au umblat cu această piesă. De ase- 
menea, ar fi vrut să facă o Capră cu „mosi- 

cloni“ f, cum văzuse, cu mulţi ani în urmă, 
la Secu. 

Mi-a arătat apoi și garderoba sa de 
actor: blana cu care jucase Ursul, costu- 
maţiile la Capra, unde împlinise varii roluri, 
apoi hainele de general ale lui Osman Pașa 
şi, mai ales, a ţinut să-mi arate uniforma 
Kaiserului. Kaiserul fusese rolul său preferat 
din Masa Verde. Ar fi vrut să mai umble 
încă o dată cu Masa Verde. Trăia şi acum 
succesele avute cu trei decenii în urmă. Se 
uita la haine, le plimba prin mînă şi ofta. 
Le-a pus la loc cu un gest obosit. Decoraţiile 
au zornăit fantomatic pe pieptul Kaiserului, 
tulburînd liniștea melancolică din podul în- 
cins de căldură şi ţesut de păianjeni. 

Am coborit la parter. M-a dus într-o 
odaie curată. Pereţii erau plini de fotografii 
puse în ramă. Era Oancea în rolurile închi- 
puite de dinsul. Toată viaţa sa de actor era 
prinsă pe pereţi. Singur, pe un perete, sta 
agăţat un tablou mare, frumos înrămat. Do- 
mina camera! M-am apropiat de el, l-am 
privit şi l-am întrebat din ochi pe Ghiţă. 
Mi-a răspuns: „Aici sînt eu, în Kaiserul !“ 

La Ghiţă Oancea am venit an de an. 
De fiecare dată aflam alte lucruri noi. Era 


1 mosiclonul : personaj neobișnuit în „Capra“, 
de influență carnavalescă, cu costumația detipul ar- 
lechinului : coiful de carton, foarte înalt şi viu 
colorat ; veslimentaţia și ea pestriță. 


Petrea Lupu Potoceanu și Tănase Baltag în 
„Jianu“ — Potoci, 1943 


Personaje din „Capra“, Sabasa (1948). În planul intii: Mascaţii și Parpa- 


narii cu „Dobele“; în planul 


al doilea, de la stinga la dreapta: Irod 


Căpitanu' și Turcu’ (Caprele sînt în ultimul plan) 


o adevărată enciclopedie în materie. Moartealui m-a întristat. Cu el dispăruse un capitol 
viu din istoria nescrisă a teatrului popular. 
* 

Potociul era un sat în cotul cel mare al Bistriței, unde astăzi este gura tunelului 
pe care curge lacul are Stejaru, la hidro centrală. A i 

Aici, pe valea Potociului, în sus, spre munte, către fundul satului, locuia Petrea 
Lupu Potoceanu. Din livada lui, aşezată pe o coastă, se vedea în toată măreţia lui 
Ceahlăul. Astăzi, aici, este apa lacului de acumulare. Peisajul este şi mai frumos ca 
înainte. 

Cînd l-am cunoscut, Petrea Lupu Potoceanu trecuse de-amiaza vieții. Era înalt, 
binefăcut, ciolănos, puternic, dar puţin obosit de viaţa aspră ce-o dusese. Avea o faţă 
liniștită, cu linii regulate, trădind un chip odată frumos, pe care vremea a ţinut însă 
să-l zbîrcească. Sufletul îi rămăsese însă bun, tînăr, proaspăt. Și trăsăturile acestea de 
caracter se răsfringeau pe faţa sa, înnobilînd-o. 

Pe Valea Bistriţei, de la Bicaz pînă la Schit, Potoceanu era un nume. Cind am 
venit aici, după material, toţi mi-au spus: „Duceţi-vă la Potoci, să vorbiţi cu Petrea 
Lupu Potoceanu. E un om giambaș. El «a făcut» Masa Verde. El e primul care a 
«format» piesa pe această vale“. 

Mă întîlnisem cu Masa Verde (căreia, de la Schit în sus, pe Valea Bistriţei, i se 
mai spunea Pacea Generală) la Vaduri, la Oanţu, la Tarcău. Este o piesă cu caracter 
istoric, ţesută pe tema războiului din 1914—1919. Apar în ea toate căpeteniile și toți 
oamenii politici care au jucat vreun rol mai de seamă în declanșarea şi purtarea războ- 
iului. Piesa nu mai era, așadar, o noutate pentru mine; mă intrigase însă afirmaţia că 
Potoceanu ar fi izvoditorul ei. Toţi erau convinși de acest fapt, pentru că o susţinea, cu 
tărie, însuși „autorul“. 

Potoceanu era un povestitor agreabil: o calitate mai a tuturor celor întilniţi pe 
Valea Bistriţei. Mi-a povestit viaţa sa, simplu, dar captivant. A debutat cu Capra, a 
umblat cu Jianu, dar Masa Uerde l-a impus. 

Mi-a mărturisit și mie că el ar fi autorul Mesei Verzi. L-am lăsat — zimbind — 
să-mi nareze, cu lux de amănunte, cum s-a născut piesa. Mă copleşise inventivitatea, 
colorată de detalii cuceritoare. cu care ticluise, ad-hoc, o povestire splendid construită. 
Mă gindeam, în timp ce-l ascultam, cît de ușor ar fi putut să-i cadă victimă un cercetă- 
tor venit la dînsul întîi, fără să fi cunoscut istoria reală a acestei piese. N-am spus însă 
nimic. Aş fi stricat totul, deşi, sînt sigur, Potoceanu ar fi găsit obiecţiilor mele un 
răspuns credibil, dacă i-aş fi spus ceea ce ştiam despre piesă. Mi-a istorisit că piesa 
luase naştere chiar în livada înflorită unde ne aflam, sub cireșul alb ca un uriaş bulgăr 
de zăpadă, într-o zi, la început de vară, în '922. Era atît de pătruns de ceea ce afirma 
încit sînt sigur că el însuşi dădea crezare spuselor lui. 

„Și-a lansat ideea și și-a asociat la ea pe fraţii Baltag. A trecut apoi la organi- 
zarea formaţiei. Şi-a ales, după o lungă selecţie, oamenii cei mai potriviţi rolurilor. A 
schimbat, în repetate rînduri, actorii și, de cîteva ori, a schimbat între ei pe cei selec- 
taţi, dar care, după părerea lui, nu corespundeau imaginii ce şi-o făcuse el despre 


Petre Lupu Potoceanu în 1915 
(portret de H. Oprişan) 

Ilie Ciocănel în Bujor din piesa cu același nume 
— Schit, 1950 


fiecare personaj. A condus repetițiile care se desfășurau, seară de seară, la el acasă; de 
asemenea, a făcut corectările necesare în timpul repetiţiilor şi a dat indicaţiile socotite 
de dinsul conforme cu textul, cu spiritul piesei şi cu conceptul său de actor și regizor. 
Dovedea un simţ deosebit de regizor. Nu a lăsat să-i scape, la repetiţii, nici dicţiunea, 
nici gesturile, nici jocul, nici costumaţia. Regretam că nu am fost, pe timpul acela, să-l 
văd „lucrind“. Dar, din naraţiunea lui şi chiar din modul cum mi-a spus piesa, jucînd-o 
rol de rol, mi-am dat seama că în faţa mea stătea un om cu teatrul în sînge. 

Potoceanu nu s-a mulţumit însă numai cu ceea ce-i oferise textul. Am găsit în 
bibliotecă la el tot soiul de almanahuri, calendare-almanah, reviste ilustrate din anii 
primului război mondial şi de după: piese rare, pline de fotografii ale oamenilor' politici 
de pe atunci, din Europa. Mulţi dintre ei apăreau acum ca personaje în Masa Verde. 
Potoceanu le cercetase îndelung şi-şi făcuse o imagine clară de cum trebuie să arate, să 
sc miște şi să vorbească „actorii“ lui. 

În după-amiaza zilei de 31 decembrie 1922, au pornit din Potoci spre Bicaz. Se 
umbla pentru prima oară în împrejurimi cu Masa Verde. Amintirea acestui „turneu“ s-a 
ăstrat, pînă astăzi, vie, în mintea localnicilor. Nu cred să fie, în istoria recentă a teatru- 
[vi popular românesc, joc care să se fi bucurat de un succes mai răsunător ca acesta. 

După ce a umblat cîţiva ani cu Masa Uerde, Potoceanu s-a retras. Ajunsese un 
nume. Devenise un fel de instituţie. Tot ce se punea la cale în Potoci, în materie de 
teatru popular, era îndrumat şi organizat de el. Veneau la el toţi cei interesaţi, după 
texte, indicaţii, costumaţie și cîte altele. 

În ultimul timp, se dedase scrisului. Elaborase un număr impresionant de versiuni 
la Masa Verde, ţesute acum în jurul celui de-al doilea război mondial. Unele au şi 
intrat în circulaţie. Simultan cu această îndeletnicire de „autor dramatic“, şi-a aşternut 
viaţa sub forma unui roman autobiografic. l-am citit caietele ; scrise în colorate și plastice 
imagini, ele surprind mai ales dacă te gîndeşti că sînt rodul unui om care nu avea decit 
vreo două clase elementare şi care nu știuse toată viaţa sa ce-i condeiul. 

Ar fi vrut să mai umble încă o dată cu Masa Verde, ca să retrăiască succesul 
cunoscut cu patru decenii în urmă. Părăsea pămîntul unde se născuse şi unde trăise o 
viaţă de om. Avea nostalgii amare, în voce, cînd îmi vorbea de trecutul lui... 

l-am promis că mai vin să-l văd. Nu am putut. Potoceanu se strămutase, şi îi 
livada cu meri şi vişini venise apa. 

A murit în 1962. 

+*+ 

În Schit, sub Ceahlău, localitate care scrie un capitol de seamă în istoria teatrului 

popular românesc, s-au afirmat și şi-au făcut un nume răsunător o serie de actori și 


73 


www.cimec.ro 


animatori din care cu greu pot să aleg pe acela căruia să-i schiţez aici, cu precădere, 
portretul. Dumitru Ţifui-Găleanu, Ion Pipirigeanu, Costică Năfăreanu, Victor Lucaș, 
Vasile Ţuţuianu, Ghiţă D. Ciocănel şi atîţia alţii sînt numai citeva nume din galeria, 
uluitor de bogată, a acestor actori şi animatori. 

Mă opresc la Ilie T. Ciocănel. 

Este un bărbat tînăr. Nu a trecut cu mult peste 40 de ani. Face parte dintr-o 
familie în care şi bunicul și tatăl și unchii au umblat în teatrul popular. 

Şi-a făcut, ca toţi copiii, „debutul“ cu Semănatul. Împlinise cinci ani, cînd mama 
îi pusese o trăistuță pe după gît, plină cu grăunţe, şi-i dăduse drumul să umble, pe 
Schit, cu Semănatul. A umblat pînă la amiază. Cei cîţiva gologani adunaţi îi dăduse 
pe bomboane. Această ieşire în lume, ca „actor“, i-a rămas neștearsă; altele le-a uitat 
sau se confundă între ele, se suprapun, pentru că nu a fost an în care să nu umble. 
A umblat cu Colindul, apoi cu C obotelul, după aceea cu Uratul, cu Steaua, ca să 
treacă la Capră, unde s-a impus, chiar ca băietan, ca un neîntrecut jucător. În Schit, 
Ilie este renumit, lucru nu prea uşor aici, unde sînt cîţiva jucători vestiți pe toată Valea. 
De la Capră a trecut îndată la Jianu, apoi la Bujoru şi apoi la Masa Verde, unde i-au 
fost din plin recunoscute darurile. 

În această lume a Schitului, lume de actori, Ilie T. Ciocănel este mai mult decît 
un actor şi regizor: este un artist. L-am văzut în toate situaţiile, la repetiţii, în turnee, 
la el acasă, povestindu-mi despre viaţa și activitatea sa în teatrul popular. Nu joacă 
mecanic, nici nu umblă să împlinească o tradiţie, sau din dorința de-a „face“ gologani 
ca să petreacă. 

L-am văzut în multe împrejurări, dar nu pot să uit după-amiaza şi înserarea de la 
Scaune. Eram sus, la 1300, în Ceahlău, într-o scobitură de munte ce semăna cu un cuib 
uriaș de vulturi. Se făceau săpături arheologice. Ilie fusese angajat în echipă. Deodată, 
Ilie s-a pornit să spună cîteva replici din Jianu. Ne-am oprit din lucru și l-am îmbiat 
să-l joace pe Jianu. Nu l-a jucat doar pe Jianu. A acoperit toate rolurile. Ne copleşiseră 
mobilitatea, disponibilitatea lui diversă. Trecea de la un rol la altul, şi în fiecare dintre 
roluri, era un altul. După Jianu, a jucat (piesa lui favorită) Masa Uerde. M-au uimit 
dicțiunea şi mimica lui. 

În iarna lui '58, împreună cu doi nepoți de ai lui, a făcut un Urs. Ursul nu 
este un spectacol pretenţios, dimpotrivă. L-am văzut pe Ilie. Ursul e personajul de bază 
într-o piesă simplă în trei. Spectacole cu animale drept personaje, sau cu păsări, sînt 
şi am putut să văd multe în ultimii ani. Dar nici unul nu s-a ridicat la valoarea pe care 
i-a dat-o Ilie, Ursului său, din care făcuse, într-o cascadă de improvizații, o mare 
pantomimă. 

Dacă viaţa l-ar fi tras pe alt drum, Ilie ar fi astăzi un mare actor, l-am aplauda 
pe scena unui teatru cult... 


+++ 


Mă gindesc că aici, pe Schit. în curtea de la palatul Cnejilor, într-un decor superb, 
avînd ca fundal Ceahlăul, s-ar putea organiza, în aer liber, anual, în lunile de vară, un 
festival al teatrului popular. Ar juca aici Ilie T. Ciocănel și toţi „actorii“ din Schit, 
şi atîția alţii de pe Valea Bistriţei. Sint convins că desfășurarea ar fi şi măreaţă și mai 
mult decît interesantă. Valea Bistriţei, de la Broșteni şi pînă la Piatra, dispune de o suită 
de actori de mare clasă, iar repertoriul este atît de variat încît nici un spectacol n-ar 
ajunge să se repete într-o săptămînă. De altfel, o asemenea iniţiativă n-ar face decît 
să continue o anume tradiţie. În anii 1907, 1908, 1909 și 1910, cîţiva localnici din Văra- 
tec au jucat, în Poiana Ţigăncii, în lunile de vară, pe Jianu. L-au jucat pentru sezoniștii 
veniţi la aer, la Văratec, la Agapia şi Bălțătești. Ideea s-ar cuveni reluată. Pentru 
sezoniştii de azi, pentru turiștii străini, ce vin an de an mai mulţi să admire meleagurile 
şi frumuseţile ţării noastre. S-ar ajunge, foarte curînd, la un festival care s-ar înscrie 
— alături de altele ce au loc pe alte meridiane — în calendarul internaţional al mani- 
festărilor de acest fel. 


Horia Barbu Oprişan 

arhitectură, 
scenografie, 
teatru 


Însemnări pe marginea interferenţelor 
dintre două profesii 


Arhitectul care şi-a părăsit încîntătorul său domeniu artistic pentru a se pune 
în slujba teatrului, ca scenograf, se poate întreba dacă nu a optat pentru o ramură 
minoră a profesiunii, dacă nu a căutat să evadeze din realitate, refugiindu-se în- 
tr-o lume de ficțiune, dacă nu a părăsit anumite răspunderi şi îndatoriri sociale. 
Asemenea întrebări se pot naşte din necunoaşterea unei munci de creație care 
este foarte activă în vremea noastră, dar care nu a izbutit încă să se impună și 
teoretic, să-și elucideze raporturile cu artele înrudite şi să-și definească locul. 

Trebuie precizat de la început că arhitectul-scenograf nu practică o ramură 
a arhitecturii, ci o altă artă. Desigur, el poate avea regretul că a abandonat un 
domeniu artistic independent, în care era posesorul tuturor cheilor şi în care 
invenţia nu suferă decit constringerea unor condiţii materiale, că a optat pentru un 
domeniu de artă interpretativă, fragment dintr-un act creator colectiv, în care 
obligația respectului şi recunoaşterii obiectului interpretat dă un sentiment de 
sacrificare a libertăţii de creaţie. Dar, venind în teatru cu toate avantajele pe care 
le reprezintă pregătirea de arhitect, scenograful care face acest pas, condus de 
talent real şi de pasiune, descoperă demnitatea noii sale profesiuni şi înțelege că 
nu a greşit nici sub raportul relaţiei creatoare cu realitatea, nici ca angajare, răs- 
pundere şi îndatorire socială. 

Amîndouă aceste arte acţionează asupra realităţii, însă pe planuri diferite. 
Arhitectura se aplică asupra universului material, concret, transformîndu-l prin 
intervenţia sa — fie parţial, prin juxtapunerea realităţii create celei preexistente, 
fie total, prin înlocuirea realităţii date. Scenografia, avind imprimată trăsăturile 
artei teatrale, din care face parte, acţionează în primul rînd pe plan spiritual, 
căutînd să descopere în realitatea preexistentă un corespondent material al ideii, 

pe care Îl interpretează în scopul transmiterii acesieia. De fapt, creaţia specifică a 
scenografului începe atunci cînd arhitectul depăşeşte condiţia tehnică a profesiunii 
sale de bază. Ca şi regizorul, el are de străbătut un multiplu act de cunoaștere: 
studiul realităţii prezentate de textul dramatic, investigarea adevărului primar ce 
a stat la baza operei literare şi la a cărui sursă scenograful-interpret trebuie să 
meargă pentru a-l corela cu adevărul oferit de opera dramatică şi explorarea 
realității zilelor noastre, care urmează să dea suport interpretării sale contem- 
porane. Toate acestea, ţinind seama tot timpul de realitatea fizică ce constituie 
materialul de lucru în teatru : scena, actorul, materia decorului şi a costumului etc. 

Răspunderea socială implicită muncii scenografului se deduce de la sine, 
dacă luăm în considerare importanța pe care a căpătat-o astăzi scenografia în 
spectacol şi dincolo de graniţele lui. 


Această creștere a importanței scenografiei este rezultatul unui întreg com- 
plex de circumstanțe, care au făcut ca intervenţia imaginii să înceteze a mai fi 
auxiliară în faptul teatral. Însăși calitatea muncii scenografilor a contribuit cate- 
goric la ciştigarea unui nou prestigiu al meseriei. Exploziva dezvoltare a reperto- 
riului şi marea lui diversificare — datorită creşterii posibilităţilor de informare — 
au lărgit cîmpul de investigare al artei teatrale, determinînd-o să îmbrăţişeze un 
univers mult mai larg şi mai variat decît acela din alte epoci și să se confrunte 
cu idei şi teme de o diversitate practic nelimitată. De aici a rezultat obligativitatea 
pentru teatru, şi deci pentru scenografie, de a întrebuința expresii vizuale cît mai 
diverse, urmînd imperativele fiecărei teme şi fiecărei concepţii. Apariţia regizorului, 
purtător al unei viziuni originale, proprii fiecărui spectacol, a impus și ea nece- 
sitatea unor viziuni plastice mereu reînnoite, antrenînd o activizare intensă a ima- 
ginii scenice, transformarea ei într-un interpret principal al ideii. Mutaţiile interve- 
rite în sensibilitatea contemporană vin să se adauge printre factorii care au pro- 
vocat amplificarea funcţiei scenografice. Aprecierea spontaneităţii, căutarea inedi- 
tului, preferința pentru schița plină de idei, în locul lucrului finit, rece şi cu 
conţinut sărac, în general gustul pentru expresia lapidară, dinamică, a faptului viu 
surprins în mişcare, înclinarea spre asocieri surprinzătoare, receptivitatea foarte 
largă a omului modern — vibrînd în mod egal atit la detaliul intim, delicat, cît și 
la poezia marilor dimensiuni — sînt caracteristici ale sensibilităţii contemporane 
care au afectat arta în toate ramurile ei. Ar fi de reamintit, în plus, fenomenul, 
cu caracter general în lumea contemporană, al hipersolicitării imaginii, la care au 
contribuit mijloacele moderne de informare vizuală (cinema, televiziune, afiş etc.). 
Supravizualizarea a pătruns în toate domeniile vieţii şi a determinat o oarecare 
tocire a senzațiilor şi receptivităţii vizuale. Într-un asemenea context, valoarea 
plastică a spectacolului teatral se vede antrenată într-o competiţie în care trebuie 
să întreacă, prin expresivitate şi calitate, forța apelurilor curent adresate ochiului. 
Scenografia încetează astfel să fie numai „decorație“ de teatru, creatoare de am- 
bianță, iar scenograful ajunge să stăpinească una din pîrghiile principale ale artei 
teatrale. 


+ * * 


Desigur, arhitectul-scenograf trăieşte cu nostalgia dimensiunilor, a consis- 
tenței, a durabilității operei de arhitectură, în raport cu volatilitatea atît de 
caracteristică fenomenului teatral, încercînd poate chiar un sentiment de irosire, 
de sacrificiu ; dar el înțelege curînd că acest sacrificiu e compensat de alte volup- 
tăți. Dacă se va întoarce în arhitectură. pentru a-şi încerca puterile, va veni îm- 
bogățit cu o sensibilitate dezvoltată, cu un exercițiu plastic ce i-a dat o mobilitate 
care nu putea fi altfel cîştigată, şi cu o cunoaştere profundă a vieții. 


Mi se pare interesant deci a privi în legăturile lor cele două domenii de 
creație — despărțite, aşa cum am spus, printr-o deosebire structurală —, relevînd 
zonele de interferență, apropierile şi diferențele dintre ele. 


Există între arhitectură şi scenografie asemănări evidente, care ne îndreptă- 
țesc a considera scenografia de azi, în multe privințe, mai apropiată de arhitectură 
decît de alte ramuri ale plasticii, și care, de altfel, au şi determinat intrarea arhi- 
tectului în teatru. Caracterul programatic al ambelor domenii de creație face ca 
gestul artistic să nu poată exista ca act gratuit, de speculație personală, pur este- 
tică, desprinsă de un scop precis. Funcționalitatea ce se cere scenografiei îmbră- 
țișează cel mai ades aspecte concrete, asemănătoare cu cele pe care trebuie să le 
satisfacă arhitectura (organizări de spaţii cu destinaţie determinată, reprezentarea, 

reeditarea interpretată a unor funcțiuni fizice din viaţă, satisfacerea unor necesități 
de mișcare în spaţiul dat etc.). Tehnicitatea ocupă în scenografie un loc important, 
dacă nu echivalent cu cel din arhitectură, în orice caz mult mai complex decit 
cel ocupat în celelalte arte plastice. În afara problemelor de redactare a schiţei 
pictural-scenografice, tehnica intervine în munca aceasta chiar ca element al in- 
venţiei artistice. Mai mult, autorul decorului trebuie să-și asigure realizarea ideilor 
sale, stăpinind elementele materiale şi procedeele tehnice care-i vor transcrie pe 
scenă gîndul. În cadrul decorului tridimensional practicat astăzi, spaţialitatea im- 
pune cunoașterea unor legi de compoziţie mult mai apropiate de exerciţiul sculp- 
turii şi arhitecturii decit de pictură. Figurarea formelor arhitecturale este foarte 
frecventă în scenografie şi, fie că este explicită sau numai aluzivă, strecurată ca o 
sugestie, ea cere o cultură şi o sensibilizare la formele istorice şi actuale ale arhi- 
tecturii şi, mai important, o cunoaştere intimă a procesului de invenție arhi- 
tecturală. 

Oprindu-ne acum asupra diferenţelor ce separă cele două domenii, putem 
semnala mai multe aspecte. Dacă tema-program a scenografiei este de natură 
artistică, tema arhitecturii este o formulare de date cu caracter științific şi cel 
mult cuprinzind o intuire vagă a expresiei artistice. Instrument de concentrare 
a realităţii, convenţia teatrală îngăduie şi chiar îndeamnă la exprimare eliptică, 
la licenţă şi metaforă, ajungînd să dea imaginii scenografice cu totul alt caracter 
decît cel specific imaginii arhitecturale, chiar şi atunci cind decorul aduce în scenă 
arhitectura. Scenografia își poate permite astfel expresii extrem de variate — de la 
redarea fidelă a unui fragment de realitate pînă la aluzie, de la concretețea natu- 
ralismului pînă la abstractul aproape dematerializat... Graţie convenției devine po- 
sibilă şi, mai mult decit atit, justificată artistic, utilizarea materiei de înlocuire. 
de sugerare. Din acest punct de vedere, scenografia dispune de libertăţi mai mari 
decît arhitectura, în experimentarea unor forme eliberate de anumite servituțţi 
materiale. 

Iată cum efemeritatea creaţiei scenografice poate deveni, din infirmitate, vir- 
tute, căci îndeamnă la îndrăzneală artistică. Condiţia temporală a decorului, durata 
expunerii lui, ce nu depăşeşte cele citeva ore ale spectacolului și se comprimă 
în cazul unor imagini la cîteva minute, întărește necesitatea unei expresivități 
maxime, cere o percepţie rapidă, simultană. Imaginea arhitecturală, expusă neli- 
mitat privitorului, permite perceperea sa în timp, descoperirea treptată. parțială 
sau globală, a creaţiei. Imaginea scenografică este obligată să recurgă la valori 
emoţionale imediat perceptibile, indiferent dacă apelează la mijloace discrete sau 
brutale, mergînd pînă la şoc. 

O deosebire concretă între arhitectură şi scenografie apare în decorul cinetic 
ce foloseşte plastica în mişcare, decor foarte frecvent întilnit în teatrul de astăzi. 
De la efectele dinamico-dramatice, comandate nemijlocit de structura dramei sau 
de concepţia regizorală, pînă la schimbarea tehnică, „de serviciu“, a decorului, 
caracterul cinetic al imaginii scenografice se manifestă activ şi capătă valoare 
artistică. Fenomenul nu are, în principiu, echivalent nici în arhitectură, nici în 
sculptură. 


Dacă principial, prezenţa tehnicii în scenografie constituie un element de 
legătură cu arhitectura, natura tehnicii de teatru are un alt specific (tehnologie, 
mecanică, lumină). Teatrul de astăzi are posibilitatea de a se sprijini pe o tehnică 
nouă, modernă (din păcate, nu exploatează suficient această şansă) ; el poate revi- 
taliza însă şi tehnicile elementare, vechi. De fapt. Svoboda a reluat unele din 
efectele teatrale din tradiţie, dar nici el nu a explorat pină la capăt fenomenul 
miracolului tehnic în teatru. 


+ t "A 


Intrînd în scenografie, arhitectul se vede în situaţia de a se înscrie într-un 
fenomen de cultură complex, care-i solicită o adaptare aparte şi îi cere să dezvolte 
preocupări colaterale, îndreptate spre literatură şi plastică. Presupunind că este 
vorba de un creator care-și trăieşte efectiv epoca, deci de un om cu convingeri 
contemporane, acesta va fi surprins descoperind că n-a ştiut să aprecieze fenomene 
plastic-arhitecturale care i se păreau cu totul depășite şi pe care le clasa în zona 
moartă a documentării — de pildă, barocul sau stilul secession. El trebuie acum 
să se aplece asupra lor, să le reanime, să le retrăiască şi să ajungă să stăpinească 
mecanica nașterii acelor forme ; poziţia firească a arhitectului angajat în făurirea 

expresivității contemporane cîştigă astfel un plus de supleţe, trecînd peste exclu- 
sivismul pasional. al modernului. În treacăt fie zis, deprinderea unui asemenea 
mod de a privi ar trebui să şi-o dezvolte astăzi orice creator. Experienţa sceno- 
grafică se prezintă arhitectului ca o gimnastică suplimentară în zone ale artei peste 
care era dispus să alunece prea uşor. 

Una din experienţele capitale ale arhitectului intrat în scenografie este legată 
de obligaţia de a transmite un mesaj ideologic-moral, într-un dialog în care valoa- 
rea emoţională este puntea principală de legătură cu spectatorul, în comunicarea 
ideii. Desigur, şi arhitectura are o idee de comunicat, dar, puternic angajată în 
satisfacerea unor necesități fizice ale realităţii, ea neglijează adesea să mînuiască 
emoția. Atunci cînd arhitectul-scenograf nu-şi însușeşte optica noii sale activităţi, 
riscă să creeze decoruri străine de specificul teatral şi să-și sublimeze pe scenă 
refulările arhitecturale. Teatrul nu poate accepta imaginea strict funcţională, indi- 
ferentă față de ideea pe care trebuie să o susțină spectacolul, nu poate fi satis- 
făcut cu o imagine scenică independentă sau în contrazicere cu întregul. Pentru 
arhitect, scenografia poate să constituie deci și un antrenament afectiv, un exerci- 
ţiu stimulator al emoţiei creatoare. l 


O + x 


Scenografia, aşa cum se conturează în zilele noastre, nu poate fi creația unor 
plasticieni de strictă specialitate sau a unor artiști cu o pregătire unilaterală. 
Insuficienţa pictorului în acest domeniu este demonstrată. Dar nici sculptorul, 
nici artistul decorator, aşa cum se încearcă uneori, şi nici chiar arhitectul, înscriși 
în limitele stricte ale profesiunii lor, nu pot răspunde unor solicitări atît de divers 
nuanțate. În profilul teatrului de azi, scenograful este un creator cu o largă cul- 
tură, cu o pregătire tehnică complexă, care străbate cu dezinvoltură domenii foarte 
diverse de artă; înarmat cu sensibilitate, pasiune şi convingeri contemporane, 
el acționează, ca şi regizorul, ca un animator al spectacolului, și mai mult, ca un 
creator al programului edificiului teatral. 

Pe calea scenografiei şi intim legat de transformările aduse în spiritul 
teatrului contemporan de spectacolul secolului douăzeci, a intrat în teatru un 
puternic suflu novator. Alături de mijloacele tehnice pe care scenografia le-a adus 
în teatru din alte domenii, valorificindu-le în spiritul spectacolului, alături de 
experienţele artistice transplantate din alte ramuri ale artelor plastice şi ale arhi- 
tecturii, numeroase experienţe scenografice originale au contribuit la spargerea 
tiparelor moştenite. la formularea unor noi expresii, marcînd în felul acesta 
etape importante în evoluţia artei teatrale contemporane. Extinzind consecinţele 
acestor înnoiri chiar asupra arhitecturii teatrale, diferite personalități au de- 
monstrat necesitatea transformării acesteia. Scenografia, cea mai concretă şi cea 
mai materială oglindă a modalităţii estetice teatrale, poate comunica direct arhi- 
tecturii spiritul artei spectacolului, poate prefigura expresia ei viitoare, arhitec- 
tura urmind să fixeze această expresie în materiale permanente. Prezenţa arhitec- 
tului în scenografia de azi înlesneşte dialogul atit de necesar dintre teatru şi 
arhitectură, determinînd crearea unor scheme arhitecturale şi a unor edificii orga- 
nic legate de realitatea spectacolului din zilele noastre, capabile să primească 
dezvoltarea teatrului viitor. 

Opiniile ce s-au confruritat în acest domeniu în ultimele decenii sînt extrem 
de diferite. Dezbateri vii au avut loc şi au fost însoţite de diferite experienţe 
arhitecturale. Partizanii, conservatori şi exclusiviști, ai teatrului moștenit, „à lita- 
lienne“, s-au văzut atacați de adepţii, tot atit de exclusivişti, ai teatrului în arenă, 
ca formă a viitorului. Între aceste extreme, au apărut cei care propun ca soluţie 
scena elizabethană sau diferite expresii intermediare — scena tripartită, circulară 
etc. Realizările înnoitoare în acest domeniu sînt însă mult prea puţine şi cred că 
scenografii poartă o vină în raport cu această stagnare. S-a construit foarte mult, 
dar s-au realizat numai experimente parţiale, în clădiri concepute doar pe unele 
din datele spectacolului modern. Realitatea regizoral-scenografică ne arată că nici 
unul dintre genurile istorice ale teatrului nu este perimat, că toate au virtuţi pe 
care sîntem dispuși să le apreciem. E de subliniat faptul că aversiunea împotriva 
scenei „à litalienne“, considerată ca o modalitate perimată, începe a fi astăzi 
mai temperată. Acest gen de teatru se dovedește în continuare viabil şi necesar, 
fiind foarte departe de a-şi fi epuizat posibilităţile; el poate fi îmbogăţit cu 
imensele resurse ale tehnicii moderne, care abia se înfiltrează azi în spectacol 

(tehnică electronică etc.). Scena italiană poate fi ameliorată ca spaţiu şi funcțiuni, 
defectele ei pot fi corectate, rigiditatea şi exclusivismul ce blochează experienţele 
teatrale ieșite din canoane pot fi depășite. 

În mod cert însă, formula de arhitectură către care aspiră teatrul contem- 
poran, formula ideală, este aceea a „teatrului variabil“, a unei variabilități totale, 
ce include şi scena „à l'italienne“, îngăduind convieţuirea tuturor genurilor specta- 
culare şi permiţind fiecărui spectacol o expresie a sa inedită. Din păcate, această 
formulă ideală este greu de realizat şi departe de a fi practicată în clădirile ce se 
zidesc azi. Scenograful este cel care poate să devină animatorul noului curent în 
arhitectura teatrală, să elaboreze, dacă nu soluţii, cel puțin propuneri pentru satis- 
facerea cît mai deplină a acestui deziderat. 

Vedem deci că preocuparea pentru arhitectura teatrală face parte integrantă 
din sarcinile şi răspunderile scenografului de azi. Din acest punct de vedere, 
subliniez că rolul scenografului creşte în contextul mișcării noastre teatrale, pe 
care, contrar statisticilor, nu aş considera-o cuprinzind doar 34 de scene, ci înglo- 
bind o rețea mult mai mare de centre teatrale — de la casele de cultură şi sălile 
din şcoli şi pînă la căminele culturale, celule elementare ale mișcării artistice. 
Scenograful și arhitectul au obligaţia imediată de a formula expresiile cele mai 
potrivite ale acestor edificii. Nu se mai poate accepta indiferența arhitectului 
faţă de actul teatral ce se înfăptuieşte pe aceste scene (aș zice, chiar față de toate 
aspectele vieţii artistice pe care le polarizează aceste săli). Celule primare ale 
teatrului nostru, aceste clădiri trebuie să reflecte aceeaşi grijă pentru organicitatea 
şi vitalitatea actului artistic ca şi sala teatrului profesionist. Casa de cultură şi 
căminul cultural nu se mai pot prezenta ca nişte copii infirme ale unor adevărate 
teatre, ci trebuie să devină unităţi elementare ale marelui nostru sistem cultural, 
în care este firesc ca ele să se integreze armonios. „Variabilitatea“ scenei poate fi 
adoptată aici. Ea constituie nu numai o obligaţie pentru aceste clădiri (dată fiind 
diversitatea funcţiunilor pe care ele sînt chemate să le adăpostească), dar este și 
de domeniul posibilităţilor imediate — la o capacitate redusă de spectatori —, teatrul 
variabil fiind mult mai lesne de realizat decit o scenă tradiţională şi implicînd 
investiții mult mai mici, eliberat de marea mecanizare a teatrului vechi. 

Consecințele binefăcătoare ale unei asemenea orientări se vor constata ime- 
diat. Capacitatea acestui spaţiu scenic elastic de a primi spectacole în turneu va 
fi mare, tolerînd genuri diferenţiate, fără să ceară un rabat de calitate artistică, 
chiar în cazul unor montări complicate. Activitatea permanentă a unei asemenea 
scene va fi mult mai variată şi mai organic legată de posibilitățile improvizațţiei, 
evitîind mimetismul, senzaţia de diletantism peiorativ, de imitație stîngace a tea- 
trului profesionist. În aceste condiţii, se vor putea naște firesc forme de spectacol 
cu adevărat popular, în care spontaneitatea va putea fi deplin valorificată. Amin- 
tesc sugestia pe care o făceam cîndva în revista „Teatrul“ în legătură cu posibili- 
tățile pe care le-ar oferi spectacolul sătesc, născut din tradiționala formă a şeză- 
torii şi jucat într-o incintă variabilă, care ar îngădui iniţiativa creatorilor, realizind 
o atmosferă stimulatoare de contact direct între actor şi spectator. Prilej de expe- 
rienţe artistice, căminele culturale ar putea atrage regizori dintre cei mai exigențţi, 
ar putea atrage chiar pe dramaturgi, care, tentaţi de libertăţile create de aceste 
condiții, ar contribui la formularea unor expresii dramatice contemporane, orga- 
nic legate de realităţile şi tradiţiile noastre. 


+ * * 


Ieşind din cadrul strict al spectacolului teatral, scenografia își demonstrează 
necesitatea în zonele de viaţă ce rămîn neacoperite de manifestările artistice ale 
diferitelor activităţi creatoare, în spaţiile interstiţiale dintre celulele artelor. Sce- 
nograful, dată fiind complexa sa pregătire plastică şi arhitecturală, date fiind 
cîştigurile pe care i le asigură exerciţiul artei teatrale, poate aduce o contribuţie 
specifică în crearea unei ambianţe stilistice bazate pe deprinderea cunoașterii 
fenomenelor de viaţă. 

Sînt domenii în care scenograful ar trebui să se angajeze firesc, ca regizor 
plastic al spectacolului de masă — manifestaţia, ceremonia etc. — sau ca prin- 
cipal creator al spectacolului „son et lumière“, menite să valorifice peisaje sau 
monumente. Sint şi alte domenii mai puţin legate de arta spectacolului, dar care 
solicită totuşi uneori mijloacele teatrului şi în care scenograful poate găsi soluții 

eficiente. Amintesc, astfel, domeniul propagandei vizuale prin expoziţii tematice, 
în care scenograful poate uza de o întreagă regie a efectelor şi chiar de mijloace 
cinetice specific  scenografice. Muzeografia de astăzi, devenind o muzeografie 
activă, creatoare de emoţii, poate împrumuta mult din tehnica teatrului (în mî- 
nuirea luminii, modalităţii de expunere, crearea atmosferei). 

Aş îndrăzni să spun că şi în arhitectură și chiar în urbanism experiența 
scenografică poate să propună unele sugestii. În sens foarte larg vorbind, arhi- 
tectul este un scenograf al vieții; în decorul viu pe care îl creează el, urmează 
să se desfășoare existenţa de fiecare zi a oamenilor. Asistăm la un extraordinar 
fenomen de construcție în mase, în care predominanţa preocupărilor materiale 
amenință să despersonalizeze arhitectura, să-i rupă legăturile organice cu reali- 
tatea preexistentă. Arhitectul şi urbanistul pornesc de la un program tematic 
pe care îl insinuează în viață. Clădirile, oraşele care se înalţă sub ochii noştri ca 
nişte mici universuri umane noi pot să satisfacă sub raportul cerințelor funcţio- 
nale, al confortului, al bunăstării materiale şi chiar al modernității expresiei, fără 
ca prin aceasta să-și fi îndeplinit pînă la capăt îndatoririle. Fiecare așezare 
umană trebuie să cuprindă ceva din sensibilitatea oamenilor chemați să o lo- 
cuiască ; ea trebuie să dea posibilitatea plantării vieţii, cu toată complexitatea ei, 
în spaţiile create, să nu provoace o ruptură brutală în existența oamenilor, să 
nu-i dezrădăcineze. Arhitectul trebuie să ştie să fixeze puncte de sprijin, de 
agăţare pentru viitoarea localizare spirituală a clădirii, cartierului, orașului, să 
insufle noilor construcţii acea intimitate, acea căldură omenească fără de care 
ele nu pot trăi. În sensul acesta, arhitectura poate să-și apropie unele experiențe 
ale teatrului şi scenografiei, mai ales în ceea ce privește cercetarea plină de 
dragoste a valorilor morale şi culturale preexistente. 

Trăim — şi este foarte bine — o campanie de înnoire în toate domeniile 
vieții. Dar atunci cînd această campanie ia aspectul unei psihoze ce elimină 
amintirea de calitate din viața oamenilor, ea riscă să devină dăunătoare. Feno- 
menul de masă al ridicării oamenilor la o treaptă civilizată de existență nu tre- 
buie să atragă după sine, ca o consecinţă inevitabilă, disprețul trecutului. De ce. 
dacă dăm atita preţuire trecutului în orice artă, îl neglijăm în viaţă? De ce să 
neglijăm în arhitectură sensul unor tradiţii ale culturii noastre, favorizind apa- 
riţia unei rupturi între generaţii ? În fond, este vorba despre indiferenţă și despre 
lupta împotriva ei. 

În cadrul procesului de schimbare de scară pe care îl trăim, asemenea 
preocupări pentru „punerea în scenă“ a vieţii de fiecare zi pot interveni ca un 
corectiv, aducîind cu ele nuanţe de viață. Este un pas pe drumul spre o artă 
care să exprime, în acelaşi timp, fenomenul social amplu şi elementul intim 
sensibil, unind marile proporţii cu subtilitatea și fineţea emoției vii. 


| Paul Bortnovschi 
WWW.clmec.ro 


EXPOZIȚIA 
RETROSPECTIV Ă 


Scriitorul, ziaristul, regizorul Marin lorda a fost prezent în 
vara aceasta și în sectorul plastic, printr-o retrospectivă organi- 
zată în parcul Herăstrău, 

Ilustrații de carte, desene, caricaturi, desene-portret, schiţe 
de decoruri şi costume, desene animate stau mărturie unei lungi 
şi complexe activități artistice, 


Reproducem din exponatele retrospectivei citeva lucrări de 
inspiraţie teatrală. 


SUS :Schiţă de decor tru „Dom: 
nişoara Nastasia“ de È M. Zamfi- 
rescu 


STINGA : Ion Brezeanu, Nicolae So- 
reanu și George Calboreanu 


DREAPTA : Mihail Sorbul 


JOS: Schiţă de decor pentru „„Muş- 
cata din fereastră” de Victor Ion 
Popa 


SPEOTACOLE-SIUDIU 
LA INSTITUT 


PATIMA ROȘIE-1965 


La sfirșitul stagiunii trecute, a figurat pe scena studioului Insti- 
tutului de teatru „I. L. Caragiale“ — din păcate, numai pentru citeva 
reprezentații — piesa lui Mihail Sorbul, Patima roșie, 

Sub îndrumarea profesorilor — artistul poporului Ion Finteşteanu 
şi regizoarea Sanda Manu — reprezentația studențească nu numai că a 
adus din nou la lumina rampei o lucrare, devenită clasică, a drama- 
turgiei noastre, ci și un punct de vedere spectacologic inedit, 

Deoarece modalitatea de abordare a textului ni s-a părut originală 
şi îndrăzneață, am invitat la redacție, pentru un schimb de păreri, 
pe realizatorii spectacolului: profesori, actori, scenografi, și pe autorul 
piesei, Mihail Sorbul. Această „masă rotundă“, în jurul căreia s-au 
întîlnit reprezentanți ai unor generații atît de diverse, ne-a dezvăluit 
nu numai argumentele care au dus la punerea în scenă a Patimii roşii 
la Institut, dar şi interesante aspecte ale procesului de- creaţie. 


CUVÎNTUL AUTORULUI... 


La începutul lui februarie 1916 s-a pus în repetiţie la Teatrul Naţional 
Patima roşie, sub direcţia de scenă a maestrului C. Nottara, cu următoarea dis- 
tribuție cerută de mine: Şbilț-lon Brezeanu, Tofana-Tina Barbu, Castriş-Bul- 
finski, Crina-Fani Rebreanu, iar Rudy-l. Iancovescu. Brezeanu și Bulfinski au 
primit fără discuţie, Tina Barbu a refuzat, iar Fani Rebreanu și Ion Iancovescu, 
ca tineri, bineînțeles, au acceptat — ca să zic așa — cu entuziasm. În urma 
refuzului Tinei Barbu, Alexandru Mavrodi, directorul teatrului, a găsit o soluţie 
îndrăzneață : a înlocuit-o cu... Elvira Popescu, care, deşi prea tînără, cum s-ar 
spune — începătoare, avusese totuși un succes promițător în Lacrimi luminoase, o 
piesă cam melodramatică a lui Emil Nicolau. Maestrul Nottara avea misiunea să 
se ocupe în mod special de tînăra şi frumoasa actriță ce era Elvira Popescu. 

Maestrul și-a implinit misiunea, apoi a trecut direcția de scenă lui V. Enescu. 
În seara de 7 martie 1916, directorul Alexandru Mavrodi ordonă regizorului să 
bată gongul, ca să se sfirşească odată cu „legenda Sorbul“, adică a autorului ne- 
dreptățit, adică... nejucat. 

A doua zi, dimineaţa, în biroul şefului de cabinet, am găsit-o pe societara 
Tina Barbu rezemată de ușa direcţiei, cam... melancolică : „De ce nu mi-ai spus, 
d-le Sorbul, că ai o piesă atit de frumoasă ?“ 

Elvira Popescu, tinăra Elvira Popescu a cîștigat o mare bătălie. Dar succe- 
sul, marele succes l-a avut Ion Brezeanu, care n-a ezitat să-și dea concursul 
unui tinăr autor; de asemenea, nici Bulfinski, care şi-a trecut rolul lui Aurel 
Athanasescu, după citeva spectacole. O altă mare victorie a fost a lui Iancovescu, 
care de la Cometa lui Anghel şi Iosif se afirmase ca o frumoasă speranţă, şi care 
s-a ridicat, deodată, în rolul lui Rudy, la rangul unui artist de mare viitor, deve- 
nind în curind unul dintre cei mai străluciți artişti ai teatrului românesc — şi 
în felul său unicul !... 

Cum s-a reprezentat această „comedie tragică“ (revendic paternitatea acestei 
noi titulaturi date piesei, titulatură pe care apoi talentatul G. Mihail Zamfirescu 
mi-a făcut cinstea s-o utilizeze şi el), numai în cinci persoane şi în trei acte, 
cam scurticele ?... Cît se poate de simplu, clasic şi în acelaşi timp... realist; în 
decoruri banale, dar iarăşi „realiste“, cu uşi și ferestre de lemn şi cu clanțe, 
aşa după cum fuseseră introduse din timpul directoratului Davila. Actele 1 şi II, 
un apartament mobilat, ceva mai bogât, dar banal, iar al III-lea, într-o odăiță la 
etaj, pe o stradă lăturalnică, cu un mobilier sărac şi uzat, strict necesar, în plus, 
cu o etajeră pentru cărţi. Pentru aceasta nu era nevoie de un scenograf artist. 
Interpretarea, da — chibzuită şi nu şarjată. Maestrul Brezeanu a jucat firesc şi 
cu umorul său, fără a abuza de textul ce se putea preta la așa-zisele cirlige. 
Dramatic, şi totuşi cu acelaşi umor şi actul final. O creaţie, care a contat în vasta 
şi ilustra sa carieră, a făcut Bulfinski — masiv şi bonom, puţin cam în virstă 
pentru rol, dar care era de trebuință pentru primele spectacole. Elvira !? După 
cum am anticipat, a ciștigat bătălia şi şi-a făcut astfel.. pașaportul pentru Paris, 
Fani Rebreanu, venită de curind de la Teatrul Naţional din Craiova, cu experiența 
sa scenică şi cu glasul ei melodios, vibrant, a știut să facă față cu succes în acest 
ansamblu... periculos, Cit despre Iancovescu, ce să mai spun ? 1.. Şi-a pregătit dru- 
mul spre societariat și-apoi spre Teatrul Mic, pe care, pare-mi-se, l-a fondat şi l-a 
diriguit decenii !... 

Asta a fost acum 49 de ani; la anul, Patima roşie își va putea deci serba 
semicentenarul ! 

Şi acum să vin în anul 1965. 

Din capul locului țin să mulţumesc direcţiei Institutului de teatru şi cinema- 
tografie, precum și maestrului profesor Ion Finteşteanu că au ales această Patimă 
a mea pentru examenul de absolvire a cinci studenți, deşi aş putea afirma (după 
acest examen), cinci artişti, 

Aşadar, Patima roşie a fost bine interpretată. Da! Depinde din ce punct 
de vedere o judecăm. Nu trebuie să uităm, că nu-i vorba tocmai, tocmai de un 
spectacol obișnuit, ci de un examen, deşi cu aparențe de premieră. Eu, personal, 
nu sint un autor intransigent şi nici pretenţios, ba îmi pare chiar bine cînd 
interpreţii pieselor mele găsesc de cuviinţă, fără a-mi schimba textul, să dea o 
altă caracterizare unora din personajele lor. 

Dar aici mai apare şi un alt personaj: regizorul. 

Aşa, de pildă, mi s-a dat a înțelege că i s-a dat comediei mele tragice o 
tentă de parodie. Și numai aşa îmi explic de ce disputa dintre Castriş şi Tofana 
se termină cu un dans, nu însă de împăcare, ce-ar fi fost, dacă nu normal, în 
orice caz... agreabil. În actul doi însă, intervine iar un dans, dar de rindul acesta 
mai firesc, deoarece Crina şi Rudy au căzut la un acord sentimental şi moral ce 
le înalță sufletele, și, tineri fiind, încep să danseze spre bucuria spectatorilor, 
care-i aplaudă la scenă deschisă. Fiind aşa, era de aşteptat ca în actul final un 
dans al revolverului şi al morţii să fie jucat de Tofana, de rîndul acesta, cu 
Rudy. Ar fi fost consecvent, dar parodia ar fi mers prea departe... 

În fond, autorul a fost surprins numai, și nu indignat. Dacă Shakespeare 
nu se supără, de ce aş fi eu mai cu moț?! Azi muzica și dansul primează. 

Poate aş mai avea vreo rezervă de făcut. dar n-am uitat că mă aflu în 
faţa unui examen şcolar, la care studenţii au răspuns cu talent, şi dacă e de 
adus vreo vină, ea ar fi de ordin... regizoral. 

La acest spectacol-examen, au luat parte şi spectatori. Care au fost părerile 
lor ?... Și acestea contează citeodată. Ei bine, au fost două păreri, nici nu se putea 
altfel. Spectatorilor, celor mai în etate, care au vizionat la timpul ei Patima roşie 
(mai ales cei care au apucat s-o vadă în interpretarea lui Bălțăţeanu şi a Mariettei 
Anca), hotărit nu le-a plăcut, deşi eu nu le-am dat dreptate. În schimb, tineretul 
și mai ales cei care abia acum încep să frecventeze teatrele au fost cei cu aplau- 
zele la scenă deschisă şi au ris cu poftă, mai ales unde... nu trebuia. 

Felicit pe tinerii artişti ; mi-au făcut o mare plăcere. Mulţumesc de aseme- 
nea direcției Institutului şi maestrului I. Finteşteanu. Le rămîn recunoscător. 


s„.. ŞI AL REALIZATORILOR 


e ION FINTEŞTEANU 


Am ales comedia tragică a lui Mihail Sorbul în repertoriul nostru, în pri- 
mul rînd pentru valoarea ei literară, dar şi pentru a satisface cerințele de promo- 
vare a însușirilor interpretative ale clasei, distribuind în rolurile piesei pe cei 
mai buni studenţi ai grupei. Se împlineau deci două obiective importante pentru 
a porni la lucru. 

Ce s-a întimplat pe parcurs ? 

Iniţial, am pornit să „apărăm“ tradiţia. „Inovația“ s-a născut însă dintr-o 
necesitate aproape vitală. Am început, firesc, cu lectura piesei, cu analiza textului. 
Am trecut apoi la relaţiile dintre personaje, și am constatat că studenţii-actori 
aveau o atitudine neaşteptată faţă de text. Desigur, Mihail Sorbul nu a scris o 
„dramă studenţească“ — chiar d-sa ne-a afirmat aceasta —, ci o dramă pasională. 
Studenţii noștri, de astăzi, urmau aşadar să interpreteze nişte studenți de acum 
cinci decenii — eroii piesei. Dar, pătrunși de spiritul nou, urmare firească a educa- 
ției socialiste pe care o primesc în Institut, ei demonstrează o poziţie corespunză- 
toare față de textele ce le interpretează. Gîndurile, atitudinile, sentimentele nutrite 
de personajele din Patima roșie li s-au înfățișat depășite. Am surprins la ei, 
ades, îndoieli şi — de ce să n-o mărturisim? — chiar zimbete. Nu am știut, 
pentru un moment, de unde izvorau, pentru că noi ne gindisem să tratăm piesa 
aşa cum a gîndit-o şi cum a creat-o Mihail Sorbul: în datele ei inițiale. Voiam 
adică să-i dăm o tonalitate gravă, să rezervăm accentele de comedie singurului 
personaj de comedie — Şbilţ. Nu izbuteam însă să-i convingem pe studenți să 
ia în „serios“ toate situaţiile din piesă. Ne-am pus de aceea întrebarea — aflin- 
du-ne de altfel în faţa unei comedii tragice — dacă nu cumva e în adevăr mai 
bine să subliniem caracterul comic al piesei. Aceasta, pentru ca publicul să nu 
privească nici el cu îndoială și să zimbească la situaţiile dramatice de acum 
o jumătate de veac. Am lăsat, aşadar, pe tinerii interpreţi-studenţi să evolueze, 


să se dezvolte în voia lor în „pielea“ personajelor. Aşa s-a întiimplat — cum 
spuneam — că, pornind în primul rînd să apărăm tradiția, s-a născut — dintr-o 
necesitate aproape organică — „inovaţia“. 


Spectacolul a ajuns la lumina rampei aşa cum a fost văzut. E drept, pe 
parcursul repetiţiilor nu puteam scăpa de obsesia întrebării dacă nu cumva 
trădăm intenţiile autorului. Dar tot atît de stăruitor ne-am dat şi răspunsul: 
dacă ne înşelăm noi, piesa nu încetează să-şi păstreze mai departe valorile 
ştiute, aureola ei rămîne neştirbită. Dar dacă nu ne înşelăm şi va fi să cişti- 
găm o „bătălie“ — aruncînd o nouă lumină asupra textului —, atunci adăugăm 

un „carat“ nou la valoarea piesei. Prin urmare, în ambele ipoteze — piesa și 
autorul nu aveau nimic de pierdut... 

Şi m-a surprins plăcut faptul că, în cadrul consiliului artistic al Institu- 
tului nostru, la discutarea spectacolului, cel mai „tînăr“ dintre vorbitori a fost 
chiar autorul piesei — Mihail Sorbul — care a exclamat: „Nu ştiam că piesa 
mea se poate juca şi astfel“. 

Se pare că şi verdictul publicului ne-a fost favorabil. 


e SANDA MANU 


Munca pentru montarea spectacolului în Institut are un specific distinct 
de al teatrelor profesioniste. În teatre, regizorul vine, îndeobşte, în fața echipei 
de actori, cu concepţia sa scenică dinainte fixată. Noi ne putem permite „luxul“ 
de a lucra o piesă împreună cu studenţii — totdeauna foarte apți a-şi clarifica 
şi cristaliza pe parcurs concepţia spectacolului și a-și amenda în repetiţii punc- 
tele de vedere iniţiale. 

Studenţii ne-au convins de inadaptabilitatea lor contemporană la filonul 
aparent patetic şi dramatic al piesei. Ei ne-au împins să descoperim — spre 
deosebire de ceea ce simţisem acum 15 ani (respect față de Castriş, milă față 
de drama Tofanei etc.) — că aceste personaje adevărate, realist zugrăvite, ascund, 
în esenţă, fiecare, cîte o mare minciună. 

Ceea ce am realizat pe scenă nu este, în consecinţă, o parodie (personajele 
le-am gîndit şi noi veridic, realist, așa cum ele au şi existat), ci sublinierea ana- 
cronismului. Am tratat lumea Patimii ca pe o lume de fantoşe. Nu putem fi 
astăzi de acord cu ele; de aceea şi în privirea noastră pluteşte, față de ele, un 
zimbet. 

Citeva cuvinte despre tehnica realizării spectacolului. Vorbeam de minciuna 
pe care fiecare erou o ascunde. Cred că toate personajele mint; excepție face 
numai $bilţ. Pe Castriş (care a fost privit cîndva ca un om generos, darnic, îndato- 
ritor, discret), noi l-am gîndit ca pe un erou animat de spiritul unei filantropii 
de esență strict burgheză: generozitatea lui e calculată, deloc dezinteresată. 
Crina — crinul piesei, esenţa suavităţii provinciale — ascunde şi ea în fundul 
sufletului un calcul : să parvină. De aici, fascinația ei în faţa „„mărinimiei“ lui 
Castriş, în fața confortului pe care acesta i l-ar putea oferi. Rudy era în trecut 
privit ca un erou dornic să se reabiliteze după o viaţă agitată. Şi gata, cu spri- 
jinul Crinei, să depună, în acest scop, toate eforturile. Dar nu le depune: își 
trădează prietenul, face oribile compromisuri. Acţiunile lui, justificabile poate, 
la epoca respectivă, apar astăzi cel puţin desuete. Pe Tofana — înfățișată de 
obicei ca, o eroină cu dimensiuni la limita tragicului — noi am considerat-o cea 
mai... demnă de a fi trecută sub şfichiul satirei. Ea vrea să urce anume trepte 
sociale ; nu cu propriile ei puteri, ci, ca femeie întreţinută, cu ajutorul lui Cas- 
triş. Odată apărut Rudy, ea intră într-un lanţ mai mare de minciuni şi compro- 
misuri. Și, această femeie „puternică“, cu calităţi care o făceau să nu se poată 
înşela asupra valorii lui Rudy, îşi leagă viaţa de un om superficial, consumat 
prin baruri şi cu un farmec personal îndoielnic. 

Şbilţ e singurul care nu minte. El nu încearcă să fie ceea ce nu este. De 
aceea, tot ceea ce declară, cinic, despre ceilalţi şi în primul rînd despre propria 
lui persoană, e adevărat. De aceea, şi noi l-am tratat ca atare. La primele repe- 
tiții, interpretul, I. Bog, trebuia doar să-și observe partenerii — acţiunile lor, 
replicile — cu ochii unui contemporan şi să-i „judece“. Pe măsură ce personajele 
evoluau, urma să-și definească atitudinea faţă de ele. Poziţia critică a lui Şbilţ 
a crescut astfel, repetiţie de repetiţie. Dar nu într-atît încît să ne mulțumească. 
Acum, ni se pare că am fi putut da o acuitate mai mare eroului, deopotrivă pe 
planul culorii locale și pe cel al privirii critice. Şbilţ putea căpăta (ca să folosim 
un termen la modă) alura unui „tînăr furios“. Plana însă, e adevărat, pericolul 
de a se „detașa“ de celelalte personaje. 

Am lucrat spectacolul pornind de la însuşirea „serioasă“ a textului. Numai 
după ce el a fost bine stăpinit, am supraadăugat tonuri, atitudini, potrivit con- 
cepţiei noastre noi. Am ţinut deci, în primul rînd, seamă de „carnea“ eroilor şi 


apoi i-am turnat în această formă nouă — revenind mereu și cizelind cu deose- 
bire comicul — de limbaj, de situaţie... 
Am folosit — nu numai pentru uzul scenografic — mult material icono- 


grafic, din epocă, din revistele ilustrate ale epocii. Un film cu Sarah Bernhardt 
din 1911 (o melodramă care ne-a făcut să... ridem cu hohote, deşi pe ecran apărea 
o mare tragediană) ne-a fost, de pildă, de mare ajutor. Secretul comicului stătea 
în desuetudine. Am subliniat apoi „loviturile de teatru“, numeroase în piesă — 
cîndva punctate cu solemnitate, acum văzute de noi cu ochi surizători, ironici. 

Am folosit în același spirit de ironie şi muzica de scenă, menită să'ne 
introducă în atmosfera epocii, dar şi în atmosfera „pasionată“ a comediei. 

Am făcut astfel un spectacol violent, primit de unii... cu violență. Atitu- 
dinea publicului a fost, așa cum remarca şi autorul, dublă. O parte, mai ales 
cei care văzuseră de mult spectacolul, priveau trişti și chiar se indignau ; ceilalți, 
pe măsură ce se desfăşurau replicile, izbucneau în hohote de ris și aplauze... 
Această împrejurare ne-a îndreptăţit să credem că ceea ce am făcut noi merită 
măcar a fi discutat. 


e ION FINTEȘTEANU 


Dacă am fi avut timp şi am fi putut realiza două versiuni: una de tip 
„clasic“, o a doua așa cum am prezentat-o noi, și dacă le-am fi înfățișat pe 
ambele publicului, sînt convins că, la un... plebiscit, cea de a doua versiune ar 
fi întrunit sufragiile publicului. 

Oricum, Patima roşie, prin valorile ei, rămîne o excelentă școală pentru 
tinărul student-actor. Fiecare student a trăit sarcina, datele personajului pe 
drumul însuşirii măiestriei. 


e ALEXANDRU BOCANEȚ (Castriș) 


Dacă în Don Quijotte, de pildă, sub aparenţa comică se ascunde o esență 
tragică, în Patima roşie e invers... filonul ei principal este comicul. 

Am căutat să înlăturăm notele melodramatice, să privim piesa ca o lucrare 
realist-critică. 

Drama minoră, pasională, a eroilor — şi în primul rînd cea a lui Castriş — 
am considerat-o ca drama unor oameni ale căror reacții sint rezultanta poziţiei 
lor sociale. 

Nu ne-a fost uşor să ne apropiem de personajele comediei. A trebuit să 
căpătăm încredere în replicile lor şi, concomitent, să adoptăm şi o poziţie critică 
față de ele. A trebuit să arătăm, pe de o parte, că fiecare erou trăieşte o trage- 
die — tragedia propriilor sale aspirații — şi, pe de altă parte, că fiecare afişează 
o falsă intelectualitate, cu interiorizări declamate, tratate în situaţii comice. Per- 
sonaje aparent paradoxale (ca şi multe din replicile lor), gravitind în jurul lui 
Şbilţ, singurul care crede în paradoxurile ce rosteşte, a cărui structură e și real- 
mente paradoxală. 


e MELANIA NICULESCU (Crina) 


Poate este pentru prima dată că studenţii de pe scenă sînt interpretaţi de... 
studenţi-actori. Vîrsta ne apropie, mentalităţile ne despart. De aici, poate, auten- 
ticitatea interpretărilor şi totodată privirea noastră critică. 

e FLORIN MACELARU (Rudy) 


Pentru mine, ca ucenic — avind de înfruntat unele deficienţe de rostire —, 
Rudy m-a pus în situaţia de a da valoare „rotundă“, clară, cuvîntului, de a-i da 
sensurile insidioase. Dincolo de text (dincolo de ce s-a spus aici), am avut de 
cîştigat : spontaneitate în replică, valoarea de dualitate a cuvîntului — cînd 
comic, cind tragic. 

Apropierea noastră, aparent surprinzătoare la această dată, de piesa lui 
M. Sorbul se datorează unor motive diverse, privind lumea reprezentată, semnifi- 
caţiile piesei și posibilitatea unei înțelegeri şi interpretări a unor aspecte de care 
ne-am despărțit. 

Spectacolul cu Patima roșie permitea clasei integrarea în tendinţele actuale 
ale teatrului românesc către realism. Am încercat să evităm ca acest realism să 
rămînă doar pe planul unei reconstituiri atente şi inexpresive, căutînd să expri- 
măm o atitudine, o direcţie. Cu toţii am pornit de la ideea că lumea Tofanei și 
a lui Castriş, a lui Rudy şi a „suavei“ Crina a devenit un obiect de muzeu, pe 
care ne străduim să-l explicăm, să-l interpretăm, dar în nici un caz să-l justificăm. 

Rudy a însemnat pentru mine eroul continuu declarativ, dar permanent 
incapabil de a-şi împlini țelul. Contrastul dintre idealul declarat şi realitatea 
faptelor sale m-a condus la interpretarea aspirațiilor lui Rudy ca simple farse. 
În interpretare am evitat să ajung la parodie, căutînd să dezvălui şi să accen- 
tuez anumite momente evident ridicole ale personajului, păstrindu-l în limitele 
unui personaj realist, veridic. 


e RUXANDRA SIRETEANU (Tofana) 


Am început să studiez rolul Tofanei prin... a uita. Să mă explic. Am în- 
cercat să pot uita că acest rol a fost cîndva interpretat de Elvira Popescu, de 
Marietta Anca ; m-am străduit să uit că ele emoţionau pînă la lacrimi spectatorii 
timpului. Eu trebuia să aduc pe scenă aceeași dramă pasională, singeroasă (jucîn- 
du-mi rolul pînă la durere fizică), dar, de astă dată, producind... hohote de ris. 

S-a întîmplat un lucru paradoxal. Eu am gindit că Tofana, alături de 
Elisabeta din Maria Stuart, sau Nevasta din Omul care s-a transformat în ciîine 
de Dragun, face parte din obişnuitul repertoriu de dramă jucat de mine ca stu- 
dentă. În realitate, Tofana a constituit primul meu rol de... comedie. 

Nu mi-a fost deloc uşor ca, din necesități la care mă obliga viziunea de 
şarjă a unui anume fel perimat de a trăi, de a gîndi şi (de ce nu?) de a iubi, 
să abordez o modalitate de rostire afectată, să întrebuinţez mişcări „rotunde“ de 
întoarcere a capului, atunci cînd mă adresam unui partener, să găsesc în cele 
mai banale acțiuni fizice pozele caracteristice eroinei. 

Studiul amănuntului artistic, iată ce a adus în plus pentru mine acest spec- 
tacol, în munca de însuşire a unor elemente atit de necesare profesiunii de actor. 


e ION BOG ($bilţ) 


Cred că am avut de întimpinat dificultăți de un ordin special pentru reali- 
zarea lui Şbilţ. Aşa cum l-am gindit noi, personajul trebuie să apară pe scenă, 
spre deosebire de celelalte, oarecum liniare, înzestrat cu un sistem complex de 
comportament. El trebuie să joace sincer momentele în care acuză cu violență, 
deşi sub masca ironiei învăluită în paradoxuri, lumea din preajma lui, modul 
ei de viaţă, așa-zisa ei filozofie. În alte scene, în care se desfăşoară propria lui 
dramă (de exemplu, în scena de dragoste dintre el şi Crina), Şbilţ trebuie de ase- 
menea să joace cu ceea ce obișnuim a numi credință scenică. Dar, confruntat cu 
Crina, care juca de la început cu voită degajare, detaşată de personaj, el, Şbilţ, 
distona în unitatea spectacolului. Această dublă sarcină scenică m-a obligat în 
permanenţă să vin în întîmpinarea personajului cu o cît mai variată prezenţă 
scenică, cu o adaptare spontană la un moment sau altul din spectacol; să trec 

Al. Bocăneţ (Castriş) şi Ru- 
xandra  Sireteanu  (Tofana) 


Florin  Măcelaru (Rudy) și 
Melania Niculescu (Crina) 


în permanenţă de la nuanţe comice la izbucniri de violență dramatică, patos, 
lirism, ba să subliniez chiar, în accente adecvate, unele momente rizibile în care 
au strălucit, interpretindu-l, atiţia iluștri predecesori. 


Fără îndoială, dificultăţile ridicate de rol explică o seamă de neîmpliniri, 
ca : negăsirea promptă a tonurilor celor mai indicate, linia lui uneori incertă, 
atitudinea critică, poate prea lucidă, de pe o poziţie care e mai mult a mea, a 
interpretului, decit a lui Şbilţ. 

Dar Şbilţ a însemnat pentru mine o lecţie, o școală excelentă. Munca asupra 
acestui rol, necesitatea de a mă adapta prompt de la o scenă la alta m-au ajutat 
ca apoi să pot juca 16 roluri într-un singur spectacol. E vorba de Omul care s-a 
transformat în cîine, la Teatrul „C. I. Nottara“, roluri pe care am fost solicitat 
să le interpretez într-un ritm fulgerător. 


e ALINA DIMITRESCU (scenografă — studentă anul VI, Institutul de Arte Plastice) 


Repet cele spuse mai înainte de profesori. 

Studenţii au început să-și înveţe rolurile, să le aprofundeze stimulaţi de 
amintirea (mai degrabă de relatarea amintirilor) distribuţiilor prestigioase de 
care s-a bucurat această piesă la premieră și, mai tirziu, la a doua montare la 
Teatrul Naţional. 

O 'Tofană ca Elvira Popescu, un Rudy ca Iancovescu, un Sbilţ ca Iancu 
Brezeanu sînt predecesori foarte greu de egalat, şi cu atit mai greu de depășit. 
La început, studenţii au fost îndrumați de regie pe linia tradițională a trăirii 
totale a rolurilor, a redării cît mai fidel clasice a Tofanei, a Crinei... etc. După 
primele repetiţii însă, s-a constatat dificultatea resimţită de studenţi de a se 
integra, de a se identifica cu nişte personaje pe care nu se puteau împiedica să 
le privească critic. În mod firesc, regia a încercat să țină seamă de această difi- 
cultate şi să-i analizeze cauzele. 


Dramatismul situaţiilor şi autenticitatea caracterelor s-au dovedit incontes- 
tabile ; lumina însă în care actorii, ca studenţi ai anului 1965, priveau aceste 
situaţii şi caractere schimba în oarecare măsură semnificaţia lor. Intenţia critică 
nu lipsește, de altfel, nici textului (subtitlul de „comedie tragică“, precum şi 
comentariile lui Șbilţ o dovedesc suficient), dar ea trebuia pusă în evidenţă şi 
accentuată. 


Maestrul Sorbul a scris, după cum singur a mărturisit, o „comedie tragică 
despre o dramă pasională“. 


Nimic mai real, mai autentic decît o dramă pasională în 1916, și chiar în 
zilele noastre ; tocmai pentru asta, pentru că mai există — foarte rar, ce-i drept 
— fete în clasa a X-a care se aruncă de la etajul V, din pricina colegului de 
bancă (strict autentic), ni s-a părut imposibil să privim altfel decît cu ochi critic 
textul acesta despre o dramă pasională. De altfel, intenţia noastră de a trata 
critic drama Tofanei şi a lui Rudy s-a găsit din plin sprijinită de text. 

După ce şi-au clarificat rolurile şi au descoperit pe parcursul repetiţiilor 
psihologia aparentă a personajelor, actorii au încercat să se distanţeze de perso- 
naje. Aceasta a reușit în parte. Dar după un număr de repetiţii, eroii piesei au 
ajuns să apară ca nişte caricaturi goale, schematice, iar poziţia critică a inter- 
preţilor tindea să se transforme în şarjă. Expresii mai uşor demodabile, din text, 
aşa-numite „ticuri verbale“ ale vremii, se pretau la această interpretare. Spec- 
tacolul amenința să devină parodie. 


S-a pus atunci problema cea mai dificilă pentru actori: să păstreze ati- 
tudinea critică, distanţarea, și totuși să nu lase personajele să-și piardă consis- 
tența reală, substanţa, să creeze nu nişte caricaturi, ci nişte oameni vii, ale căror 
calităţi, dar mai ales defecte, să ajungă clare spectatorilor. Într-un cuvînt, trebuia 
păstrată „măsura“, lăsîndu-se publicului deplină libertate să aleagă: să rîdă 
sau să plingă (poate şi una şi alta). 

În mare, scenografia (decorul Elena Ionescu, Grigore Gorduz; costume 
Alina Dimitrescu) a urmat drumul regiei şi -al interpretării. Atunci cînd schi- 
tele de decor au fost în primejdie de a avea aspectul unui decor pentru o piesă 
de Caragiale sau Alecsandri, s-a căutat și aici păstrarea unui echilibru. 

Schiţă de decor pentru actul III, de Elena Ionescu și Grigore Gorduz 


Costumele au încercat să pună În evidenţă caracteristicile personajelor 
(siguranţă de sine, vanitate la Castriş; frivolitate la Rudy; candoare, ipocrizie 
la Crina ; cochetărie le „fatala“ Tofana; neglijență la filozoful Șbilţ), fără să 
tindă înspre ridicol şi fără ca, în sine, costumul să înceteze de a fi „frumos“, 
plastic. 

Această măsură, acest echilibru, sperăm că am reușit să-l realizăm. 


e ELENA IONESCU (studentă anul VI — Scenografie) 


Am căutat să sugerăm prin decor momentele principale legate de menta- 
litatea, de modul de gindire al eroilor. Decorul actelor I—II surprinde interiorul 
unei familii mic-burgheze, în care-şi duce viața o femeie dornică de parvenire, 
avidă de a căpăta o poziţie socială cit mai avantajoasă. 

Ciucuri, ciucuri roșii, ciucuri negri; funde, funde; blană de urs alb, dra- 
perii încadrează decorul care cuprinde, să le numim convenţional, trei planuri 
de joc: planul intelectual, redat în culori reci, pe care-l domină mindra, dar 
ambiţioasa Tofană ; planul liric, în culori pastelate, care prind viaţă datorită jocu- 
lui cuplului de îndrăgostiți, Rudy şi Crina. În sfirşit, cel de al treilea plan, un 
pat roşu, violent, pe care noi, poate, l-am colorat prea aprins. Aceste planuri 
de joc erau destinate să scoată în evidență momentele cele mai semnificative 
din piesă. 

Cred că şi costumele, cu mici excepţii, s-au integrat acestei concepții 
cromatice. 

Camera Crinei e o mansardă sărăcăcioasă, dar curată, în culori dulci: 
pereţii roz, podeaua bleu, maci roşii pe tăbliile patului, mușcate la fereastră, 
amestec de candoare, feminitate şi mister. Aici va avea loc și deznodămiîntul 
piesei. 


REDACȚIA 


Noua atitudine față de text nu a pornit, așadar, de la o idee preconceput 
extravagantă, de la dorința unei experienţe formale. Ea dovedeşte deci încă o 
dată că optica asupra pieselor clasice nu poate să nu ţină seamă de schimbările 
în timp ale societăţii, moravurilor, mentalităților, gustului. Că ea se schimbă 
odată cu ele şi, deci, în mod firesc, noua privire de ansamblu trebuie să îmbră- 
țişeze și universul de relaţii şi de idei al piesei respective. 

Valoarea experimentului de la Institut mai merită a fi subliniată şi pentru 
că, descoperind astăzi laturi comice în chipurile şi acţiunile unor eroi odinioară 
prin excelență de dramă, studenţii au scos la lumină un fapt esenţial: anume 
că, piesa lui Mihail Sorbul conținea elementele de comedie relevate de ei. Alt- 
minteri, orice efort de înnoire, potrivit unor viziuni actuale, ar fi dus pe scenă 
nu la o nouă față a lucrării, ci la o falsificare, la o trădare a ei. 

În această interpretare eroii apar adînc pătrunşi de respectul pentru sacul 
cu bani. Pasiunile şi crima pasională se prezintă deci în cu totul altă lumină 
decit atunci cînd erau privite fără legătură cu condiţionarea socială și materială 
a personajelor. Textul capătă astfel sensuri foarte actuale, înfățişindu-se ca o 
satiră la adresa eticii filistine. Replicile sună şi ele nou şi viu; cineva le punea 
alături de cele întilnite în scrisul lui T. Mazilu. Satira apare cu atit mai valoroasă 
din punct de vedere artistic, cu cît nu apelează niciodată la mijloace grosolane 
şi nici la intervenţii neorganice textului. 

Spectacolul e merituos și pentru că, găsindu-și în ideea aceasta nouă o co- 
loană vertebrală fermă, a îngăduit realizări de valoare interpreţilor. I-am mai 
văzut pe studenţii-actori şi în alte spectacole (de pildă, în Omul care s-a transfor- 
mat în cîine). Ei şi-au dovedit şi acolo înzestrarea. Dar acolo jucau şovăitor, 
inegal. În Patima roșie, interpretarea este mult mai clar definită, mai sigură 
din punct de vedere profesional. Exerciţiul de stil a pus în lumină toate înzestră- 
rile tinerilor interpreţi. 

Orientarea întregului spectacol a fost fertilă şi pentru scenografie. Exce- 
lente ni s-au părut costumele, care, pornind de la detaliul foarte caracteristic 
de epocă, de la adevărul aproape documentar al modei 1916, au fost aduse cu 
subtilitate pînă la comentariul vizual ironic. 

Aşadar, experienţa profesorului Ion Finteşteanu şi a asistentei sale Sanda 
Manu ni se pare rodnică şi stimulatoare din multe puncte de vedere: ca înţele- 
gere contemporană a textului, ca putere de valorificare a fanteziei, a umorului 
şi spiritului de improvizație în joc, ca teren pentru elaborarea unei viziuni 
plastice spirituale. 

Interesant, în sfîrşit, ni se pare faptul că acest experiment, aşa cum au 
arătat aproape toţi vorbitorii, are o serioasă bază teoretică, de gîndire teatrală, 
că el nu a fost un divertisment formal, ci a fost susținut de un nivel cultural 
remarcabil al tinerei generaţii de actori. 

Colaborarea dintre reprezentanţi străluciți ai şcolii noastre actoricești, cum 
este maestrul Ion Finteşteanu, regizori tineri, dar cu bogată experienţă, ca Sanda 
Manu, şi tinerii interpreţi ai spectacolului s-a dovedit şi de astă dată inspirată 

EXERCIȚIU REGIZORAL: 


U B U -ROI de JARRY 


Florian Pitiş (Ubu) 


S-a vorbit uneori despre „clasicizarea“, despre sclerozarea treptată a ope- 
relor de avangardă, confundîndu-se abuziv avangarda cu noutatea. Scandalosul 
Cid, s-a spus, este astăzi „o minune de clasicism“, la fel Hernani. Dar dacă dăm 
cuvîntului „avangardă“ un sens mai limitat şi mai exact, putem observa o anu- 
mită perenitate a avangardei. Avangarda ar fi, în acest caz, o calitate interioară 

Scenă din spectacol 


a operei, nu rezultind neapărat din raportarea la arta contemporană, din nou- 
tatea stridentă. Avangarda ar fi, ca și clasicismul, un anumit mod de percepere 
a realităţii, cu avantaje şi limite specifice. Naivitatea scandaloasă, aroganța deli- 
berată față de convenţii, rigiditatea ilogismului sînt trăsături care rămîn în 
opera literară, în ciuda trecerii timpului. Le Galimatias du sieur Deroziers — 
Beaulieu (1639) își păstrează şi azi picanteria sălbatică. La fel Ubu-roi de Jarry, 
după mai mult de jumătate de secol de experienţe teatrale diverse, sună încă 
a „avangardă“. Dovada a făcut-o, recent, Institutul de Artă Teatrală și Cinema- 
tografică din București, unde piesa a fost pusă în scenă, deocamdată ca examen 
de fine de an, de un regizor-student: Andrei Şerban. Acesta a căutat, cu toată 
seriozitatea, să scoată în evidență permanenţa „trăsnită“ a textului. Spectacolul 
lui se adecvează cu precizie şi inventivitate la piesă. Dar pentru că din imensul 

pintec al domnului Ubu s-au născut multe din marile invenţii teatrale ale 
veacului nostru — teatrul cruzimii, teatrul absurdului și chiar liniştitul teatru 
al furioșilor englezi —, Andrei Şerban a încercat să ne prezinte un Jarry îm- 
bogăţit de explicitările lui Beckett sau ale altora. Violenţa polemică a lui dom'Ubu 
capătă astfel, în spectacol, ceva din patosul așteptării lui Godot, iar exerciţiile 
cetăţenilor liberi sînt trecute prin plimbările preliminare din Pietonul aerului 
al lui Ionescu. 

Spectacolul studenților începe într-o atmosferă de grotescă groază visce- 
rală, şi exaltarea ubuescă, departe de a se fărîma, de-a lungul reprezentațţiei, în 
„concetti“ scenice, irezistibile gaguri (de astă dată bine dozate şi de-un comic 
straniu, preocupat), crește treptat şi, după episodul relaxat al cetățenilor liberi, 
culminează în Cîntecul descreierisirii, tragicomic dans al morții burgheze. 

De la Omul care s-a transformat în cîine (la Teatrul „C. I. Nottara“), unde 
se sprijinea pe un text mai puţin interesant, Andrei Şerban a progresat vizibil: 
ritmul spectacolului este, în Ubu-roi, mult mai crincen, gestica şi intonaţia mai 
variate și mai exact lucrate, ansamblul mai închegat. Tinerii actori au jucat cu 
entuziasm drăcesc. Aurel Manea, un Blegoslav suav și lingav, a dovedit multă 
inteligenţă și simț al parodiei. Olimpia Varodi (Regina Rozamunda) s-a mișcat 
cu umor și eleganță și a murit cu demnitate. Perechea bine închegată a celor 
doi Ubu (Fl. Pitiș şi Adriana Popovici) a susţinut cu îndirjire greul spectacolului. 
Marchizul de Briză Brează (Leliu Săndulescu) şi cei trei cetățeni liberi (Magda 
Bordeianu şi Florin Tănase — inovația numerică e a regizorului) au reuşit o 
frumoasă scenă senină în infernul ubuesc. În fine, Fl. Măcelaru a jucat nume- 
roase personaje, reușind să fie, cu nobleţe, de fiecare dată altul. 

Traducerea lui Romulus Vulpescu, remarcabilă, este plină de satisfacţii 
neașteptate. Bogăția de cuvinte rare, jocuri sonore, calambururi, întorsături ar- 
haice, care par să îngreuneze neatentului lectura, la audiție (lucru de altfel firesc) 
se asimilează perfect. Urechea spectatorului, flatată de polifonia textului, gustă 
textul fără rezerve. 

E păcat ca un spectacol atit de reușit să rămînă necunoscut şi ar fi cît se 
poate de nimerit ca un director de teatru să ofere tinerilor şi entuziaştilor inter- 
preţi ai lui Jarry prilejul să joace în fața marelui public. 


Toma Pavel 


Florian Pitiş (Ubu) şi Aurel Manea (Blegoslav) 


Prin 
catrele 
in 
ară 


Cu noul director al 
Teatrului Naţional din Cluj, 


VLAD MUGUR 


despre : 

e ROSTUL UNUI „NAȚIONAL“ 
e O REGRUPARE DE FORŢE 
e UN EFORT DE PERSPECTIVĂ 


e CONFIGURAȚIA VIITOAREI 
STAGIUNI 


— Nu de mult, la o plenară a Consiliului Teatrelor, aţi vorbit despre rostul şi sar- 
cinile unui teatru naţional. În noua dumneavoastră calitate, de director al Teatrului Naţio- 
nal din Cluj, vă rog să reluaţi şi să dezvoltați ideea, în raport cu proiectele şi perspec- 
tivele acestuia. 


— Locul teatrelor naţionale în teatrul românesc este o problemă care mă preocupă 
de multă vreme; am avut prilejul să lucrez în trei dintre cele patru „Naţionale“ ale 
țării. Teoretic, aceste instituţii de artă ar trebui să se afle în fruntea mișcării teatrale, să-i 
imprime un înalt nivel de concepţie și de cultură și să-i confere strălucirea inegalabilelor 
valori actoricești pe care le posedă, În realitate, lucrurile nu stau chiar aşa: cu toate 
realizările de ţinută și de prestigiu pe care, incontestabil, le obţin, cu momentele de 
virtuozitate interpretativă la care se ridică, în mai toate spectacolele, unul sau altul dintre 
actori (mai ales cei din pleiada Naţionalului bucureştean), multe colective mai mici şi 

iniţial mai modest alcătuite s-au impus mai puternic şi mai unitar în configuraţia teatrului 
nostru. Aceste colective şi-au găsit o personalitate, au afirmat niște idei noi, trăiesc o 
viaţă artistică mai bogată, mai pasionantă și mai atractivă. Asta s-a întîmplat, cred, pentru 
că atît cei care gîndesc şi direcţionează, dinăuntru, teatrele naţionale, cit şi presa, nu au 
raportat totdeauna activitatea concretă a scenelor — spectacolul — la importanţa insti- 
tuţiei, la demnitatea ei artistică și la potenţialul ei. Așa cum Teatrul „Lucia Sturdza 
Bulandra“, Teatrul de Comedie, Teatrul Mic au izbutit să-şi cucerească un chip propriu, o 
personalitate de neconfundat, așa trebuie să se petreacă lucrurile şi cu teatrele naţionale. 
Ele sînt acelea care au datoria să aducă pe scenă marile idei filozofice de care este stră- 
bătută dramaturgia naţională și universală. Un teatru naţional trebuie să fie oricînd capa- 
bil să susţină marele repertoriu clasic și contemporan. Aici trăiesc — trebuie să trăiască ! 
— eroii cei mai reprezentativi pe care teatrul şi i-a extras din zbuciumata istorie a 
omenirii — de la eroii tragediei antice la cei ai comediei clasice franceze, de la universul 
shakespearean și pînă la tot ce se scrie astăzi mai însemnat în lume. De altfel, ceea ce 
spun acum nu este un lucru nou: de cîte ori un teatru naţional a mers bine, el şi-a 
folosit în acest fel marii actori. În acest spirit va fi deci gîndită munca la teatrul din 
Cluj. Nu e vorba de un deziderat, ci de o obligaţie impusă de stadiul actual al mişcării 
teatrale românești. 


— Cum apreciaţi Naţionalul clujean, în momentul de față? Este el pregătit 
pentru o asemenea ambițioasă încercare ? 


— Am lucrat în colectivul său, ca regizor, timp de o stagiune, şi am ajuns să-l 
cunosc destul de bine. Cred că teatrul are un potenţial ridicat. Există aici un mănunchi 
de actori excelenți : maestrul Șt. Braborescu, actrițele Magda Tilvan, Maria Cupcea, Silvia 
Popovici, Silvia Ghelan, Melania Ursu, Ligia Moga, actorii Al. Marius, Aurel Giurumia, 
Gh. Nuţescu, Al. Munte, G. Mottoi şi alții, Uneori însă asemenea talente au trebuit 
să se bizuie doar pe propriile lor daruri, n-au fost îndrumate și nu li s-a impus o evolu- 
ţie. Colectivul nu are o compoziţie „pe genuri“ îndeajuns de bine alcătuită. Aducerea 
cadrelor în teatru nu a fost totdeauna judicios chibzuită. S-a lucrat uncori fără perspec- 
tivă, de la o montare la alta, făcîndu-se concesii, din slăbiciune, dorințelor sau capriciilor 
unor actori sau regizori. Din această pricină, de-a lungul anilor, destule spectacole n-au 
reușit să atragă atentia excelentului public al orașului. În ultima stagiune, de pildă, au 
existat şi unele montări care nu aveau ce căuta pe această scenă. Colectivul a fost luni 
de zile ocupat cu o „mare montare“: Pe o gură de rai — spectacol festivist, reprezen- 
tat apoi, evident, abia de cîteva ori. Omul cu mirțoaga nu a fost bine realizat. În spec- 
tacole ca Fizicienii, Ondine, Fii cuminte, Cristofor !, actori ca Aurel Giurumia, G. Mottoi, 
Silvia Ghelan au dat măsura talentului lor; dacă ar fi fost însă concepute și finisate cu 
toată exigenţa, aceste spectacole aveau datele să se ridice la înălţimea unor creaţii. 
Un pas mai departe mi se pare că au realizat actorii în Constructorul Solness şi Nimic 
nu se pierde, dragul meu — montări care au constituit centrul de greutate al stagiunii. 
Pe viitor, însă, nu vom mai admite cu nici un chip spectacole „oscilante“ ; desigur, nu 
toate se pot ridica pe culmi, dar toate pot fi îngrijit lucrate, atent finisate. 


— Cu ce va începe această nouŭ etapă a evoluției teatrului ? 


acționează (în cunoscuta şi elementara experiență de fizică) un magnet, aşezat sub o 
foaie de hîrtie pe care se găsește pilitură de fier: îndată, ca după un desen dinainte 
conturat, fiecare particulă se grăbeşte să-şi ocupe locul cuvenit, realizîndu-se o miracu- 
loasă ordonare. Vom aduce în colectiv (în calitate de colaboratori, pe care am dori să-i 
putem socoti permanenți) cîţiva dintre cei mai buni regizori, care şi-au dovedit aptitu- 
dinile în munca cu actorii — regizori de temperamente și formații diferite, toți însă în 
măsură să contribuie la înnoirea stilului de joc, la întinerirea facturii spectacolului. Ne 
vom îmbogăți colectivul şi cu actori în plină maturitate a talentului, şi cu foarte tineri 
absolvenți ai Institutului, de genuri cît mai diverse, aşa încît să dispunem de o paletă 
completă — la nevoie, aducînd în reprezentaţie orice actor ce se va dovedi necesar unui 
anume spectacol. Tot atît de important e şi cadrul plastic al spectacolului. Avem doi 

scenografi foarte talentați — Mircea Matcaboji şi T. Th. Ciupe, cărora li se poate cere 
şi mai mult, stimulîndu-i să-și reînnoiască mijloacele. Am început să lucrăm şi cu cola- 
boratori de mare prestigiu — Jules Perahim şi Tody Constantinescu —, la decorurile 
pentru Romeo şi Julieta şi, respectiv, pentru Ifigenia în Aulida. 

Toate aceste acţiuni n-au însă scopul unei afirmări spectaculoase; nici nu e o 
treabă care poate fi realizată într-o stagiune. E vorba de un efort de durată, de multă 
răbdare : lucrurile trebuie văzute în perspectivă. S-a spus de multe ori — și am spus-o 
şi eu — că principala frină în evoluţia teatrelor naţionale este stilul vechi de joc, exterior 
şi declamatoriu. ca ce urmărim să obţinem (lucrul se face în toate teatrele serioase) 
este o transformare lăuntrică a actorului, în sensul dezvoltării tuturor calităților sale 
intelectuale, a imaginaţiei. Marile texte pe care le va rosti trebuie căptuşite de viaţă; 
asta cere un aliaj de gîndire și sensibilitate, de forţă şi poezie, cere experienţă de viață 
filtrată prin gîndire. Nu întîmplător vom face apel la anumiţi regizori, deşi tineri regi- 
zori talentaţi sînt mai mulţi: vrem să nu sărim peste etape, ci să păstrăm tot timpul 
echilibrul și măsura, să nu riscăm, în goana după modern, eclipse ale bunului-gust. Ar 
fi absurd să condensăm într-o trecere bruscă — fatal formală, forţată, exterioară — 
ceea ce trebuie să fie un proces de evoluţie în timp. 


Acelorași obiective le serveşte și înființarea studioului experimental, care se va 
deschide la începutul stagiunii. Sintem foarte hotrăîţi ca acest studio să nu aibă caracterul 
unui apendice al teatnuilai, unde să joace actori nefolosiţi pe scena principală, sau unde să 
se monteze piese ce n-ar putea fi montate acolo (astfel de piese nici nu există pentru noi; 
ce considerăm că trebuie să aducem în faţa publicului, vom pune în scenă). Studioul va 
fi inaugurat cu un spectacol de versuri din poezia românească. A doua sa manifestare 
va avea un caracter mai neobişnuit: vom încerca să înscenăm pagini de proză din marea 
literatură, nedramatizate. Se vor face aici exerciţii comparate: vom lăsa actorul să lu- 
creze singur, cu propriile sale mijloace; apoi vom crea momentul fără actor, folosind 
celelalte arte ce compun spectacolul — sonorizare, lumini, cadru plastic. La sfîrşit, le 
vom îmbina. Astfel de studii sînt de natură să stimuleze foarte puternic imaginaţia 
actorului și să-i dea de gîndit asupra raporturilor dintre arta interpretativă şi artele 
complementare. 


Munca de cristalizare şi profilare a unui teatru este, într-adevăr, o întreprindere 
ambițioasă, destul de vastă și de multilaterală. Ea nu-i vizează numai pe unii; toată 
suflarea colectivului trebuie să se simtă angrenată și responsabilă. Ca să subliniem 
faptul că avem în vedere o muncă de gîndire colectivă, am reorganizat consiliul artistic 
(care funcţiona destul de formal), apelînd la valorile cele mai importante ale teatrului, 
la oamenii cei mai pasionaţi. Rolul și răspunderile acestui consiliu vor spori mult. El va 
avea misiunea să supravegheze desăvîrşirea spectacolelor, oprind aducerea la public a tot 
ce nu corespunde unei înalte exigenţe, va fi solicitat să contribuie la orientarea reper- 
toriului de perspectivă, printr-o informare bogată, prin propuneri de piese. Și secreta- 
riatului literar îi vom cere mai mult, atît pe această linie a atribuţiilor sale — de centru 
documentar (organizarea informăriii asupra teatrului în lume, descoperirea pieselor inte- 
resante), cît și în ce privește propaganda artistică. 


— În ce fel „se conturează stagiunea ? Ua izbuti ea, întrucitva, să ofere o imagine 
sugestivă asupra viitoarei personalități a teatrului ? 


— Principalul ei merit va fi acela de a nu face nici o concesie piesuţelor, come- 
diuţelor şi altor diminutive — cărora, de altfel, le-am închis definitiv orice poartă. Tra- 
gedie, dramă sau comedie, piesa pe care o vom monta va fi de certă calitate intelectuală. 
Asta nu înseamnă că teatrul va avea un profil rigid; vor fi piese foarte diferite, lucrate 
de creatori cu personalităţi extrem de diferenţiate ; prin imaginea pe care o vor compune 
împreună, ele vor demonstra forţa şi varietatea unui teatru realist. 

Repertoriul nu este încă pe deplin cristalizat ; ceea ce spun acum sînt doar cîteva 
direcţii ale sale. 

Ne preocupă în primul rînd dramaturgia românească. În spiritul criteriilor despre 
care am vorbit, rezolvarea acestei probleme este cea mai importantă; de aceea, nici nu 
ne vom pripi cu alegerea, ca să nu ajungem apoi la soluţii de compromis. 

Stagiunea se va deschide cu piesa Ecaterinei Oproiu — Nu sînt turnul Eiffel, 
aflată de mai multă vreme în repetiţie. E un text cu multe virtuţi, subtil și plin de 
vervă, care va suscita un foarte mare interes în rîndurile publicului studenţesc şi în 
general al tineretului orașului. Mai jucăm Nimic nu se pierde, dragul meu, de Ionel 

Hristea, a cărei premieră a avut loc la sfîrşitul stagiunii și este deci departe de a-şi fi 
epuizat interesul în faţa spectatorilor. Între timp, ne vom continua colaborarea începută 
cu mai mulţi dramaturgi ; în acest an teatral (şi sperăm s-o facem în jurul lui 1 ianuarie) 
trebuie să aducem în lumina scenei o piesă de actualitate cu rezonanţe grave. Din re- 
pertoriul clasic, vom alege o piesă de Blaga, a cărui operă teatrul o restudiază în pre- 
zent cu aplicaţie, 

Sîntem foarte conştienţi că teatrul este din ce în ce mai mult, în lume, un for 
de dezbatere a problemelor arzătoare ale omenirii şi că publicul simte nevoia să găsească 
aici opera contemporană de largă respiraţie din dramaturgia universală, care să-i ofere 
un punct de vedere corespunzător gîndirii filozofice marxiste, ajutîndu-l în același timp 
să-și precizeze propria sa poziţie, să-i desăvirșească educaţia socialistă. De aceea, 
spuneam că repertoriul nostru nu este nici complet, nici definitiv. 

Lucruri mai precise pot spune despre marele repertoriu clasic, deoarece piesele pe 
care ni le-am ales pentru această stagiune — Ifigenia în Aulida de Euripide și Romeo şi 
Julieta de Shakespeare — sînt de-acum în repetiţie. Jfigenia va fi, în intenţia noastră, 
un spectacol de măreție și nobleţe; urmărim să atingem elevația pe care montările de 
tragedie antică o caută, de cîtva timp, în diferite stiluri. Vom folosi măşti şi o parte din 
corul Operei, „muzicalizind“ şi creînd un fel de atmosferă sonoră, pentru a ridica astfel 
și interpretarea pînă la forţa muzicii. Poate că, spre sfîrşitul stagiunii, vom putea pre- 
zenta piesa în decorul natural, de piatră, al Cetăţii vechi a orașului — căci problema 
unor astfel de mari reprezentații în aer liber, inspirate din cea mai veche tradiţie de 
teatru, e încă deschisă. Romeo şi Julieta e gîndit ca un spectacol violent și încărcat de 
tensiune, pe care îl voim vibrant ca o lamă de spadă. În concepţia mea şi a scenografului 
Jules Perahim, tragedia shakespeareană este o piesă a piedicilor ; lanţul acesta al opre- 
liştilor nu face decît să amplifice pasiunile iniţiale, într-un incalculabil lanţ de conse- 
cinţe ; fioroșii spadasini care se ucid cu atîta ușurință unii pe alţii sînt nişte tineri 
energici și zvăpăiaţi, trăind într-un climat în care viaţa insului n-are nici un preţ; ei 
sînt victime ale unor împrejurări pe care nu ei le-au creat. Cred că piesa se înnoadă 
astfel mai strîns și se apropie atit de optica publicului de azi, cît şi de cea a lui 
Shakespeare, care o vedea reprezentată (o spune în prolog) în două ore. Decorul lui 
Jules Perahim materializează foarte exact această viziune, avînd eleganța şi poezia im- 
puse de text, dar creînd, în acelaşi timp, sentimentul implacabilului... 

Vom juca, desigur, și comedii pe care, prin bogăţia de substanţă și prin calitatea 
literară, le putem socoti ca făcînd parte din tezaurul literaturii dramatice mondiale — 


de pildă, Androcles şi leul de G. B. Shaw. 


— Deci, un program exigent şi cult, bogat în perspective, pe care nu vă putem 
ura decît să-l înfăptuiți. În ceea ce ne priveşte, vom urmări consecvent etapele acestui 
proces de evoluție. 


Saci 


De mai mulţi ani, teatrul din Bacău 
duce, în oarecare anonimat, o activitate 
destul de modestă, în care s-au ivit, din 
cînd în cînd, ambiţii mai înalte. Ne amin- 
tim de o serie de spectacole prezentate în 
urmă cu doi ani, între care se numărau 
Montserrat, Don Carlos, Avarul; cîțiva 
actori cu experienţă și un mănunchi de 
tineri talentaţi anunțau, chiar în acele 
reuşite parţiale, perspectivele unui teatru 
cu o configuraţie cam incertă. S-au jucat 

apoi Ulaicu-Vodă și Plicul de Rebreanu ; 
am văzut o încercare originală — chiar 
dacă contradictorie — cu Pescăruşul de 
Cehov și un frumos spectacol impregnat 
de poezie cu Noaptea regilor de Shake- 
speare. La începutul stagiunii trecute, nu- 
tream pentru teatrul din Bacău speranțe 
mari şi întemeiate : se părea că el a izbutit 
să ajungă, cu ultima premieră, la un nivel 
de armonie, echilibru şi bun-gust de pe 
care să se afirme în mişcarea teatrală. Dim 

Liliana Rusu (d.ra doctor Mathilde von Zahndt) 
în „Fizicienii“ de Fr. Dürrenmatt 

păcate, lucrul acesta nu s-a întimplat: 
teatrul a avut o stagiune slabă, care a 
însemnat, din multe puncte de vedere, un 
regres. 

Privit ca o listă de titluri, repertoriul 
nu spune prea mult despre acest an tea- 
tral. S-au jucat, la început, Milionara de 
Shaw — idee inspirată de succesul bucure- 
ştean, dar nefundamentată, în raport cu 
operele reprezentative ale scînteietorului 
dramaturg, încă necunoscute publicului 
orașului — şi Tartuffe de Molière — res- 
tructurare a unui spectacol mai vechi. 
Apoi, piesa unui autor local, Ion Ghelu 
Destelnica, Ceartă în familie. Un moment 
mai însemnat l-a constituit pentru teatru 
montarea Fizicienilor lui Dürrenmatt ; aşa 
cum era firesc, prima încercare de a ataca 
un text atît de complex din marele re- 
pertoriu contemporan s-a soldat cu un 
spectacol cu merite și neîmpliniri, insu- 
ficient de riguros structurat, dar avînd 
calitatea de a deschide drumul spre dez- 
baterea marilor probleme ale actualităţii. 
Ceea ce s-a petrecut însă apoi rămine 
aproape de neînțeles: renunţindu-se, în 
numele unor considerente extraartistice, 
la propria platformă (şi introducîndu-se, 
într-un repertoriu şi așa eclectic, arbitra- 
riul), s-a montat Căsnicia nu-i o joacă 
de I. D. Șerban — comedioară subme- 
diocră, cu o morală... moralizatoare ex- 
trem de șubredă şi de îndoielnică. Un ast- 
fel de spectacol în cîteva personaje, care 
„nu pune probleme“ nici regiei şi nici 
actorilor, uşor de ambalat pentru depla- 
sări necostisitoare, aparent inofensiv, a 
coborit considerabil, cu cele 100 de repre- 
zentații ale sale, ştacheta calității. Monta- 


rea Comediei zorilor — piesă de tinerețe 
a lui Mircea Ştefănescu, de mult depăşită 
de scrierile sale de maturitate — n-a 


fost de natură să îndrepte situația: de- 
zinvoltura vag boemă, conflictul sentimen- 
tal mărunt și tenta melodramatică a textu- 
lui justifică prea puțin reprezentarea sa 
astăzi ; tot ceea ce se petrece pe scenă 
este prea desuet pentru a amuza efectiv 
publicul, pentru a-i fi inteligibil. Încercînd 
să-i insufle o anumită vitalitate, regia 
(I, Gh. Russu) a îngroșat fiecare contur, 
creînd şi un tablou „de operetă“ şi în- 
drumînd interpreţii — foarte tineri şi 
foarte neexperimentați — spre un joc de 
factură veche, cît se poate de stînjenitor. 

Purtînd un asemenea balast, partea a 
doua a stagiunii cuprinde, e drept, şi timi- 
de încercări de redresare. Este vorba, în 
primul rînd, de spectacolul cu Ifigenia 
în Taurida de Goethe — primă experien- 
tă de regie a actorului Ion Buleandră —, 
conceput şi lucrat în condiţii de studio și 
trecut pe scenă pentru verificare în faţa 


Sică B. Nicolae (Pilade), Ion Bu- 
leandră (Oreste) şi Kitty Stroescu 
(Ifigenia) în „Ifigenia în Taurida” de 
Goethe 


publicului. Cei cinci actori angrenați în 
acest exercițiu au întreprins o muncă difi- 
cilă de familiarizare cu textul în versuri, 
şi rezultatele sînt demne de apreciat. 
Spectacolul se înfăţişează ca un studiu 
atent şi clar, realizat cu acuratețe, în care 
descifrarea nobilelor idei umaniste este 
urmărită de pe o consecventă poziţie ac- 
tuală. Kitty lin (Ifigenia) joacă. vi- 
brant şi în același timp sobru, cu un pa- 
tetism de bună calitate, construindu-și 
eroina într-un dublu registru de noblețe 
morală și sensibilitate. Ion Buleandră 
(Oreste) e tumultuos, dramatic, fără false 
reticențe și rigidități. Foarte tînărul Sică 
B. Nicolae (Pilade) anunță aptitudini pen- 
tru interpretare logică, just gradată, ba- 
zată pe ritmul interior al textului; el 
are şi o voce plăcută, asupra căreia merită 
să lucreze. Cele cîteva scăpări diletante, 
în conducerea gestului și mișcării, în ar- 
monizarea imaginii scenice cu stilul de 
joc — fireşti pentru un astfel de început 
—, nu micșorează importanţa reprezenta- 
ţiei ca fapt de cultură menit să îndrepte 
teatrul spre marile partituri ale reperto- 
riului clasic, 

Ultima premieră a stagiunii, Sonet pen- 
tru o păpuşă (regia I. Gh. Russu), ar fi 
fost un prilej foarte nimerit pentru a afirma 
o poziţie proprie în dezbaterea asupra 


problemelor dramaturgiei românești. Spec- 
tacolul nu are însă o idee regizorală lim- 
pede ; el trăieşte prin anumite momente 


(în care echipa de comedie — M. Rozea- 
nu, Puiu Burnea, FI. Gheuca, V. Flo- 
rescu — se cheltuieşte cu abnegaţie), 


prin decorul amuzant şi costumele de-a 
dreptul năstruşnice (semnate de un gra- 
fician care manifestă consecvente încli- 
naţii pentru scenografie — Benedict Gă- 
nescu. Oare va găsi el curînd regizorul 
cu care să aibă corespondențe de tempe- 
rament artistic și de formaţie?) Dar în- 
treg caruselul dement al acestor situații- 
hiperbolă trebuie să se desfăşoare în jurul 
unui Piticescu foarte deştept, foarte in- 
ventiv, foarte plin de umor, capabil să 
țină situaţia în mină şi s-o conducă după 
placul lui; or, acţiunile interpretului sînt 
dezarticulate, rămîn simple acţiuni „în 
sine“ ; regia n-a imprimat suitei lor coe- 
rență logică. Nu lipsit de un anume soi 
de farmec şi de degajare, actorul (Con- 
stantin Coșa) joacă exterior, fără subtili- 
tate ; aceasta răpește spectacolului foarte 
mult din forța sa ofensivă, ducîndu-l, în 
anumite scene, în ciuda textului chiar, 
spre un haz gratuit. Este surprinzător să 
constați cum aceleași replici care, pe 
scena studioului Teatrului „Nottara“, aveau 
o violență polemică și semnificaţii politice 

indiscutabile, se micşorează și se subţiază 

uneori pînă la a nu mai însemna aproape 

nimic, pentru că ritmul forţat nu mai lasă 

timp actorilor -să caute, dincolo de gest 

şi cuvînt disparat, o semnificaţie, creînd 

senzaţia că „nu mai e loc“ pentru gîndire. 
++ 


În orice teatru se poate întîmpla ca un 
spectacol să fie neizbutit sau chiat o sta- 
giune să fie mai slabă. Important este 
doar ca, întotdeauna, colectivul sà desci- 
freze cauza insuccesului şi så știe să-l în- 
lăture ; un şir de nereuşite acceptate, întîi 
cu resemnare și apoi cu dezinvoltură, 
constituie însă o primejdie reală: optica 
echipei se schimbă, actorii se obişnuiesc 
cu mediocritatea, publicul își pierde inte- 
resul pentru instituție; din aproape în 
aproape, manifestările scenei respective se 
degradează pînă la a ieși din sfera artei. 
Sîntem bucuroşi să putem spune că, la 
Bacău, acest proces a fost oprit cu ener- 
gie. (Mai bine mai tîrziu...) La sfîrșitul 
unei stagiuni al cărei caracter alarmant 
constă nu într-unul sau într-altul din 
spectacolele mediocre sau de-a dreptul 

roaste, ci în coborirea nivelului general, 
în infiltrarea unui stil de improvizație 
comercială, în recrudescenţe ale prostulu,- 
gust, în fruntea teatrului a fost numit 
unul dintre cei mai talentaţi actori ai săi, 
legat prin ani de activitate de destinele 
acestei scene: lon Buleandră. Misiunea 
sa nu este ușoară. Căci inconsecvenţele 
acumulate în ultimul timp nu sînt întîm- 
plătoare, ci sînt rezultatul lipsei de pers- 
pectivă şi de criterii, manifestată mai 
multă vreme în conducerea teatrului. 
Trupa, descompletată, se sprijină pe un 
nucleu restrîns de actori ajunși la matu- 
ritatea talentului (artistul emerit I. Nicu- 
lescu-Brună, Kitty Stroescu, Liliana Rusu, 
Gh. Musceleanu, M Rozeanu etc.) și pe 
cîţiva absolvenţi aflați încă în stadiul de 
făgăduinţe. Teatrul nn are regizorul ca- 

abil să-i traseze, cu inţelepciune și con- 
orm unor criterii ferme, un program de 
dezvoltare. În jurul inst'tuţiei nu există 
oreat un curent de interes. care să-i asi- 
gure sprijinul unor colaboratori înzes- 
traţi, Este deci firesc ca noul director 
să-şi înceapă munca căutînd cîteva puncte 
de reper și străduindu-se, în primul rînd, 
să construiască în teatru o atmosferă pro- 
pice efortului necesar. „Nu putem sconta 
un succes imediat“ — spune el, pe bună 
dreptate. „La noi nu se pune acum pro- 
blema să montăm de îndată trei spectacole 
mari, care să cheme spre scena noastră 
toate privirile; trebuie să realizăm întîi 
acea parte invizibilă a muncii — temelia 
ce sprijină orice edificiu. Pentru asta tre- 

buie schimbată o anumită mentalitate. 
Părerea mea e că principalul viciu care 
a minat munca noastră a fost gîndirea 
administrativ-contabilă ; ea nu planifica 
încasările și spectacolele în funcţie de 
obiectivele artistice, ci... viceversa. Tre- 
buie în mod lucid şi hotărît să știm să 
ne asumăm un risc artistic şi, pe de altă 
parte, să muncim ordonat şi serios, chiar 
încet, ca să izbutim. Avem pentru ce s-o 
facem, căci publicul nostru este foarte 
bun ; într-o anumită măsură, trebuie însă 
să-l recîștigăm, să-i captăm din nou aten- 
ţia şi interesul. Pe de o parte, nu e greu; 
chiar am senzația că publicul atîta 
aşteaptă : să-i dăm prilejul — căci întot- 
deauna (deşi cîteodată nici n-am meri- 
tat-0) a dovedit bunăvoință faţă de noi. 
Dar munca aceasta trebuie s-o începem 
dinăuntru, din colectiv: anumite succese 
facile, foarte îndoielnice, au încurajat 
automulţumirea și un fel de mediocritate 
agresivă“. 

Evident, spectacole cum sînt Căsnicia 
nu-i o joacă sau Comedia zorilor, în care 
joacă actori foarte tineri, unii aflaţi la 
primul rol, nu sînt de natură să le creeze 
acestora concepţia cea mai înaltă despre 
nobila demnitate a profesiei căreia i s-au 
dedicat. Pe calităţile lor încă fragile, ne- 
consolidate, crusta de ticuri, „cîrlige“ și 
proaste deprinderi ale unei maniere de 
joc învechite se poate prinde foarte re- 
pede, deformîndu-i. De pe acum, o ten- 
dință de acest fel se face simțită la unii 
dintre ei. Discutăm, deci, despre proble- 
mele trupei. „Avem un colectiv mic — 
spune I. Buleandră — şi, ca atare, nu 
ne putem permite să lăsăm vreun om să 
se piardă. Dacă e să vorbim sincer, în 
stagiunea care a trecut, singurul dintre 
noi care a realizat cu adevărat un rol a 
fost Liliana Rusu, în Fizicienii, Avem și 
actori care nu au avut de mult prilejul 
să-şi manifeste personalitatea și talentul. 
Vrem să restudiem fiecare actor ca pe un 
«caz» ; de pildă, va trebui distribuită mai 
des și mai pe măsura portilor ei 
o actriță înzestrată cu multă finețe a mij- 
loacelor, cum e Vera Olănescu ; trebuie 
să cultivăm mai atent calitățile insuficient 
relevate ale Loriei Cambos; să cerem 
mai mult de la un actor ca Mircea Isă- 
cescu, pe care atmosfera cam comodă și 
cam neglijentă din jur (și nu e numai 
cazul lui) l-a făcut să se mulțumească cu 
mai puțin decît poate da. Vom aduce și 
oameni noi, însă îi vom alege cu mai 
multă exigență. Dar tot ce am spus pînă 
acum despre folosirea actorilor nu în- 
seamnă deloc că distribuțiile nu se vor 
alcătui după criterii ferme. Mi se pare 
esențial ca fiecare rol să fie cît mai bine 

Puiu Burnea (Făiniţă) și Constantia Coșa (Pi- 
ticescu) în „Sonet pentru o păpușă“ de Sergiu 
Fărcășan 


servit ; aici nu are ce căuta ideea unei 
«echilibrări» administrative. 

Mult mai complicată este pentru noi 
problema regiei. Pentru tot ce vrem să 
facem în dezvoltarea actorilor, avem ne- 
voie de sprijinul unor regizori exigenți și 
formaţi. Ne-am asigurat, pentru un spec- 
tacol pe care-l pregătim acum, pe cel al 
lui Vlad Mugur. La toamnă vom încerca 
să cîştigăm pentru cauza noastră pe Da- 
vid Esrig, pe Crin Teodorescu, pe Dinu 
Cernescu. Talentul şi fantezia lor ne-ar 
putea aduce mult. Dar cu asta încă nu 
vom fi rezolvat marea problemă a unui 
regizor animator al nostru...“. 

ncercăm să descifrăm împreună viitoa- 
rea orientare de repertoriu, atît de în- 
semnată pentru saltul proiectat. „Există 
în trecutul teatrului o preocupare care 
trebuie continuată ?* — întreb. Mi se răs- 
punde: „Nu fac parte dintre cei care 
consideră că orice scenă poate avea, în 
momentul de faţă, un profil propriu, de 
neconfundat. Totuși, există în fiecare co- 
lectiv de creatori o idee care agită spi- 
ritele, o problemă — poate e pretenţios 
s-o numim filozofică — asupra căreia 
simte nevoia să se exprime. Dacă alătu- 
răm piese atît de diferite ca Montserrat, 
Don Carlos, VUlaicu-Yodă, Fizicienii, Ifi- 
genia, o să observăm că ele se leagă, în- 
tr-un fel, de ideea mare a responsabili- 
tății conducătorului sau omului de geniu 
în fața poporului, a raporturilor conducă- 
tor-mase, gest-consecinţe, răspundere-liber- 
tate, Am vrea să continuăm această idee. 
Legat de ea, unul din momentele însem- 
nate ale dezvoltării noastre, pe care-l vom 
aborda ceva mai tîrziu, cînd vom fi pre- 
gătiţi pentru asta, va fi Romulus cel Mare 
de Dürrenmatt. O etapă mai îndepărtată, 
încă un vis, va fi să montăm Macbeth, 
care ar încununa ideea acestui ciclu ; dar 
poate că pînă atunci vor trece doi-trei 
ani. Deocamdată, am încercat să contu- 
răm repertoriul imediat: vom juca, din 
dramaturgia românească, Simple coinci- 
dențe de Paul Everac, un spectacol 
Alecsandri (poate Despot-Vodă, poate Ce- 
tatea Neamţului) ; apoi, un Brecht (Dom- 
nul Puntila) şi Ciinele grădinarului de 
Lope de Vega. La începutul stagiunii se 
va juca Anna Christie de O'Neill, pe care 
o repetăm de mai multă vreme — căci 
nu ne putem unilateraliza. Toate acestea 
nu reprezintă încă un program complet: 
trebuie să ţinem seama şi de forţele ce 

vor mai veni în teatru. Şi secretariatul 
literar va avea un cuvint mai greu de 
spus, căci de aci încolo rolul său în con- 
turarea repertoriului va fi mai mare. Lu- 
crul de care sîntem însă siguri este că 
vom renunța la concesii de orice fel 
făcute prostului-gust. Ţinind seama de 
stadiul actual al mişcării noastre teatrale, 
n-avem nici un motiv să ne plasăm sin- 
guri în afara cei“. 

Aceste preocupări ale noului director şi 
ale celei mai înaintate părţi a echipei 
sînt comune mai multor colective ale tea- 
trelor din regiuni. Stagiunca încheiată a 
afirmat că teatrul românesc a păşit într-o 
etapă de maturitate, că el dispune de re- 
sursele necesare pentru a ridica pe o 
nouă treaptă de exigenţă fiecare dintre 
trupele ce-l compun. Intenţiile şi proiec- 
tele cu care se deschide stagiunea repre- 
zintă un prim pas către aceasta. 


Ileana Popovici 


Nu de mult, în circumstanțe destul 
de ingrate — la sfîrşit de stagiune și 
după un turneu obositor, în deplasare 
pe o scenă în aer liber și deci în 
condiţii de acustică, iluminare și mon- 
tare departe de cele ideale —, am 
urmărit la Bacău două dintre specta- 
colele Teatrului din Piatra-Neamt, 
premiere ale trecutei stagiuni: Fii 
cuminte, Cristofor ! şi Stația de auto- 
buz. Fără a purta semnele excepţio- 
nalului, ale faptului de artă deosebit 
(aşa cum, după părerea mea, este ca- 
zul cu spectacolul prezentat de ace- 
laşi teatru în decadă, Nu sint Turnul 
Eiffel), cele două reprezentații cîştigau 
totuşi adeziunea caldă a publicului, 
impuneau prin autenticitatea valorilor 
teatrale promovate, prin ţinuta pro- 
fesională a spectacolului. Aplauzele 
cu care publicul mulțumea, la sfirși- 
tul  reprezentaţiei, actorilor Ileana 
Stana Ionescu (Anca-Emma și Cherry), 
Ştefan Radof (Cristofor şi Virgil), C. 
Voicescu (Stambuliu şi Gerald), Ma- 
riella Petrescu (Elma), Adria Pamfil- 
Almăjan (Doamna Sava), Cătălina 
Murgea (Grace) şi Gh. Popa-Mijea 
(Şeriful), realizatorii unor convingă- 
toare portrete scenice, se adresau, fără 
îndoială, şi regizorilor (Cornel 'Todea 
şi Ion Cojar) şi scenografilor (Lucu 
Andreescu şi Mihai Mădescu); ele 
aveau în vedere însă şi o altă adresă, 
mai generală: concepția de teatru 
care se citea la baza celor două re- 
prezentaţii, concepţie pe care specta- 
torul o intuia şi față de care își de- 
clara astfel adeziunea. 

Există un „ce“ comun tuturor spec- 
tacolelor pe care le-am văzut la Pia- 
tra-Neamţ şi în trecuta stagiune (în 
afara celor trei mai sus menționate): 
Steaua fără nume (regia Gh. Jora, 
scenografia Mihai  Mădescu);  Căsă- 
toria silită şi Farsa jupinului Pathelin 
(regia şi scenografia Gabriel Negri), ca 
şi în cele anterioare. Îl intuia, cred, 
foarte just cineva, spunînd : „La Pia- 
tra se face meserie serioasă. Simți că 
actorii se respectă şi respectă specta- 
torul. Simţi cum fiecare om și fiecare 
lucru de pe scenă respectă specta- 
colul...“ Într-adevăr, oricare spectacol 
— mai bun sau mai slab — se men- 
ține în zona seriozității profesionale 
şi a unei exigenţe care cu greu (şi 

rarisim) pot tolera autodemonstrarea, 
maniera învechită de joc, retorismul 
actoricesc şi regizoral, gratuităţile și 
dizarmoniile în imaginea scenică. Cri- 
terii sigure de gust şi orientare tea- 
trală, o exigenţă a conducerii artis- 
tice, care funcţionează eficient şi nu 
încurajează cocoloşeala şi  tămiierea 
reciprocă, par a asigura punerea în 
practică a acestor comandamente de 
bază. 

Foarte tînăr — nici cinci ani vechi- 
me, dar deja la a 30-a premieră — şi, 
să nu uităm, situat într-un orășel 
capitală de raion, fără o tradiţie de 
teatru stabil şi de cultură a specta- 
colului, teatrul din Piatra-Neamţ a 
reuşit să se păstreze, în toți aceşti 
ani, în atenția  actualităţii noastre 
teatrale. Nu prin acţiuni foarte spec- 
taculoase şi temerități peste măsura 
posibilităților sale, ci prin realismul 
cu care a ştiut să urmărească con- 
secvent o orientare artistică proprie, 
prin ţinuta de cultură pe care şi-a 
impus-o. Deșşigur, nu avem de-a face 
cu un teatru mare, care şi-a dobindit 
un profil distinct, sau măcar cu un 
teatru avînd asemenea perspective cert 
limpezite. Asistăm, de fapt, la Piatra- 
Neamţ la o experiență deosebit de 
interesantă. Este experiența care ne 
dovedește încă o dată că se poate face 
teatru de calitate şi de factură moder- 
nă, acolo unde ştim ce să cerem de la 
spectacol ; o experienţă care ne arată 
că greutăţile de tot felul pot fi învinse 
(sau măcar ocolite) atunci cînd o 
gîndire teatrală cultă şi exigentă 
orientează bunul mers al instituției 
teatrale. 

Opțiunile teatrului din Piatra-Neamț 
merg cu precădere către dramaturgija 
secolului nostru, făcînd din piesa 
românească centrul de greutate al 
repertoriului (peste 70% din titlurile 
ultimelor patru stagiuni: Baranga, 
Dorian, Lucia Demetrius, Mirodan, dar 
şi G. M. Zamfirescu, Gh. Ciprian, 
Victor lon Popa, Mihail Sebastian). 
Rar, foarte rar, cite o piesă aparţinînd 
repertoriului clasic, dar nu celui al 
marilor capodopere, ci zonei mai uşor 
abordabile, care se pretează mai lesne 
unui exerciţiu de stil (Jocul dragostei 
şi al întimplării, Casa cu două in- 
trări, Căsătoria silită şi Farsa ju- 
pinului Pathelin). În fiecare an, un 
spectacol pentru copii ; în fiecare an, 
un spectacol cu caracter agitatoric, de 
obicei un montaj, legat de cele mai 
importante sarcini politice ale actua- 
lităţii. (În stagiunea 1964-65 un „Spec- 


Eugenia Dragomirescu (Ea) și Virgil Ogășanu (El) în „Nu sint Turnul Eiffel“ de Ecaterina 


Oproiu 
tacol Creangă“ — regia Gabriel Ne- 
gri — şi două spectacole agitatorice 
—Poem pentru August 23 şi Chema- 
rea viitorului — semnate de Lucian 


Giurchescu și Ion Cojar.) Selecţia tex- 
telor dovedeşte aproape întotdeauna 
o grijă deosebită pentru caracterul 
cert al valorii literar-dramatice pro- 
movate (nu vei întilni aci nici una 
din acele comedioare ieftine, jucate 
prin alte părţi sub semnul concesiei 
făcute gusturilor minore), un simț al 
teatralului, înțeles ca expresie a unei 
construcţii  gîndite pentru scenă și 
spectacol, o preferinţă pentru piesa 
simplă, ușor accesibilă şi care-și dez- 
voltă ideile într-o formulă agreabilă. 
De aci, unitatea de repertoriu a tea- 

trului, în ciuda varietăţii stilistice a 
unor piese ca Nila toboșara, Băiatul 
din banca a doua, Orfeu în infern, 
Secunda 58, Domnișoara Nastasia sau 
Nu sînt Turnul Eiffel; de aci, acura- 
tetea de ansamblu a repertoriului, 
care nu cuprinde în cele patru sta- 
giuni nici o piesă lipsită de ținută 
literară sau total depășită de timp. 

Configuraţia repertoriului fiecărei 
stagiuni ține seama de necesită- 
țile distribuirii variate a unei trupe 
teatrale tinere (nu sînt evitate piesele 
care pretind compoziții de vîrstă ; 
mulți dintre tinerii actori le reali- 
zează cu depline reușite), de afinita- 
tea şi preferințele regizorilor. În fine, 
pentru fiecare stagiune, repertoriul are 

în vedere o „încercare a puterilor“, 
spectacole de dificultate, cărora tea- 
trul le afectează timp, grijă deosebită 
şi mijloace materiale excepţionale. 
Sînt spectacole care, în intenţia tea- 
trului, trebuie să depășească media 
obişnuită — şi aşa ridicată — a cali- 
tăţii. Aşa au fost, de-a lungul anilor, 
Jocul dragostei și-al întîmplării, Bă- 
iatul din banca a doua, Menajeria de 
sticlă, Orfeu în infern şi, în trecuta 
stagiune, Nu sînt Turnul Eiffel. 


În ceea ce priveşte realizarea spec- 
tacolului, teatrul s-a bazat pe o trupă 
permanent  împrospătată de absol- 
venţii care în fiecare an au venit pe 
scena pietreană, o trupă formată la 
şcoala unui teatru modern, ale cărei 
aptitudini s-a străduit să le dezvolte 
pe o astfel de linie. Respectul față de 
meserie, profesionalismul pe care tea- 
trul pietrean a ştiut să le impună 
tinerilor în curs de formare, omoge- 
nitatea actoricească a  reprezentațţiei, 
remarcată de atitea ori la Piatra- 
Neamţ, sînt rodul baremului de cali- 
tate şi stil impus tuturor actorilor 
(ce remarcabile exemple de reîmpros- 
pătare a mijloacelor şi de adaptare 
la stilul spectacolului aduc actorii mai 
vîrstnici ai teatrului, Gh. Popa-Mijea 
şi Sereda Varduca, sau o actriță de 
vîrstă medie — Adria Pamfil-Almă- 
jan). Distribuirea masivă şi foarte va- 
riată a actorilor e şi ea un punct al 
programului teatrului. Doar cîteva 
exemple : Ileana Stana Ionescu a in- 
terpretat în trecuta stagiune rolurile 
Anca-Emma în piesa lui Aurel Ba- 
ranga, Cherry în Stația de autobuz, 
Manţi în Nu sînt Turnul Eiffel, El- 
vira în Trei generaţii, Concetta în Mi- 
zerie și nobleţe. Virgil Ogășanu — 
rolul principal în Farsa jupînului Pa- 
thelin, Miroiu în Steaua fără nume, 
Stambuliu în Fii cuminte, Cristofor !, 
Pasquale în Mizerie și noblețe, El în 
Nu sînt Turnul Eiffel. Mariella Pe- 
trescu-Dorimena în Căsătoria silită, 
Mona în Steaua fără nume, Pepeniello 
în Mizerie şi noblețe, Elma în Staţia 
de autobuz. Ştefan Radof — Sgana- 
relle în Căsătoria silită, Şeful gării în 
Steaua fără nume, Cristofor din piesa 
lui A. Baranga, Virgil în Stația de 
autobuz, Gaetano în Mizerie și no- 
blețe. 


În ceea ce priveşte munca de con- 
cepţie a spectacolului, aceasta revine 
angajaţilor permanenţi ai teatrului, 
regizorul Gabriel Negri şi tînărul sce- 
nograf Mihai Mădescu (deja semna- 
tar a nouă decoruri, dintre care cele 

la Staţia de autobuz, Steaua fără 
nume şi Trei generaţii dovedesc o ma- 
turitate a mijloacelor de expresie), 
dar mai ales colaboratorilor de înaltă 
calificare profesională, regizori şi sce- 
nografi, pe care teatrul i-a solicitat. 
Regizorii Lucian Giurchescu, Cornel 
Todea, Ion Cojar şi Gh. Jora, sceno- 
grafii Sanda Muşatescu, Ion Popescu- 
Udrişte, Dan Nemţeanu, Mihai Tofan, 
Lucu Andreescu au semnat mai bine 
de jumătate din spectacolele pietrene. 
Politica aceasta înţeleaptă, de colabo- 
rare, care exclude improvizaţiile — 
vai cîți secretari literari, directori de 
teatru, actori încearcă „marea cu de- 
getul“ făcînd regie! — şi care are 
aspecte dintre cele mai complexe 
(continuitatea colaborării, solicitarea 
unor regizori cu care foștii studenți 
au mai lucrat şi în Institut, deci care 
cunosc posibilitățile fiecărui actor, 
lucrul pe echipe fixe, regizor-sceno- 
graf, sprijinul permanent acordat de 
regizorii colaboratori în problemele de 
repertoriu, dar şi cu prilejul fiecărei 
noi premiere), a dat rezultate bune; 
ea a contribuit din plin la stabilirea 
acelui nivel calitativ permanent egal, 
la care se situează teatrul. Dezavanta- 
jele organizatorice ale sistemului — 
o planificare destul de incertă, în 
funcţie de timpul liber al colaborato- 
rului, unele amiînări și tergiversări, 
poate un plus de cheltuieli — sînt 
însă răsplătite de bilanţul artistic. A 
privi cu dispreț o asemenea politică, 
mai ales în situaţia în care nu există 
regizori de calitate pentru toate sce- 
nele ţării şi cînd, repet, improviza- 
tiile (arareori reușite) îşi fac loc, este 
cu totul nerealist. La ora actuală nu 
există nici un pericol ca vreunul din- 
tre teatrele de provincie să se des- 
personalizeze prin aducerea unor co- 
laboratori din teatrele mai bune ale 
Capitalei. Am fi foarte bucuroși dacă 
cele mai bune teatre bucureștene ar 
avea „filiale“ de calitate în toată ţara, 
dacă cei mai buni regizori bucureș- 
teni ar da spectacole de egală va- 
loare (şi multe!) în provincie. Acel 
„mersi, așa ştim și noi!“, pe care 
Florian Potra, într-un articol din „Ga- 
zeta literară“, îl atribuie corului tea- 
trelor din Birlad, Botoşani, Piteşti 
(prea seamănă cu povestea „oului lui 
Columb“ !), l-am dori mai degrabă 
argumentat cu rezultate, cel puţin 
egale celor obţinute la Piatra-Neamţ. 
Dacă adăugăm la cele menţionate 
efortul permanent de a-și menţine 
realizările în cîmpul de atenţie al 

criticii şi oamenilor de teatru, felul 
inteligent în care își popularizează 
realizările (sau îşi escamotează neîm- 
plinirile), felul cum se controlează 
permanent, solicitind consultări de 
specialitate dinafara teatrului, ințele- 
gem mai bine complexul de factori 
care au făcut ca experiența teatrului 
din Piatra-Neamţ să fie cu interes 
urmărită. Şi totuși, o anumită batere 
a pasului pe loc, o egalitate a tea- 
trului cu el însuși (chiar dacă la un 
nivel superior faţă de alte scene), 
şi mai ales incertitudinea perspecti- 
velor teatrului nu pot fi trecute cu 
vederea. Din numărul mare de as- 
pecte ale problemei, să încercăm să 
desluşim doar una, pare-mi-se funda- 
mentală pentru acest teatru: cea a 
tinărului actor. 

Mulţi dintre cei mai buni actori ai 
tinerei generaţii au făcut primii pași 
pe scena profesională la Piatra-Neamţ. 
După un stagiu mai scurt sau mai 
lung, actori ca Florin Piersic, Leopol- 
dina Bălănuţă, Gh. Popovici-Poenaru, 
Valentin Plătăreanu, Lucia Mureşan, 
Athena Zahariade, Dumitru Chesa, 
Iarina Demian, Vasile Ichim, Dumitru 
Stoica, Ioana Manolescu şi Traian 


Mariella Petrescu (Mona), Sereda 


Stănescu (pentru a menționa doar 
cîțiva) au trecut în alte teatre (în 
majoritate în Capitală), unde au con- 
siderat că aptitudinile dovedite şi ve- 
rificate în spectacolele pietrene pot fi 
mai departe — şi în mai bune con- 
diții — dezvoltate. Nu discutăm aci 
dacă toți actorii plecați din Piatra- 
Neamţ au găsit în alte colective între- 
buinţări pe măsura lor, dacă aceasta 
s-a făcut imediat sau a fost nevoie 
de ani de „tușşă“ (şi ar fi destule 
exemple) ; nici relaţiile care au existat 
în momentul plecării între cei ce pă- 
răseau scena pietreană și teatrul unde 
pînă atunci lucraseră (există întot- 
deauna cauze obiective pentru un 
transfer şi motive întemeiate pentru 
a trînti o uşă). Să presupunem că 
actorii care au trecut prin teatrul 
pietrean leagă succesele lor de acti- 
vitatea începută pe scena acestui tea- 
tru, păstrează amintirea plăcută a 
primilor paşi făcuţi în profesie la 
Piatra-Neamţ, după cum teatrul se 
mîndrește cu succesele de azi ale celor 
ce altădată au jucat pe scena sa şi 
care au lăsat aici cele mai bune 
amintiri. Problema este însă alta: 
aceea a rosturilor şi perspectivei tea- 


Varduca (Domnișoara Cucu) şi Andrei 


lonescu (Grig). într-o scenă din „Steaua fără nume“ de Mihail Sebastian 

Scenă din „Staţia de autobuz“ de William Inge 


trului în condiţiile unei fluctuații de 
cadre permanent aceeași : Institut-tea- 
trul din Piatra-Neamţ-Bucureşti. 
Dacă înțelegem instituţia teatrală în 
complexitatea tuturor sarcinilor sale 
(şi mi se pare că altfel nu se poate), 
dacă avem în vedere faptul că exce- 
lentele condiţii create azi artistului 
dramatic cer şi de la acesta un răs- 
puns deplin conștient, un angajament 
responsabil față de soarta instituţiei 
teatrale unde lucrează, față de colec- 
tivul de muncă (cu totul altceva decit 
trupa altcindva adunată laolaltă de 
capriciile contractului şi ale constrîn- 
gerii economice capitaliste), față de 
sarcinile sociale ale profesiei sale — 
ne vine foarte greu să admitem ca 
vreunul din teatrele noastre să joace 
rol de „pepinieră“, și cu atît mai pu- 
țin de „trambulină“. Preluarea func- 
țiilor acestora (provizoriu, creşterea ti- 
neretului ce urmează în mod obliga- 
toriu a fi transplantat în alt loc, 
acolo unde va trebui să se maturizeze, 
şi, în celălalt caz, propulsarea indi- 
viduală) apare în concepția unora ca 
scop unic al instituţiei teatrale. Cînd 
directorul teatrului din Piatra-Neamţ 
semnala cu mîhnire şi îngrijorare, 

într-un articol din „Scînteia“ 1, această 
atitudine, el se referea atît la faptul 
că fluctuația de cadre lipseşte teatrul 
de o perspectivă certă, îi creează dau- 
ne materiale și morale, cît și la faptul 
că ea generează în interiorul teatrului 
o psihoză a căpătuielii individuale, 
străine unei instituții de artă, comu- 
niste. Ce fel de viață colectivă poate 
exista acolo unde absolvenții de insti- 
tut (sau cei care nu s-au Împăcat cu 
alte teatre) caută de la bun început 
doar cele mai bune condiții pentru 
a fi cît mai repede remarcați de tea- 
trele din Capitală, caută doar să-și 
facă o „carte de vizită“ care să le 
permită, cu maximă urgență, să vi- 
reze către Bucureşti? Vedetismul și 
lipsa de răspundere, lipsa de discipli- 
nă artistică pot foarte uşor creşte pe 
o asemenea bază şi, chiar dacă ele 
nu sînt imediat depistabile în specta- 
col, macină încrederea şi capacitatea 
creatoare a artistului. Se mai întîm- 
plă însă ceva. Nu numai teatrul este 
văduvit de perspectiva creşterii sale, 
ci chiar fiecare actor în parte. Neper- 
mițind o planificare progresivă a re- 
pertoriului, fluctuația de cadre îm- 


l I. Coman, „Cu ochii pe uşa care dă spre 
București“, „Scînteia“, 10 unie 1965. 


piedică şi creşterea profesională a ac- 
torului, care se poate face numai prin 
abordarea unor lucrări tot mai difi- 
cile, prin realizarea unor spectacole 
tot mai complexe. Ecourile care ne 
vin din Piatra-Neamţ nu sînt dintre 
cele mai îmbucurătoare. O seamă de 
actori (şi dintre cei care abia au o 
stagiune aici, dar şi dintre 'cei cu 
activitate mai îndelungată) au în ve- 
dere angajamente în Bucureşti sau 
aiurea. Nu este vorba de a-i opri 
prin mijloace administrative, ci de a 
desluși cauzele acestui proces și a îm- 
piedica permanentizarea lui. Articolul 
directorului din Piatra-Neamţ semnala 
doar unele dintre ele — deficiențe ale 
legislaţiei teatrale privind stagiul și 
concursul, racolajul și, în fine, defi- 
cienţe de educaţie ale tinerilor actori. 
Există însă şi o altă serie de cauze, 
tot atît de importante, de care con- 
ducerea teatrului din Piatra-Neamţ 
începe să fie conştientă. În dorința 
legitimă de a crea cele mai bune con- 
diții de afirmare teatrului și fiecărui 
actor în parte, în dorinţa de a avea 
cel mai bun colectiv de tineret şi de 
a atrage prin cointeresare absolvenţii, 
s-a omis (sau s-a trecut în subsidiar) 
aspectul educativ al problemei. Fie- 
care tînăr actor trebuia făcut să înţe- 
leagă, de la angajare, că avantajelor 
ce i se creează în teatru trebuie să 
le răspundă prin respectarea obliga- 
țiilor, datoriilor etice şi profesionale 
faţă de instituția ce-i oferă cele mai 
bune condiţii de afirmare (chiar dacă 
nu poate aduce la Piatra-Neamţ aerul, 
publicul şi atmosfera metropolei). Alt- 
fel, teatrul poate avea surpriza ca un 


Pornind de la analiza cîtorva spec- 
tacole, revista noastră reproşa tea- 
trului din Petroşeni, printre altele: 
„lipsa de ambiţie a repertoriului, ca- 
racterul rutinar al montărilor şi al 
jocului, caracterul amorf, lipsit de 
personalitate, al întregii activități“ 1. 

Au trecut de atunci trei ani. Cortina 
ridicată la începutul stagiunii trecute 
a descoperit publicului din Valea Jiu- 
lui unele semne ale înviorării așteptate. 


1 „Teatrul“, nr. 9/1962. 

actor venit din Institut în 1964 să 
plece din teatru în 1965, după ce a 
interpretat într-o singură stagiune nu 
mai puţin de cinci sau şase roluri 
principale, în spectacole de bună ți- 
nută artistică, lucrate de regizori 
competenţi şi alături de colegi talen- 
taţi, bine pregătiți profesional, după 
ce i s-au creat condiţii de viață op- 
time. Surpriza poate fi însă şi mai 
mare, atunci cînd e provocată de in- 
tenţiile similare ale unui actor cu 
mulţi ani de vechime în teatru, cu 
deosebite realizări și, pînă nu de 
mult, trainic legat de scena pietreană. 
E vorba de molipsire? Nu! Excesul 
de politeţe faţă de „plimbăreţi“ - (fie 
ei şi talentaţi sau chiar foarte talen- 
taţi), anexarea teatrului la capriciile. 
vedetei de ultimă oră, picată cu hir- 
zobul din cer şi afișind dispreţ față 
de „provincialii ăștia“, pot contribui 
la destrămarea colectivului, pot des- 
curaja pe cei mai răbdători dintre 
membrii săi. Poate că exagerez puţin 
sau, privind „dinafară“, nu văd com- 
plexitatea tuturor determinărilor in- 
terne care funcţionează în teatru. Am 
desluşit însă la cei din Piatra-Neamț, 
în ciuda succeselor, o oarecare descu- 
rajare şi o legitimă îngrijorare față de 
cumpăna în care se află teatrul. 
Poate că acestea se datorau doar cere- 
dinţei că eforturile depuse aici ar fi 
putut să dea rezultate şi mai bune în 
condiţiile unor perspective clare, din 
păcate inexistente azi, dar care, poate, 
mîine se vor limpezi. 


B. T. Râpeanu 


Ele se arătau mai ales în modul în 
care a fost gîndit repertoriul, mai pu- 
țin însă în spectacolele teatrului. În 
întocmirea listei de piese jucate în 
acea stagiune, hotărîtoare a fost 
intenția de a oferi spectatorilor un 
repertoriu mai echilibrat, care să 
atragă prin varietate şi titluri de 
confirmată valoare, ca: Citadela sfă- 
rîmată de Horia Lovinescu, Măsură 
pentru măsură de Shakespeare, In- 
trigă şi iubire de Schiller, la care se 
mai adaugă şi Passacaglia de Titus 

Gh. Iordănescu (Dragomirescu) și Constantin Dicu (Petru) în „Citadela 
sfărimată“ de Horia Lovinescu 


Popovici. Evident, nu se mai poate 
vorbi de o „lipsă de ambiţie a reper- 
toriului“. 

În munca pentru realizarea unora 
dintre spectacolele acestei stagiuni, am 
remarcat o sporită atenţie faţă de 
descifrarea ideilor conţinute în text, 
o încercare de a le pune în valoare, 
în primul rînd prin actori, o tendință 
a interpreţilor de a juca firesc, de a 
ocoli clişeele (tendinţă nu pe de-a-n- 
tregul izbutită) şi de a participa la 
crearea unei imagini scenice unitare. 

Spectacolul Măsură pentru măsură 
(regia: Marietta Sadova), una din 
comediile  „mohorite“ din perioada 
penultimă a creaţiei  shakespeareene 
— şi pe care unii comentatori nu ezi- 
tă s-o înscrie chiar în rîndul trage- 
diilor —, relevă deopotrivă sensurile 
grave şi momentele de comedie. În- 
trebările referitoare la dificila artă a 
guvernării, la viciu, virtute, dragoste, 
dezbătute cu destulă limpezime în 
spectacol, sînt rezolvate în lumina 
idealului etic rinascentist, al cărui 
contur se desenează din desfășurarea 
acțiunii. Unitar în concepție, specta- 
colul demonstrează omogenitate în 
interpretările actoricești :  Vincenzio 
(Ion 'Tifor), Isabela (Mariana Cercel), 
Escalus (Gh. Iordănescu), Pompei 
(Mircea Pinişoară), Claudio (Cornel 
Ferat). 


110 


www.cimec.ro 


În Fii cuminte, Cristofor! (regia: 
Marietta Sadova), avertismentul etic 
pe care îl propune Aurel Baranga 
devine convingător prin interpretarea 
Anei Colda (Emma-Anca), a lui Ion 
Anghelescu-Moreni (Cristofor Bellea), 
a Victoriei Suciu (Doamna Sava) şi a 
lui Dumitru Drăcea (Valeriu Stambu- 
liu). Totuşi, dialogul se leagă fără 
strălucire, dă semne de mecanizare, 
verva ce pare să fi caracterizat spec- 
tacolul la premieră fiind în descreş- 
tere. 

Regizorul Petre Sava Băleanu în- 
cearcă în spectacolul Intrigă şi iubire 
să reconstituie atmosfera de teroare 
inchizitorială în care se desfăşoară. 
drama, subliniind astfel resorturile so- 
cial-politice ale conflictului. Supraso- 
licitînd însă, regizorul face o trimitere 
vulgarizatoare la  contemporaneitate, 
subliniind violent  analogiile dintre 
fundalul istoric pe care se proiectează 
piesa şi unele realități din Germania 
nazistă. Regizorul a îndrumat pe in- 
terpreţi spre. o rostire simplă a tex- 
tului, spre evitarea retoricului, dar nu 
a fost destul de atent la parțiala tre- 
cere a dialogului schillerian în sfera 
rezonanțelor cotidiene, Rolurile cen- 
trale au fost încredințate unor actori 
foarte tineri, de curînd absolvenți. 
Mariana Cercel în Luisa a arătat că 
posedă certe calități de interiorizare 


şi forţă emoțională, iar Dumitru Do- 
brin a realizat un Ferdinand tempe- 
ramental, cu subliniate trăsături pro- 
testatare. Leonard Calea în Wurm 
încearcă să caracterizeze mai complex 
personajul, să-i aducă justificări psi- 
hologice. Lady Milford, în interpre- 
tarea Anei Colda, devine mai vero- 
similă prin neutralizarea aurei de 
„geniu al binelui“ -cu care o falsă 
tradiţie a nimbat personajul. 
Spectacolul . cu Citadela  sfărimată 
(regia : Marietta Sadova şi Marcel 
Soma) descoperă o distribuţie care nu 
izbuteşte, decît poate cu o singură 
excepţie, să se apropie de dimensiu- 
nile umane şi filozofice ale piesei. 
Regia nu a manifestat exigență față 
de cei mai mulţi dintre interpreţi, nu 
i-a îndrumat pe linia unor evoluţii 
fireşti. Ion Tifor, interpretul lui Ma- 
tei, este preocupat în special de ima- 
ginea sa exterioară, pe care o schi- 
țează cu manierism în gestică și ati- 
tudini. Personajul apare simplificat, 
grotesc, compromis artisticește. Drama 


Irinei (în ciuda eforturilor Anei Colda 
care încearcă o.analiză lucidă) apare 
neverosimilă, după cum de necrezut 
devine şi mirajul pe care-l exercită 
Matei asupra lui Petru. În acest per- 
sonaj, interpretat cu autentică sim- 
plitate de Constantin Dicu, regăsim 
dureroasa experienţă a eșecului filo- 
zofiei inoculate de Matei, spiritul de 
revoltă împotriva acestuia, sinceritatea 
brutală în rechizitoriul pe care i-l 
face. Distribuirea Miei Macri în rolul 
savantei Dinescu nu dă personajului 
ponderea cuvenită. În altă ordine de 
idei, registrul satiric al piesei capătă 
neavenite accente comic-groteşti, care 
schimbă în chip nejustificat tonali- 
tatea textului. 

Titanic-vals (regia: Marcel Soma) 
este o redare corectă, fără îngroşări 
— dar supărător de palidă —, a pie- 
sei lui Muşatescu. Se remarcă însă 
evoluţia de un umor amar a lui Gh. 
Iordănescu în Spirache, ale cărui re- 
surse de onestitate apar, în această 
interpretare, dublate de un stoicism 


Mariana Cercel (Luise) și Leonard Calea (Wurm) în „„Intrigă și iubire“ de Schiller 

comic. De asemenea, am reținut inter- 
pretarea Georgetei Nicolae (Gena) — 
care, sub o aparență cenuşie, subli- 
niază puritatea morală a eroinei — 
ca şi cea a lui Constantin Dicu în 
Traian. 

Copacii mor în picioare trădează 
superficialitate în studiul unor roluri. 
Ion Tifor (Directorul) practică şi aici 
un joc emfatic, exagerează gesturile şi 
replicile personajului, îngreunînd re- 
lațiile scenice cu ceilalți parteneri. 


S" ori 


Decorul spectacolelor este semnat 
de patru pictori-scenografi: Mircea 
Marosin, Traian Niţescu, Const. Rusu 
şi Virgil Miloia — toţi în calitate de 
colaboratori, postul de scenograf al 
teatrului fiind vacant. 


În Citadela sfărimată, Mircea Ma- 
rosin semnează un decor funcțional, 
care, în prima parte, „joacă“ discret, 
cu atmosferă, dar în partea a doua 
devine prea aglomerat în detalii. Ace- 
laşi scenograf în Fii cuminte, Cristo- 
for ! realizează un interior spiritual, 
cu planuri diverse de joc, ceea ce 
evită monotonia decorului unic. 

Scenografia lui Traian Niţescu la 
Copacii mor în picioare este frumoasă, 
bine gindită, mai ales în partea întîi, 
definind cu fineţe caracterul puţin 
excentric al biroului Directorului ; în 
partea a doua e masiv şi excesiv de 
auster. 


O scenografie din care lipsește voit 
fastul „de epocă“ convenţional, consti- 
tuind o prezenţă, aş zice modestă 
(dar nu cenuşie), capabilă să sugereze 
atît cît trebuie locurile de desfășurare 
a acţiunii, este cea imaginată de 
Const. Rusu pentru spectacolul Măsu- 
ră pentru măsură. 

O plasă din sfoară înnegrită, cu 
ochiuri mari, atîrnînd la rampă ca o 
draperie, domină scenografia din In- 
trigă şi iubire (scenograf: Virgil Mi- 
loia). Metafora mi s-a părut pe cît de 
simplistă pe atît de ostentativă — 
obositoare pentru spectatori şi inco- 
modă pentru actori. 

Aşa cum am arătat, în unele dintre 
spectacolele prezentate de Teatrul din 


Petroşeni în cursul stagiunii trecute, 
s-a vădit o creştere a efortului artis- 
tic faţă de anii precedenţi. Dar nu ne 
putem opri să nu observăm că nu se 
poate vorbi încă, în ansamblu, de o 
creştere sensibilă a rezultatelor artis- 
tice. Mai întîi pentru că trupa nu e 
deplin închegată (poate şi din cauza 
unui trecut în care fluctuaţia de ac- 
tori a constituit un adevărat flagel în 
viaţa teatrului, pricinuind succesiv 
goluri, completate pripit şi uneori în- 
timplător). Recent au venit însă în 
teatru şase absolvenți ai Institutului 
şi alţi cîţiva actori de diferite gene- 
raţii. Se impune, de aceea, un pas 
mai departe spre antrenarea echipei 
către o muncă metodică,  cuprinză- 
toare, pentru ridicarea profesională a 
actorilor. Este vorba de o bătălie pen- 
tru măiestrie, pentru însușirea unei 
culturi teatrale, care să permită acto- 
rilor să gîndească mai profund, mai 
suplu. Permanenţa unui bun director 
de scenă cu experiență pedagogică 
poate asigura treptata înfăptuire a 
acestui deziderat. Deocamdată, forma- 
ţia profesională a unora dintre actorii 
teatrului prezintă unele neajunsuri în 
domeniul dicţiunii şi al mijloacelor 
de expresie. Consecințele acestor ne- 
ajunsuri transpar în spectacole, a că- 
ror calitate oscilează sensibil de la o 
reprezentaţie la alta. Chiar acelaşi 
spectacol arată uneori, după un nu- 
măr de reprezentații, diferit faţă de 
premieră. Se resimte lipsa disciplinei, 
ca şi o scăzută exigenţă față de păs- 
trarea nealterată, pe o mai lungă pe- 
rioadă, a unui rol. Așa cum la unii 
e vădit un interes mai scăzut pentru 
un studiu adiîncit și multilateral al 
personajelor pe care le interpretează. 
La acestea se adaugă şi o tendință de 
a simplifica — chiar în contextul unui 
rol izbutit în ansamblu —, de a so- 
coti banalul, inexpresivul, în rostire 
şi gest, drept firesc. 

Odată asemenea neajunsuri îndepăr- 
tate, teatrul din Petroşeni, desprins 
din inerția în care a vegetat o vreme, 
va putea să se angajeze mai sigur pe 
drumul spre afirmare, de care s-a 
apropiat încă timid. 


Ilie Rusu 

Canda 


în zece culori, vă asigură 
vopsirea cu uşurinţă a 
părului, într-o culoare 
modernă şi frumoasă 
Preţul unui flacon este de 15 lei 

